Mayor in Fail Vee Midhiya Sarukaarai Hure- Nasheed - Vaguthu\n3 މަސް ކުރިން ( ފެބުރުއަރީ 1, 2020 )\nކައުންސިލްތަކުގެ މޭޔަރުން ފެއިލްވެފައިވަނީ ނިމިދިޔަ ރައީސް ޔާމީން އަބްދުލްގައްޔޫމްގެ ވެރިކަމުގައި ކަމަށް ރައްޔިތުންގެ މަޖިލީހުގެ ރައީސް އަދި އެމްޑީޕީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nއެމްޑީޕީގެ ޕްރައިމަރީއާއި ގުޅޭ ގޮތުން މިއަދު އެ ޕާޓީން ބޭއްވި ނޫސްވެރިންގެ ބައްދަލުވުމެއްގައި ނޫސްވެރިއަކު ކުރި ސުވާލަކަށް ޖަވާބު ދެއްވަމުން ރައީސް ނަޝީދު ވިދާޅުވީ، ރައީސް ޔާމީންގެ ވެރިކަމުގައި ކައުންސިލަރުންނަށް ވަރަށް ބޮޑަށް ގޮންޖެހުން ތަކާއި ފިއްތުންތައް ކުރިމަތި ކުރުވާފައި އޮށް ކަމަށާއި އެބޭފުޅުންގެ މަސައްކަތަށް އެ ސަރުކާރުގައި ހުރަސް އަޅާފައިވާ ކަމަށެވެ.\n"އަޅުގަނޑަށް ފެންނަ ފެނުމުގައި ފެއިލްވީ ކުރީގެ ސަރުކާރުން. އަޅުގަނޑުމެންގެ ސިޓީ ކައުންސިލްތަކަށް އެނގިވަޑައިގަންނަވާނެ މަސައްކަތް ނުކުރެވުނު އެންމެ ބޮޑު ސަބަބަކީ ރައީސް ޔާމީން ލާމަރުކަޒީ ގާނޫނު ރޫޅާލުމާ، ސިޓީ ކައުންސިލްތައް ހަލާކު ކޮށްލުމާ" ނަޝީދު ވިދާޅުވިއެވެ.\nކުރީގެ ރައީސް ޔާމީންގެ ސަރުކާރުގައި ވަނީ ކައުންސިލަރުންގެ ބާރުތައް ކުޑަކޮށް ބައެއް ކައުންސިލަރުން ސަސްޕެންޑްވެސް ކޮށްފައެވެ.\n"ކައުންސިލްގެ އިދާރާވެސް އަތުލީ، ކައުންސިލްގެ ގޮނޑި މޭޒުވެސް އަތުލީ، ކައުންސިލްގެ ކައުންސިލަރުންގެ މުސާރައިން ބައެއް ނެގީ، ކައުންސިލަރުންވެސް ހައްޔަރު ކުރެއްވި އަދި ކައުންސިލަރުންގެ ހުރިހާ ބާރެއް މިދިނީ ހައުސިން މިނިސްޓްރީ އެއް އުފައްދައި އެތަނަށް" ނަޝީދު ވިދާޅުވިއެވެ.\nއިއްޔެ އެމްޑީޕީގެ ޕްރައިމަރީގައި ރާއްޖޭގެ3ސިޓީއެއްގައި ތިއްބެވި އެޕާޓީއަށް ނިސްބަތްވާ ކައުންސިލަރުން ވަނީ ވޯޓުން ބަލިވެފައެވެ. އޭގެ ތެރޭގައި ހިމެނެނީ މާލެ ސިޓީ ކައުންސިލް މޭޔަރ ޝިފާ މުހައްމަދު، ފުވައްމުލަކު ސިޓީ ކައުންސިލްގެ މޭޔަރ އަބްދުﷲ ފަލާހް އަދި އައްޑޫ ސިޓީ ކައުންސިލްގެ މޭޔަރ އަބްދުﷲ ސާދިގު ހިމެނެއެވެ.\nމިހާރު ތިބި ކައުންސިލަރުންގެ ދައުރު ދަންމާލާ ބިލަށް އާއްމުންގެ ހިޔާލު ހޯދަނީ\nފެބުރުއަރީ 1, 2020 18:56\nނަސީދު ތިހިރީ ބުއްދި ގޯސްވެފަ. މީސްތަކުންނޭ އޭނާޔާ ދުރުހެލިވޭ.\nފެބުރުއަރީ 2, 2020 07:26\nކުރީ ސަރުކާރު ފެއިލްވީ މި ސަރުކާރާ ހުރެ\nފެބުރުއަރީ 5, 2020 13:55\nދުރުހެލިވާންވީ މީހާ އެހެރީ5އަހަރަށް ޖަލައްލާފަ\nފެބުރުއަރީ 1, 2020 18:58\nކަލޭ ޢާ ހުރެ ފެއިލް ވީ\nފެބުރުއަރީ 1, 2020 19:15\nއަޅެ މީފައްކާ މޮޔައެއްތަ. މިދިޔަ ސަރުކާރު އޮއްވާ ތިޔަ މޭޔަރުން ތައް ހޮވުނީވެސް. މިސަރުކާރުން ކަމެއް ނުވީމަ މޭޔަރުން ނުހޮވުނީ.\nފެބުރުއަރީ 1, 2020 19:25\nވަރަށް ރީތި ގޮތަކަށް ރީނދޫކުލަ ފޮހެވެން ފަށަ އިފި. އަލް ޙަމްދުލި އްލާހި.\nފެބުރުއަރީ 1, 2020 19:38\nނަސީދޫ،، މާބަޑުވެ ވިހާ ދަރިފުޅަށް6މަސް،\nމިއީ، ފަހަތަށް ހިނގާ ސަރުކާރެއް، ފަހަތަށްގޮސް އަގަވަތަށް ވެއްޓޭނެ. ނަޝީދު ހިންގި3އަހަރުގެ ސަރުކާރުގެ ސަބަބުން ރާއްޖެ ފަނާވީ..... ފަނާވަނީ...ފަނާވަނީ\nފެބުރުއަރީ 1, 2020 20:06\nމި އަނގަގަދަ މީހާއާހެދި ޕާޓީގެ އަގުވެއްޓި ޕާޓީވެސް ފޭލިވަނީކަންނޭގެއި ހުރިހަ ކަމެއްގެ ތެރެއަށް ދޮގު، ވަގުހަދަނީ\nފެބުރުއަރީ 1, 2020 20:36\nއެހެންވީމަ މިފަހަރު ހޮވުނު މީހުން ހޮވުނީ ރައްޔަތުން ބަލައިގަންނާތީއެއްނޫނޭ ދޯ ތިބުނަނީ.\nކޮބާ ޕްރައިމަރީ ކާމިޔާބުކުރީމަ ރީތިގެއެއްގެ ސޮލަވާތަށް އަރުވައިފިއެއްނު.\nފެބުރުއަރީ 1, 2020 20:53\nކަމެއް ވާއިރަށް ކުރީ ސަރުކާރު ކުރީސަރުކާރު. މިސަރުކާރަށް ކަމެއް ވޭތަ ކުރީ ސަރުކާރަށް މި ކިޔަނި\nފެބުރުއަރީ 1, 2020 21:01\nމީ ހަމަ ބުރާންޗެއް! ފުރަތަމަކަމަކަށް ކުރަންވީ މީނަ ރައީސް ޔާމީން ގެ ޒާމަތުގައި ބިނާ ކުރި ދަރުމަވަންތަ ހޮސްޕިޓަލްއަށް ގެންގޮަސް ސިކުނޑީގެ ޓެސްޓެއް ހަދަންވީ!\nފެބުރުއަރީ 1, 2020 21:02\nކުރީގެ ސަރުކާރުންް ތިހެން އެހެން މީހުންގެ ކުއްދެއްކިތަނެއް ނުފެނޭ....އާންމުކޮށް އިންސާނުން އަނެކާގެ ކުށް ދައްކާ އުޅެނީ ތިމާގެ އުނިކަން ނުވަތަ ކުށް ފޮރުވަން....އެސަރުކާރޭ ނުކިޔާ ކުރަންް ބުނި ކަންކަން ކުރެވޭތޯ ބަލަންވީނު..އިނގޭ މިހެން ބުނާއިރުވެސް ނުވާނެކަން....ޔަހޫދީން އޮތީ ތާރީހުގައ ތި ޑްރާމާ ކުޅެފަ....\nފެބުރުއަރީ 1, 2020 21:11\nޗައިނާއިން ފެނިގެން މިއުޅޭ ކޮރޯނާ ވައިރަހަކީ ޔާމީނުގެ އުފެއްދުމެކޭ ނުބުނީކީއްވެ.\nފެބުރުއަރީ 1, 2020 21:32\nމިދިޔަ 15 މަސްދުވަހުވެސް ކުރީ ސަރުކާރުންދޯ މިރާއްޖޭގަ ވެރިކަންކުރީ އެހެންވީމަ. މުސްކުޅި ބަހެއްގަ އޮންނާނެ "އަނގަ އޮތިއްޔަކާ ކާޅެއް ނުކާނެޔޭ" ކަލެޔަށްވެސް ތިވަނީ އެހެން. ކަމެއް ނުވީމަ އަނެއްމީހާ ގޯސްވީ\nފެބުރުއަރީ 1, 2020 21:33\nއެމް.ޑީ.ޕީ ވާ ކޮންމެ ފޭލް ވުމެއްގެ ސަބަބަކީ ނަޝީދު. އޮޅުވާލަން ފާޑުފާޑުގެ ވާހަކަ ދައްކާނެ ކަމެއްނެތް.\nފެބުރުއަރީ 1, 2020 21:39\nތީ ސީދާ ކަނޑައެޅިގެން ދޮގެއް. އެހެން ވީއިރު މޭޔަރުންނަށް މޭޔަރުންގެ ސަރުކާރު އައިސް އިނޑިޔާގެ ފުރިހަމަ އެހީއާއެކު އެމް ޑީ ޕީގެ ބޮޑު ބަޖެޓުން ފާއިތުވި އަހަރުގައި ރައްޔިތުންނަށް ކޮށްދެވުނީ ކޮންކަމެއް\nފެބުރުއަރީ 1, 2020 22:23\nމަސްނުބޭނުނީމަ ކަނޑުނުބައިނުކަރަނީ ތިމާމެންނައް ވޭތުވިދުވަސްތަކުގައި ކަމެއްނުކޮއްދެވުނީމާ ނުބައިކުރަނީ ކުރީސަރުކާރު ސާބަހޭގަމާރު\nފެބުރުއަރީ 1, 2020 23:00\nމޭޔަރުން ފެއިލވީ އެ މޭޔަރުންނަށް ކަލޭގެ ތާޢީދު އޮތްކަން ރައްޔިތުންނަށް އެނގުމުން، ކަލެޔާ ދެކޮޅަށް ގިނަ މީހުން ވޯޓު ދިނުމުން. މި އިންތިޚާބުން އެނގުނު އެއްޗަކީ ކަލޭގެ އަސްލު ސައިޒު. ޔޫކޭ އަށް ފުރުމަށް ތަންމަތި ބަނދޭ!\nފެބުރުއަރީ 1, 2020 23:06\nމަނިއްޕުޅާ: އޮޅުވާލަން ނޫޅޭ މިޕުރައި މަރީ އިންތިހާބަކީ މަނިއްޕުޅަށް ލިބުނު ހިތުންނުފިލާވަރުގެ ހިއްދަތި\nނާކާމިޔާބީއެތް އެ3މޭޔަރުން ރައްޔިތު މީހާ ބަލައިނުގަތީ މަނިއްޕުޅުގެ ފޫކޮޅުގައި އެނބުރޭ ފިރިހެން\nޟުކުރިއްޔާ ރައީސް އިބޫ.\nމަރުހަބާ ރައީސް އިބޫގެ ޓީ މް.\nމީނަ މީ ކުޑައިރުވެސް ނާސިސިސްޓިކް ޑިސްއޯޑަރ ކިޔާ ނަފްސާނީ ބަލި ޖެހިފަ ހުރިމީހެއް . މީނަ އެންމެ ކުޑައިރު އެގޭގައި އުޅުނު މީހުން ބުނެ . މީނަ އަމިއްލަޔަށް ތަނަކުން ވެއްޓުނަސް އަވަހަށް ބަލާނީ އެ ހިސާބު ކޮންމެސް ތަނެއްގައި މީހަކު ފެންނަން ހުރިތޯ ކަމަށް ދެން . ފެނިއްޖިއްޔާ ރޮއެ ގަނެފަ ބުނެޔޯ އެހެރަ މީހާޔާ ހެދި ޔޭ ވެއްޓުނީ ... މީނަގެ އެއްވެސް ނާކާމިޔާބެއް. އަދި ކުށެއް މީނަ މިހާތަނަށް ޤަބޫލް ކޮށްފަ އެބަ އޮތްތަ؟ ވެރިކަމުން އިސްތިޢުފާ ދީފަ އެކަމުގެ ޒިންމާ އެޅުވީ ވަޙީދު ބޮލުގައި ..ސަރުކާރު ހަމަޔަކަށް ނޭޅުވުނީމަ އޭގެ ޒިންމާ އެޅުވީ ސިފައިން ބޮލުގައި . ދަރަނި ބޮޑުވެ ލިބޭ ޢާމްދަނީން ދެކޮޅުނުޖެހުނީމަ. އެކަމުގެ ޒިންމާ އެޅުވީ ރައްޔިތުން ބޮލުގަ .. އަދިވެސް ތަނެއް އޮތިއްޔާ ތިމަންނަޔަށް ވާނެއޭ ކިޔާފަ ބޯ ގަޅާލާތި\nފެބުރުއަރީ 1, 2020 23:08\nމަރުހަބާ ރައީސް އިބޫގެ ޓީމް.\nފެބުރުއަރީ 1, 2020 23:19\nމިދިޔަ ސަރު ކާރާ ހެދި އެމްޑީޕީ ޕުރައިމަރީން ހޮވުނު މީހުންތައްވެސް\nއިރާދަ ކުރެއްވިއްޔާ ނުހޮވޭނެ\nފެބުރުއަރީ 1, 2020 23:55\nކަލެ އަށް ތަބާވީ އެއްމެން އެކުރަނީ ފާފައެއް..\nކަލޭތީ މާތް ނަބިއްޔާއަށް ފުރައްސާރަކޮށްފަވާ މީހެއް.. އަދި ދީނީ ބައެއް ހުކުމް ތަކަށް ފާޅުގަ އިންކާރު ކުރާ މީހެއް\nފެބުރުއަރީ 2, 2020 02:05\nބަލަގަ ގަމާރާ! މޭޔަރުން ފެއިލްވީ، ނިޒާމުގެ މައްސަލައަކާހުރެ. އެއްވެސް ހާލެއްގައި ރާއްޖޭގައި މިހާރު އޮތް ނިޒާމުގެ ތެރެއިން މޭޔަރުގެ ބޭނުމެއް ނުހިފޭނެ. އެއިރެއްގައި ވެރިކަމުގައި ތިބޭ ބަޔަކާ އެއްބާރުލުން ނުދޭ މޭޔަރުންނާއި ކައުންސިލްތައް ތިބޭހާ ހިނދަކު މިކަން ކާމިޔާބު ނުވާނެ. މޭޔަރަށް އޮންނަންޖެހޭނެ ބާރަކީ ސަރުކާރުގެ ސިޔާސަތުތައް ކަނޑައެޅުމުގައި ރައްޔިތުންގެ ލަފާ ހޯދާދިނުން. ވަކި ތަފާތު ކުރުމެއް ނެތި. އެކަމަކު ޕްލޭނިންގ މަރުހަލާއާއި ތަންފީޒީ މަރުހަލާތަކުގައި ގޮތް ނިންމާނީ ސަރުކާރުން. ހަމައެކަނި މޭޔަރަށް އޮންނަންޖެހޭނެ ދައުރަކީ މުނިސިޕަލްޓީ މަސައްކަތްތަ\nފެބުރުއަރީ 2, 2020 06:58\nﷲ އަށް ހަމްދު ކުރަން. މޑޕ ނެތިގެން ދިއުމުގެ އަލާމާތްތައް\nފެބުރުއަރީ 2, 2020 08:06\nރައީސް ނަޝީދު ބޭނުން ކައުންސިލަރުން ހޮވާފަ އެތިބީ. ނޮހޮވުނު މީހުންގެ ބޮލަށް ޗިޕެއްޖަހާލީތީ. އެމީހުންނަށް މަޖްލހުން ވަޒީފާދޭންވީނުން. ކަލޭތީ ފައްކާ ޔަހޫދީއެއް. ކަލޭ މަކަރުވެރިކަމެއް އެމްޑިޕީ ކުދިންނަކަށް ނުވިސްނޭނެ.\nފެބުރުއަރީ 2, 2020 08:24\nމޭޔަރުން ފެއިލްވީ ކަލޭގެ ސަބަބުން، މޭޔަރުން ފޭލްވީއޭ ބުނާއިރު ލަދެއްނުގަނޭދޯ، ބަލަ އެއިން އެގިގެން އެދިޔައީ މިސަރުކާރުން ރައްޔިތުންނަށް ކަމެއްކޮށް ނުދެވޭކަން، އެކަމުގެ ހިތްހަމަ ނުޖެހުން އެދިޔައީ، މިސަރުކާރު އައިފަހުން އަހަރަކަށް ވުރެވެން ގިނަދުވަސް ފަހަނަޅާ ދިޔައިރު ޤައުމަށް ކޮށްދެވުނީ ކޮންކަމެއް، ބެޖެޓް އެއްކޮށް ދަތުރު ޚަރަދުތަކަށް ހުސްކުރުން ފިޔަވައި ކުރި އެއްކަމެއް ނިކަން ދައްކަބަލަ\nފެބުރުއަރީ 2, 2020 08:27\nބޮޑުއިބްލިސްގެ ލާހިދަރިން ތެރެއިން ނޮހޮވުނު ކޮންމެލާހިދަރިއަކަށް ދިހައަހަރުގެ ރޭޓުން ކުރީގެ ރައީސްގެ ޖަލުހުކުމުގެ މުއްދަތު އިތުރުކުރަންވީނު.\nފެބުރުއަރީ 2, 2020 09:29\nމޭޔަރުން ފެއިލްވީ ރައިސް ނަޝީދުގެ ނާގާބިލް ކަމުން\nފެބުރުއަރީ 2, 2020 11:31\nމިދިޔަ ސަރުކާރާހެދި އޭ ކަލޭ ބުނާއިރު ފާއިތުވި އެއްއަހަރުދުވަސް ނިމުނުއިރު މޭޔަރުންނަށް ކަމެއްނުވީ ކީއްވެ؟ މޭޔަރުން ފެއިލްވީ ކަލެޔާހެދި.މިދިޔަ އަހަރު ދައުލަތުގެ ބަޖެޓް ތައްޔާރުކުރީ ދެސަރުކާރު ގުޅިގެން އަދި ނުވީތާކަށް ކަލޭމެންގެ ސަރުކާރަށް ބޭނުންވާވަރަށް އިތުރުކުރުމުމުގެ ފުރުޞަތު ނިމެން އުޅުނު ސަރުކާރުން އޮތީދީފަ.މޭނޭޖް ކުރަން ނޭގޭ ބަޔަކަށް ނުވަތަ ނޭނގޭ މީހުން ކަންނުވީމަ އަބަދުވެސް އަޅުވާނީ އެހެން މީހުން ބޮލުގަ. މަސްނުބޭނުނީމަ ކަނޑު ގޯސް ކުރާ އުޞޫލްދޫކޮށްލާ.\nފެބުރުއަރީ 2, 2020 12:46\nއަޅެފަހެ މިސްރުކާރުން ކުރެވޭ ކަމެއްއެބައޮތްތަ. ނުވަންޏާ އިސްތިއުފާދީ.7ފެބުރުއަރީ ވަރަށްކައިރި.


Roadhaige naseyhai : kadhurun roadha villumuge maaihkan - AO News\nރޯދައިގެ ނަޞޭޙަތް: ކަދުރުން ރޯދަ ވީއްލުމުގެ މާތްކަން\nކަދުރުން ރޯދަ ވިއްލުމަކީ ވަރަށް މާތް ސުންނަތެކެވެ. އެއީ ކީރިތި ރަސޫލާ ވެސް އަމަލުކުރައްވާފައިވާ ގޮތެވެ. ސުންނަތް ކަންކަން ދެމެހެއްޓުމަކީ މުހިންމު ކަމެކެވެ. އެހެންކަމުން ކަދުރުން ރޯދަ ވިއްލުމަށް ހާއްސަ އިސްކަމެއް ދިނުން މުހިންމެވެ. ކަދުރުން ރޯދަ ވިއްލަން ފުރުސަތު ނުލިބިއްޖެނަމަ އެންމެ ރަނގަޅީ ފެން ފޮދަކުން ރޯދަ ވިއްލުމެވެ.\nއޭގެ އިތުރުން ކަ0ދުރުން ރޯދަ ވިއްލުމަކީ ވަރަށް ބޮޑު ނިއުމަތެއް ވެސްމެ އެވެ. ސިއްހީ ގޮތުން ވެސް ފައިދާ ހުރި ކަމެކެވެ. އެކަން މިހާރު ކޮށްފައިވާ އެކިއެކި ދިރާސާތަކުން ވެސް ސާބިތުވެ އެވެ.\nކަދުރުގެ މާތްކަން ކީރިތި ޤުރުއާންގައި ވެސް ބަޔާންވެފައިވެ އެވެ. އެގޮތުން އީސާގެ ފާނުގެ ރައްކާވެ ވަޑައިގެންނެވި ވަގުތުގައި އީސާގެ ފާނޫގެ މަންމާފުޅަށް އެ ވަގުތު ފަރިކޮޅެއްގެ ގޮތުގައި ކަނޑުއަޅުއްވަވާފައިވަނީ ކަދުރެވެ.\nމަދީނާގައި އުފެދޭ އަޖުވާ ކަދުރަކީ އަދި ވަކިން މާތް އެއްޗެކެވެ. ރަސޫލާގެ ހަދީޘްފުޅުތަކުން އެކަން އެނގެ އެވެ. ސިއްހީ ގޮތުން ވެސް ފައިދާހުރި އޭގެ ހަތް ކަދުރު ކޮންމެ ދުވަހަކު ކައިފިނަމަ ސިހުރުން އެމީހަކު ސަލާމަތްވާނެ ކަމަށް ވެސް ރަސޫލާ ހަދީޘް ކުރައްވާފައިވެ އެވެ.\nމި ލިޔުމަށް މަޢުލޫމާތު ނަގާފައިވަނީ އިސްލާމީ ތިލަފަތުގެ ދަރުހަކުން


Campaign dhathurufulheggai Raees Solih V. Atholhah vadaigenfi | Fashui Online\nކެމްޕޭނު ދަތުރުފުޅެއްގައި ރައީސް ޞާލިޙު ވ. އަތޮޅަށް ވަޑައިގެންފި\nކުރިއަށް އޮތް ރައްޔިތުންގެ މަޖިލީހުގެ އިންތިހާބުގައި އެމްޑީޕީގެ ޓިކެޓުގައި ވާދަ ކުރައްވާ ކެންޑިޑޭޓުންގެ ކެމްޕޭނު ހަރަކާތުގައި ބައިވެރިވެ ވަޑައިގަތުމަށް ރައީސް އިބްރާހިމް މުޙައްމަދު ޞާލިޙު ވ. އަތޮޅަށް ވަޑައިގެންފިއެވެ.\nރައީސް ޞާލިޙުގެ މި ދަތުރުފުޅުގައި މިއަދު ހެނދުނު އެންމެ ފުރަތަމަ ވަޑައިގެންފައިވަނީ ވ. ކެޔޮދޫ އަށެވެ. އޭގެ އިތުރުން މިއަދުގެ މެންދުރު ފަހު ވ. ފެލިދޫ އަށްވެސް ރައީސް ވަޑައިގަންނަވާނެ ކަމަށް މައުލޫމާތު ލިބިފައިވެއެވެ.\nމި ދަތުރުފުޅުގައި ވ. އަތޮޅުގައި ހުންނަ ސަރުކާރުގެ ކުންފުނިތަކާއި މުވައްސަސާތަކުގެ ވެރިންނާއި މުވައްޒަފުންނާވެސް ރައީސް ޞާލިޙު ބައްދަލު ކުރެއްވުމަށް ހަމަޖެހިފައިވެއެވެ. އެމަނިކުފާނު އަރިހު ފޮރިން މިނިސްޓަރު އަބްދުﷲ ޝާހިދުވެސް މި ދަތުރުފުޅުގައި ބައިވެރިވެ ވަޑައިގަންނަވައެވެ.\nމީގެއިތުރުން ކުރިއަށް އޮތް ހަފްތާ ބަންދުގައި ރައީސް ސޯލިހު ނ. އަތޮޅަށާއި ޅ. އަތޮޅަށްވެސް ވަޑައިގަންނަވާނެއެވެ. އެ ދެއަތޮޅަށްވެސް ކުރައްވަނީ އެމްޑީޕީގެ ކެމްޕެއިން ހަރަކާތްތަކުގައި ބައިވެރިވެ ވަޑައިގަތުމަށް ކުރައްވާ ދަތުރުފުޅެކެވެ.\nސަރުކާރުން މީގެ ކުރިން ބުނެފައިވަނީ ރައީސް ވަޑައިގަންނަވާ ކެމްޕެއިން ދަތުރުފުޅުތަކުގެ ހުރިހާ ހަރަދެއް ކުރާނީ އެމްޑީޕީ އިން ކަމަށެވެ.


5 އުސްތާޛް މުހައްމަދު ރިފާދު حفظه الله އަކީ ކާކު؟ - Maktaba Salafiyyah Maldives - Connecting you to the Major Scholars of the Ummah\nޖޫން 11 އުސްތާޛް މުހައްމަދު ރިފާދު حفظه الله އަކީ ކާކު؟\nލިޔެ ތައްޔާރުކުރީ: المَكْتَبَة السَّلَفِيَّة المَالدِيْفِيَّة. ކެޓަގަރީ އުސްތާޛް މުހައްމަދު ރިފާދު حفظه الله\nއުސްތާޛް މުހައްމަދު ރިފާދު ވަނީ މަދީނާ ޔުނިވާސިޓީގެ ކުއްލިޔަތުއް ޝަރީޢާ އިން ޑިގްރީ ހާޞިލްކޮށް ދަސްވެނިވެ ސަޢުދި އަރަބިއްޔާގެ ސަލަފީ މަޝައިޚުން އަރިއަހުން ޢިލްމު ޙާޞިލްކޮށްފައެވެ. އަދި އުސްތާޛް ރިފާދު އަކީ ދިވެހިރާއްޖޭގައި ސަލަފީ ދަޢުވަތު ފެތުރެއްވުމަށް މަސައްކަތް ކުރައްވަމުން ގެންދަވާ މަދު ޠުއްލާބުލް ޢިލްމުގެ ތެރެއިން އަޚެކެވެ.\nއުސްތާޛް މުހައްމަދު ރިފާދުގެ ދުލުން އުސްތާޛްގެ ތަޢުރީފް:\n"ރިފާދް އަކީ ތިޔަކުދިންގެ އަޚުންގެ ތެރެއިން އަޚެކެވެ. ރިފާދު ކިޔެވޭ ޖާމިޔާ ޢިސްލާމިއްޔާއިންނެވެ. ރިފާދު ޢިލްމު ޙާޞިލްކުރީ ކުއްލިއްޔަތުއް ޝަރީޢާއިންނެވެ. އަދި އޭގެ އިތުރުން މަދީނާގައިވާ ޢިލްމުވެރިންގެ ތެރެއިން ޢިލްމު ހާޞިލްކުރުމަށްޓަކާ ހާޟިރުވި ޢިލްމުވެރިންނަކީ\n1. ޝެއިޚް ޢަބްދުލް މުޙްސިން ޢައްބާދް حفظه الله\n2. ޝެއިޚް ޢަބްދުﷲ ބުޚާރީ حفظه الله\n3. ޝެއިޚް ޢުބައިދް އަލް ޖާބިރީ حفظه الله\n4. ޝެއިޚް މުހައްމަދު ބިން ހާދީ އަލް މަދްޚަލީ حفظه الله\n5. ޝެއިޚް ޢަބްދުއް ސަލާމް އައް-ސުހައިމީ حفظه الله\n6. ޝެއިޚް ސުލައިމާން އައް-ރުހައިލީ حفظه الله\nއަދި މި ނޫންވެސް ޢިލްމުވެރިންނެވެ. އެހެންކަމުން މި ބޭފުޅުންގެ ކިބައިން ރިފާދުވާނީ އެކި މިންވަރަށް އެކި ދުވަސްދުވަހު ޢިލްމު ހާޞިލްކޮށްފައެވެ. އެހެންކަމުން ނޭގޭ ކުއްޖަކަށް ރިފާދުގެ ތަޢުރީފެއް ދެންޏާ މިއީ ރިފާދުގެ ތަޢުރީފްއެވެ. .އަދި ރިފާދުގެ އަމިއްލަ ނަފްސު އެއްވެސް ފަރާތެއްގެ މައްޗަށް އިސްނުކުރަމެވެ. އަދި ރިފާދް އަކީ ޢާލިމެއް (އިލްމުވެރިއެއް) ވެސް ނޫންމެއެވެ. އަދި ކިއެއް، ޠާލިބު ޢިލްމުންގެ (ޝަރުޢީ ޢިލްމު އުނގެނޭ ދަރިވަރުންގެ) ތެރެއިން ފަށައިގަންނަ ކުއްޖެކެވެ. އެހެންކަމުން ރިފާދްއަށް ދެވިގެންވާ ޤަދަރުގެ މައްޗަށް އިތުރު އެއްވެސް ޤަދަރެއް އެއްވެސް ކުއްޖެއް ދީގެން ނުވާނެއެވެ. އެހެނީ ރިފާދް އަކީ ފަތުވާދޭ ފެންވަރުގެ މީހެއް ނޫނެވެ. މިއީ ތިޔަ ކުދިންގެ އަޚް މުހައްމަދު ރިފާދުގެ ތަޢުރީފްއެވެ." ޝެއިޚުލް އިސްލާމް މުހައްމަދު ބިން ޢަބްދުލް ވައްޙާބް رحمه الله ގެ اصول الثلاث ޝަރަޙަކުރި ދަރުސް\nއޮންލައިން ކިޔުންތެރިން: 104


Addu flying school Maafarah badhalu kuranee - AO News Addu flying school Maafarah badhalu kuranee\nއައްޑޫ ފްލައިން ސްކޫލް މާފަރަށް ބަދަލު ކުރަނީ\nއޭޝިއަން އެކެޑަމީ އޮފް އެރޯނޮޓިކްސް (އޭއޭއޭ) އިން އައްޑޫ ސިޓީ ގަމުގައި ހިންގަމުންދާ ފްލައިން ސްކޫލު ބަންދުކުރަން ނިންމައިފިއެވެ.\nއޭއޭއޭގެ ސީއީއޯ ސޫރަންޖަން ޑިސިލްވާ ވިދާޅުވީ ގަމުގައި ފްލައިން ސްކޫލްގެ އެގްރިމެންޓް މިއަހަރުގެ ޖެނުއަރީ މަހުގެ ނިޔަލަށް ހަމަވެފައިވާ ކަމަށެވެ. އަދި އެއްބަަސްވުން އާކުރުމަށް އައްޑޫ އިންޓަނޭޝަނަލް އެއާޕޯޓް ކޮމްޕެނީ (އޭއައިއޭ) އާ ކުރި މަޝްވަރާތައް ނާކާމިޔާބުވެގެން ނިމިފައިވާ ކަމަށް ވެސް އޭނާ ވިދާޅުވި އެވެ.\nއޭއައިއޭ އިން ބުނީ އެގްރިމެންޓް އާ ކުރުމާ ގުޅޭ ގޮތުން ފްލައިން ސްކޫލާ އެކު ވާހަކަތައް ދައްކަމުން ދިޔަ ނަމަވެސް އެޕްރީލް މަހާ ހަމައަށް ވެސް ގޮތެއް ނިމިފައި ނުވާ ކަމަށެވެ.\nފްލައިން ސްކޫލުން މީގެ ކުރިން ކުލީގެ ގޮތުގައި ދައްކަމުން ދިޔައީ 78،000 ރުފިޔާ ނަމަވެސް މިއަހަރު މޭ އިން ފެށިގެން 107،000 ރުފިޔާ ދައްކަމުންދާ ކަމަށް އޭއައިއޭއިން ބުނެއެވެ.\nފްލައިން ސްކޫލުން ބުނެފައިވަނީ ސްކޫލްގެ އެއްބަސްވުން އާކޮށްދޭން އޭއައިއޭއިން ކިޔަނީ މާ ބޮޑު ކުއްޔެއް ކަމަށާއި އަކަ ފޫޓަކަށް މަަހަކަށް 12 ރުފިޔާ ދައްކަން ޖެހޭ ގޮތަށް ހެދުމުން އެކުލި ބޮޑުކަމަށް ފެންނާތީ މިހާރު އެ މަޝްވަރާތައް ނިމިފައިވާ ކަމަށެވެ. އަދި އެ ފްލައިން ސްކޫލް ދެން ބަދަލުވާނީ މާފަރު އެއާޕޯޓަށްކަމަށް ސީއީއޯ ސޫރަންޖަން ވިދާޅުވިއެވެ.\nފްލައިން ސްކޫލުގައި ރާއްޖެއާ ރާއްޖެއިން ބޭރުން ގިނަ އަދަދެއްގެ ދަރިވަރުން މިހާރުވެސް ދަނީ ކިޔަވަމުންނެވެ. އަދި އެ ދަރިވަރުންގެ އަތުން އެތަކެއް މިލިއަން ޑޮލަރު އެ ސްކޫލަށް ލިބޭއިރު އައްޑޫ ސިޓީއަށް އެކަށީގެންވާ އެއްޗެއް ނުލިބޭ ކަމަށް ބުނެ ވަރަށް ގިނަ ބައެއްގެ ފާޑުކިޔުން ވަނީ އަމާޒުވެފައެވެ.\nފްލައިން ސްކޫލް ބަންދުކުރަން ނިންމިއިރު އެ ސްކޫލުގެ ޕައިލެޓް ލައިސަންސް ޕްރޮގްރާމުގައި ކިޔަވަމުން އަންނަ ދަރިވަރުންގެ ކިޔެވުން މަޑުޖެހިފައިވާ ކަމަށް ބުނެ މިނިސްޓްރީ އޮފް ހަޔަރ އެޑިޔުކޭޝަނުން ވަނީ ރާއްޖެއިން ބޭރުގައި ކޯސް ފުރިހަމަ ކުރުމުގެ ފުރުސަތުވެސް ހުޅުވާލައިފި އެވެ.\nއައްޑޫގައި ފްލައިން ސްކޫލެއް ހިންގާނެ ބަޔަކު ހޯދަން އަލުން އިއުލާންކޮށްފި


(3 އޮކްޓޯބަރ 2017 އާ ގުޅޭ)\nގޭތެރެއަށް ވަނުމުގެ ބަދަލުގައި އަހަރެން ދޮރޯށި ދޮށުގައި އަޒާންއާ ވާހަކަދައްކާލަން މަޑުކޮށްލީއެވެ. އެހެން ހުރެފައި އަޒާން ގާތު އެތެރެއަށް ވަންނާނަންތޯ އަހާލީމެވެ. ނަމަވެސް އަޒާން އަދި އަހަރެންގެ ގެޔަށް ވަންނާކަށް ބޭނުމެއްނޫނެވެ. އޭނަ ބުނިގޮތުގައި އަދި މާއަވަހެވެ. އަހަރުމެން ދެ މީހުންގެ މާފޮޅުވުންތައް ނިންމާލާފައި އެންމެ ފަހުން ގެއަށްވަނީއެވެ. ނަމަވެސް އަޒާން ދިއުމުގެ ކުރިން ސައިކަލުގެ މަޑިދަށުން އޭނަ ނެގި ހުދުކުލައިގެ އޯކިޑުމާ ކޯނި އަހަންނަށް ދިއްކޮލިއެވެ.\nއަހަރެން ކޮޓަރިއަށް ވަދެ އެނދު ކައިރީ ހުރި ވާސްއަށް އޯކިޑު މާކޯނި ޖަހާލީމެވެ. އޭރުވެސް އަހަރެންގެ އަތުގައި ޕާޓީއިން ދިމާވި ރީތި ޒުވާނާ ދިން ރަތްފިނިފެންމާ އޮތެވެ. ކުއްލިއަކަށް އޭނާ އުޅުނުގޮތް ހަނދާންވުމުން ނަފްސަށް އުދަނގޫވާ ފަދަ ގޮތްތަކެއް ވެގެންދިޔައެވެ. އެ ޚިޔާލުތަކާ ދުރުވެލުމަށް ދެފަރާތަށް ބޯހޫރާލާފައި އަހަރެން އެ ފިނިފެންމާ ވެސް އޯކިޑު މާ ޖަހާލި ވާސްގެ ތެރޭ ރީތިގޮތަކަށް ބައިންދާލީމެވެ.\nމިއަދަކީ އެހެން ދުވަސް ދުވަހާ ބަލާފައި ދިގު ދުވަހެއްހެން އަހަންނަށް ހީވިއެވެ. މިހާރު ވަރަށް ވަރުބަލިވެ ނިދިވެސް އަންނަ ގޮތް ވެއްޖެއެވެ. އެކަމަކު އަދިއެއްފަހަރު އަޒާން އާއި ފޯނުން ވާހަކަ ދައްކާލާފައި ނޫނީ ނުނިދޭނެއެވެ. މިރޭ އޭނާގެ ސަބަބުން އަހަރެން މި އޮތީ ވަރަށް އުފަލުންނެވެ. ޕާޓީގައި އުޅުނު ރީތި އަންހެން ކުދިންތަކުތެރޭ އަޒާންގެ އަތުގައި ހިފައިލައިގެން އުޅެލެވުނީމައެވެ. ދެން ދަނީއެވެ. ބާއްޖަވެރި ރެއަކަށް އެދެމެވެ. ފޮނި ހުވަފެން ތަކަކާއިއެކުއެވެ.\nއާދައިގެ މަތިން ހެދުނު ކުރަންހުރި މަސައްކަތްތައް ނިންމާލާފައި އަހަރެން އޮފީހަށް ދިޔައީ އަޒާން އާއިއެކުއެވެ. އެކަމަކު އަހަރެން އޮފީސް ނިންމާފައި ގެއަށް އައުމުން ލިބުނީ ވަރަށް އުފާވެރި ހަބަރެކެވެ. ގެއަށް ކުޑަކުއްޖެއް އަންނަން އުޅޭކަމުގެ ވާހަކައެވެ. އެކުވެރިޔާއެވެ. ސުހައްތަ ހެދުނު ހޮޑުލާ ބޯއަނބުރާވަރުން ހޮސްޕިޓަލަށް ގޮސް ޓެސްޓުހެދި ހެދުމުން އިނގުނީ، ސުހައްތަ އިނީ ބަލިވެކަން، އަހަންނަށް އުފަލުންގޮސް ސުހައްތަ ގައިގާ ބައްދާލެވުނެވެ. ޖައުބެ އުފަލުން ގޮސް ހީވަނީ އެހެންފަދަ ކަމެއްހެންނެވެ. އެހާ އަވަހަށް ސުހައްތަ ގާތު ކުރަންވީ ކަންތައްތަކާއި ނުކުރަންވީ ކަންތައްތަކުގެ ބޮޑު ލިސްޓެއް ޖައުބެ އަމުނާލިއެވެ. ހަފިއްތައަށް އެހަބަރުދިނީ އަހަރެންނެވެ. އޭނަ ބަހެއް ނުބުނިކަމުގައި ވިޔަސް އޭނަގެ މޫނުމަތިން ކުޑަނަމެވެސް ހިނިތުންވުމެއް ފެނިގެން ދިޔައެވެ. އަދި އިއްޔެ އަކީލް އައިގަޑީގަ އޭނަ އާއި ވާހަކަދައްކާ އުޅުނީތީ އެކަމާ ހަފިއްތަ ޝުކުރުއަދާކުރިއެވެ. އަހަރެން އެކަމާވެސް ވަރަށް ހިތްހަމަޖެހުނެވެ. ހަފިއްތަ ދުވަހަކުވެސް އެނޫނިއްޔާ އަހަންނަށް ޝުކުރުއަދާ ނުކުރެއެވެ.\nޖައުބެ އޮފީހުން މިއަދު މަގާމުގެ ކުރިއެރުން ދިން މީހުންގެ ތެރޭ ޖައުބެގެ ނަންވެސް ހިމެނުނުވާހަކަ ބުންޏެވެ. އަދި ޖައުބެއަކީ މިހާރު މެނޭޖަރ ލެވެލްގެ ސުޓާފެއްކަމުގައި ބުންޏެވެ. މިއަދު އެދެމަފިރިންނަށް އެވަނީ ކޮންފަދަ ނިއުމަތެއް ދެއްވާފަހެއްޔެވެ. އެކަމާ މިއަދު އަހަންނަށްވުރެ ބޮޑަށް އުފާވާ ދެވަނަ މީހެއް ނުހުންނާނެކަން ގައިމެވެ. އެމީހުންނަށްޓަކާ އަހަރެން ޝުކުރުވެރިވަމެވެ. ޖައުބެ ހަވީރު އަހަންނަށާއި ހަފިއްތައަށް މެގްނަމް ދިނެވެ. މަގާމުމަތިވީމަ އާއިއެކު އަދި ސުހައްތަ ބަލިވެ އިންކަމުގެ ހަބަރު ލިބުމުގެ އުފަލުގައެވެ. ސުހައްތަ މަންމައަށް ގުޅިއެވެ. އެއުފާވެރި ހަބަރު މަންމައަށް ދިނުމަށެވެ. ހަފިއްތަވެސް މަންމައާއި ވާހަކަދެއްކިއެވެ. އެކަމަކު އަހަރެންނާ މަންމަ ވާހަކަދެއްކުމުގެ ޝައުގުވެރިކަމެއް ނެތެވެ. އެހެންވެ އަހަންނަށް ފޯނު ލިބުނުތަނާ މަންމަ ފޯނު ކަނޑާލައިފިއެވެ.\nރޭގަނޑު އަށެއްޖެހިފަހުން އަހަރެން ކޮޓަރީގައި އޮއްވާ މީހަކު ކޮޓަރީގައި ޓަކިޖެހި އަޑަށް ތެދުވެގެން އައިސް ބަލާލީމެވެ. ދޮރުމަތީ ހުރީ ހަފިއްތައެވެ. އޭނާގެ އަތުގައި ރަތް ފިނިފެންމަލުގެ ބޮޑު ގުލްދަސްތާއެއް އޮތެވެ. ފެންނަ ފެނުމަށް ފަންސަވީހަކަށް ރަތްފިނިފެންމާ ވެއެވެ. ހުރިހާ މަލެއް ވެސް އެއްކޮއްލާފައިވަނީ ވަރަށް ރީތިކޮށެވެ. ހަފިއްތަ އަހަރެންގެ އަތަށް އެ މާބޮނޑި ދިއްކޮއްލިއެވެ. އެ މާބޮނޑިއަށް ހަދަންވީ ކިނެއްތޯ އަހަންނަށް އަހާލެވުނީ ދެނެވެ. ހަފިއްތަ އަހަންނަށް ފާޑަކަށް ބަލާލަމުން އެއީ އޭނާގެ މާބޮނޑިއެއްނޫނޭ ބުނެލިއެވެ. އަދި ސިޓިން ރޫމާ ދިމާއަށް ހިނގައިގަތެވެ. އަހަރެން މާބޮނޑި ހިފައިގެން ކޮޓަރިއަށް ވަދެ ރަނގަޅަށް ބަލާލީމެވެ. ތިރީގައި އައްސާލެވިފައިވާ ރިބަންކޮޅުގެ ތެރެއަށް ކުޑަ ކާޑެއް އަމުނާލާފައިވެއެވެ. އަހަރެން އެކާޑު ބަލާލިއިރު އޭގައި ޖަހާފައިވަނީ، "ޓު މިންނު، ހޯޕް ޔޫ ލައިކް އިޓް....މައި ފެއަރީ" މިހެންނެވެ. އަހަރެން ހިތަށް އެރީ އެއީ އަޒާން ފޮނުވި ހަދިޔާއެއްކަމަށެވެ. ނަމަވެސް މިރޭ އަޒާން ބައްދަލު ކުރާން އައުމުން އަހަރެން އޭނާ ގާތު އެ މާބޮނޑީގެ ވާހަކަ އެހީމެވެ. އޭނާ ހައިރާންވެ ހުރެ އެނގޭކަމަކަށް ނުހެދިއެވެ. އަދި ބުނީ އަޒާންގެ އަތުން މާބޮނޑިއެއް ތައްޔާރުކޮށްފައި މިންނުއަށް ނުފޮނުވާ ކަމަށެވެ. އެކަމާ ދެތިންފަހަރަށް ސުވާލު ކުރީމެވެ. އަޒާންގެ ސުވާލުތައް ކުރިމަތިވާން ފެށުމުން އެކަމާ އަޅާނުލީއެވެ.\nމިރޭ އަޒާންއާއެކު ވެސް މާގިނައިރަކު ނުހުރެވުނެވެ. އޭނަ އަވަހަށް ދާންޖެހިގެންނެވެ. ކޮޓަރިއަށް ވަންއިރު އަނެއްކާ ވެސް މޭޒުމަތީ އޮތް ރަތްފިނިފެންމާ ބޮނޑި ފެނުނެވެ. ދެވަނަ ފަހަރަށް އަނެއްކާ ވެސް އޭގައި އިން ކާޑުގައި ލިޔެފައިވާ އެއްޗެއް ކިޔާލީމެވެ. އެކަމަކުވެސް އެއީ ކާކު ފޮނުވި އެއްޗެއް ކަމެއް ނޭނގުނެވެ. އެ ރަތް ފިނިފެންމާ ބޮނޑިއަކީ އަޒާން ފޮނުވި އެއްޗަކަށް ނުވަންޏާ ދެން ކާކު ފޮނުވި އެއްޗެއް ބާއެވެ. މީގެ ކުރިން ދުވަހަކު ވެސް ނުދަންނަ މީހުންގެ ފަރާތުން ހަދިޔާ ލިބިފައެއް ނުވެއެވެ. އެހެންވެ ކާކުކަން ނޭނގޭތީ ހިތް ނުތަނަވަސް ވާގޮތްވިއްޔެވެ. އެ މާބޮނޑި އެއްލާލަން ވެސް ހިތަށްއެރިއެވެ. ނަމަވެސް މާތަށްހުރިލެއް ރީތިކަމުންނާއި، ރަތް ފިނިފެންމަލަކީ އަހަންނަށް ވަރަށް ރީތި މަލަކަށް ވާތީއާއެކު އެއްލާލާކަށް ނުކެރުނެވެ. ނަމަވެސް އެ މާތައް ޖަހާނެ އިތުރު ވާސްއެއް ނެތެވެ. އޯކިޑު މާޖަހާފައިވާ ވާސްގައި އިތުރުމަލެއް ޖަހާނެހާ ތަނެއްނެތެވެ. ދެން އިތުރު ވާސްއެއްވެސް ގަނެވޭނީ މާދަމާ ތާއެވެ. އެހެންވެ މާބޮނޑި އޮތްގޮތަށް މޭޒުމަތީ ބާއްވާފައި މިހާރު މިއޮތީ ނިދަން އެނދަން އަރައެވެ.\nއަނެއްކާވެސް މިދިމާވީ ދުވަސްގަޑެއް ފަހުންދޯއެވެ. އެކުވެރިޔާއެވެ. އަހަންނާއި އަޒާންގެ ގުޅުމަށް ތިންމަސްވީއެވެ. އޭނަ އަހަރެންދެކެ ހާދަ ލޯބިވެއެވެ. އަދި ހާދަ ރަނގަޅުވެސް މެއެވެ. އަހަރެންވާ ލޯބިވެސް ކުޑައެއްނޫނެވެ. އެކުވެރިޔާއެވެ. މިއަދުމީ ބަންދުދުވަހަކަށް ވީތީ އަޒާން އަހަރެން ގޮވައިގެން މިރޭ ބޭރަށް ދާނެ ވާހަކަބުންޏެވެ. ހާއްސަކަމެއް ބޭއްވުމުގެ ގޮތުންނެވެ.\nމިވީ ދުވަސްކޮޅުތެރޭ މާބޮޑު ތަފާތުކަންތައްތަކެއް ނުހިގައެވެ. ސުހައްތަ އުޅެނީ ވަރަށް ހާލުގައެވެ. އަހަރެން މިހާރު އެއްވެސް ކަމެއް ސުހައްތައަކަށް ނުޖައްސަމެވެ. ގޭތެރޭގެ ހުރިހާ ކަމެއް ކަހަލަ ގޮތަކަށް އަހަރެން އެކަނި ކުރަންވީމަ މިހާރު ވަރަށް ވަރުބަލިވެއެވެ. އެކަމަކުވެސް އެއްވެސް ޝަކުވާއެއްނެތެވެ. ޖައުބެވެސް ސުހައްތައަށް ވަރަށް ރަނގަޅެވެ. ވަރަށް އެހީތެރިވެދެއެވެ. އެފަދަ ފިރިއެއް ލިބޭނީ ނަސީބުވެރިންނަށެވެ.\nއަދިވެސް ކޮންމެ ރެއަކު އަހަންނަށް ރަތްފިނިފެންމަލުގެ ގުލްދަސްތާއެއް ބަރާބަރަށް ލިބެމުންދެއެވެ. ކާކު ކީއްވެގެން ފޮނުވާ އެއްޗެއް ކަމެއް ނޭގެއެވެ. އަހަރެންގެ ކޮޓަރީގައި ރަތްފނިފެންމަލާ ހުދު އޯކިޑު މަލުން ހީވަނީ ފުރިދާނެހެނެވެ. މިހާރު އަޒާން ގެނެސްދޭ ހުދު އޯކިޑު މާތަކަށްވުރެ، ކޮޓަރީގައި ރަތްފިނިފެންމާ ގިނައެވެ. އަހަންނަށް އެގޮތް ކަމަކު ނުދިޔައެވެ. އެހެންވެ ލިބޭ މާބޮނޑިތައް ހަފިއްތަ އަށާއި ސުހައްތައަށް ދޭތާ މިހާރު ހަފްތާއެއްވަނީއެވެ. ރޭގަ މާބޮނޑި ގެނެސްދޭ ބޭރު މީހާ ގާތު އަހަރެން ބުނިން މިމާބޮނޑި ފޮނުވާ މީހާ ގާތު ބުނާށޭ ދެން އަހަރެން ބޭނުމެއްނޫނޭ އިތުރު މާބޮނޑިތަކެއް، އޭނަ ދަފަރާތަށް ފާޑަކަށް ބޯތަޅުވާލާފައި ދިޔައީއެވެ. އަހަރެން ބުނިއެއްޗެއް އިނގުނުކަމެއްވެސް ނޭގެއެވެ.\nމިއަދަކީ ވަރަށް ބިޒީވެސް ދުވަހެކެވެ. ހެދުނު ހޭލިގޮތަށް މިއުޅެނީ ބިރިޔާނިކަށްކަންށެވެ. ނަސީބަކުން ހަފިއްތަވެސް އެހީތެރިވެދިނެވެ. މިއަދު ހާއްސަވެގެން މިއުޅެނީ ކީއްވެކަން އިނގޭހެއްޔެވެ. ކުއްލިއަކަށް ޖައުބެގެ އައު ބޮސް މިގެއަށް އަންނަންވީއެވެ. ސުހައްތައަށް ގޮވާލަންށެވެ. އަހަރެން ހިތަށްއަރާ އޭނަ ހަމަ ހުރިހާ ސުޓާފުންގެ ގެއަށްވެސް އެގޮތަށް ދޭބާއެވެ. އެކުވެރިޔާއެވެ. މީހެއްގެ ގޮތެއް ނޭގޭނެ ދޯއެވެ. މެންދުރު އެކެއް ޖަހާއިރު އޭނަ އަންނާނެ ވާހަކަ ޖައުބެ ބުންޏެވެ. ސުހައްތައަށް އޮށޯވެލައިގެން އޮންނާކަށް ކެތެއްނުވިއެވެ. އެހެންނަމަވެސް ހަމަހިލާ އަހަރެން ސުހައްތަ މަސައްކަތެއް ކުރިއަކަށް ނުދިނީމެވެ. ޑޮކްޓަރު އަރާމު ކުރުމަށް އަންގާފައި ވާތީއެވެ.\nއެކެއް ޖަހަން ވާއިރަށް ހުރިހާ ކަމެއް ނިންމާލާ ކާންހެދުނީ ކިރިޔާއެވެ. ދެން އަވަހަށް ދުންޖަހާފަ ދިޔައީ ފެންވަރަންށެވެ. އެއީ އެންމެން ކައިނިމެންދެންވެސް މޭޒުމަތި ބަލަހައްޓަން ޖެހޭނީ އަހަންނަށް ކަމަށްވެފައި، ހެދުނުއްސުރެ ތެޅި ތެޅި ހުރީ މީހާ ދާހިއްލާ ފޯވެފައެވެ. ނަމަވެސް ފެންވަރާކަށް މާގިނައިރުތަކެއް ނުނެގިއެވެ. ރީތިވެލައިގެން ކޮޓަރިން ނުކުތީ މެންދުރު ނަމާދުވެސް ކޮއްލައިގެންނެވެ.\nމަޑު ފިޔާތޮށިކުލައިގެ ދޯފައްޓާ ކޮނޑަށް އެއްލަމުން ސިޓިންރޫމަށްވަނީމެވެ. އޭރު ޖައުބެއާއި ސުހައްތަ އެރީތި ޒުވާނާއާއިއެކު ސޯފާގައި ތިއްބެވެ. އަހަރެން ފެނުމާއެކު އެޒާވާނާގެ ނަޒަރު އަހަންނަށް ހުއްޓުނުކަން ފާހަގަކުރެވުނެވެ.\nއަހަރެން ފެނުމާއެކު ޖައުބެއާއި ސުހައްތައާއި އަދި އެޒުވާނާވެސް ތެދުވިއެވެ. ސުހައްތަމެން މަޑުކޮށްގެންތިބީ އަހަރެން އަންނަންދެންކަމަށް ބުންޏެވެ. އަހަރެން އެމީހުންނާއިއެކު ކާގެއަށްވަނީމެވެ. ދޯފައްޓާ އަރިއަކަށް އަޅާލުމަށްފަހު ގޮށެއް ޖެހީމެވެ. އަދި މަތިޖާފައި ހުރި ތަށިތަކުގެ މަތިތަށްނަގާ ރެޑީކޮއްލީމެވެ. ޖައުބެ އާއި އެޒުވާނާ ވާހަކަދައްކާ ގޮތުން ހީވަނީ ބޮޑަށް ދެރަހުމަތްތެރިންހެންނެވެ. އެއްގޮތަކަށް އެއީ ޖައުބެގެ ބޮސްހެނެއް ހިޔެއްނުވެއެވެ. އެމީހުން ދައްކަމުން ދިޔައީ ވިޔަފާރީގެ ވާހަކަތަކެވެ. އަހަރެންވެސް މޭޒު ކައިރީ އިށީނީމެވެ. ހަތަރު މީހުންނަށް ތިބެވޭވަރުގެ ކުޑަމޭޒެއްކަމަށްވުމާއިއެކު އަހަރެން ސުހައްތައާއި ބޮޑަށް ކައިރިއަށް ގޮނޑިޖައްސާލާފައި އިށީނީމެވެ.\nކާންފެށިތާ އިރުކޮޅެއްނުވެ ކާއެއްޗެއްހީގެ މީރުކަމުގެ ވާހަކަ ޖައުބެ ދައްކަންފަށައިފިއެވެ. ކައިރީގައި އިން ޒުވާނާ ހިނިއައިސްފައި ޖައުބެގެ ވާހަކަތަކަށް ބޯޖަހަމުން ދިޔައެވެ. ސުހައްތަވެސް ހީލަ ހީލަ އިނެވެ. އަހަރެން ހަމަ ބަހެއްވެސް ބުނެނުލާ އިނީއެވެ. ފަހަރަކު މީހެއްގެ މޫނަށް ބަލާލަ ބަލާލައެވެ. އެހެންއިންދާ ކައިރީގައި އިން ޒުވާނާ އަހަރެން ކަނީ ކޮންއިރަކުންތޯ އަހާލިއެވެ. އަހަރެން ހިނިތުންވެލަމުން އިރުކޮޅަކުންނޭ ބުނީމެވެ. އެވަގުތުހެން ސުހައްތަތެދުވިއެވެ. އަހަންނަށްވެސް ތެދުވެވުނީ ސުހައްތައަށް ކޮންމެވެސް ކަމެއްވެއްޖެއޭ ހިތްބުނުމުންނެވެ. ބަދިގެ ފަރާތުން ސިޓިންރޫމަށް ސުހައްތައާއިއެކު ނުކުތުމުން، ސުހައްތަ ބުނީ އޭނަ ދެންމިދަނީ ކުޑަކޮށް އޮށޯވެލަންކަމަށެވެ. ބޮލަށް އެނބުރުން އަރާގޮތްވާތީކަމަށެވެ. އަހަރެން އަވަސް އަވަހަށް ޖައުބެ ބޭނުންވާ ކަމެއްވިއްޔާ ކޮއްދޭނަމޭ ބުނީމެވެ. އެކަމާ ސުހައްތަ ހާސްނުވާށޭ ބުނީމެވެ.\nއަހަރެން ކާމޭޒު ކައިރިއަށް ލެފިލިއިރު ޖައުބެއަށް ކޮންމެވެސް ކަމެއް ސުހައްތައަށް ވެއްޖެކަން އެނގުނެވެ. އަހަރެން ގާތު އެކަމާ ސުވާލު ކުރިއެވެ. އަހަރެން ސުހައްތަ އަރާމުކޮއްލަނިކޮށް ރަނގަޅުވެދާނެއޭ ބުނީމެވެ. އެކުވެރިޔާއެވެ. އަހަރެން އެހެންބުނި ކަމުގައިވިޔަސް ޖައުބެގެ އަނގަޔަށް ލަމުން ދިޔަ ބަތްސަމުސާ އަވަސްވާން ފެށިއެވެ. އަވަހަށް ތަށިހުސްކޮށްލުމަށްފަހު ތެދުވިއެވެ. އަދި އެޒުވާނާއަށް އަހަރެން ދައްކާފައި، އަހަންނަކީ ސުހާގެ ކޮއްކޮކަމުގައި ބުންޏެވެ. އަދި އަހަންނަށް އެންމެންވެސް ކިޔާ އުޅެނީ މިންނުކަމުގައި ބުންޏެވެ. ޖައުބެ ސިޓިންރޫމާ ދިމާލަށް ހިނގައިގަންނަމުން އަހަރެން ގާތު އެޒާވާނާ އެކަނިވިޔަ ނުދިނުމަށް ބުންޏެވެ. ޖައުބެ އިރުކޮޅެއްގެތެރޭ އަންނަންދެން އޭނަ ފޫހިވިޔަނުދެއްޗޭ ބުނެ ހިނގައިގަތެވެ.\nއަހަންނާއި އެޒުވާނާއާއި އެކަނިވީއެވެ. އަހަރެން އޭނައާއި ދައްކާނެ ވާހަކައެއްނެތެވެ. ބުނާނީވެސް ކީކޭހެއްޔެވެ. އަހަރެން ޖައުބެ ކާންއިން ގޮނޑީގެ ފަހަތުގައި ހުއްޓިލައިގެން ހުރީމެވެ. އިރުއިރުކޮޅާ އެޒާވާނާއަށް ބަލާލަނީ އެއްޗެއް ބުނަން ހިތަށްއަރުވައިގެންނެވެ. އެހެންނަމަވެސް އަހަރެން އެއްކަލަ ހުރިހާ ކަމަކަށް ފުދޭ ހިނިތުންވުން ފިޔަވާ އިތުރުކަމެއް ނުކުރެވުނެވެ. އެޒުވާނާވެސް އަހަންނަށް އިރުއިރު ކޮޅާ ބަލާލައެވެ. ހިނިތުންވެލައެވެ.\nކައިނިމިގެން ކުޑަފެންފޮނދެ ބޯލުމަށްފަހު އެޒުވާނާތެދުވިއެވެ. އަހަންނަށް ދަނީހޭ އޭނަ ގާތު އަހާލެވުނީ ކިހިނެތްކަމެއް ނޭގުނެވެ. ކޮންމެގޮތެއްވިޔަސް ޖައުބެ އެދިޔައީ އެޒާވާނާ އަހަންނާއި ހަވާލުކޮއްފައެވެ. އެކުވެރިޔާއެވެ. އެޒުވާނާ އަހަރެން ހުރިގޮތަށް އޭނަކާން އިންގޮނޑީގެ ފަހަތުގައި ހުއްޓިލިއެވެ. އަދި އަހަރެން ވާހަކަ ނުދެއްކީމަ ދެން ދާނީ ނޫންހެއްޔޭ ބުންޏެވެ. އޭރުން ޖައުބެ ދެރަވާނެއޭ އަހަރެން ބުނީމެވެ. އެޒުވާނާ އަހަރެން އެހެންބުނުމުން ހީލިއެވެ. އޭނަ އަހަރެންގެ ނަންކިޔާލިއެވެ. އަދި އަހަންނާއި ދިމާލަށް ބަލަހައްޓައިގެން ހުއްޓެވެ. އަހަންނަށް ވަރަށް އުނދަގީވިއެވެ. ކުރިމަތީގައި މީހަކު ހުރެގެން އެގޮތަށް ބަލަންޏާ އުނދަގޫނުވާނީ ކާކަށްހެއްޔެވެ. އެހެންވެ އަހަރެން މޭޒުމަތީގައި ކައިންނިންމާފައި ހުރި ތަށިތަށް ނަގައިގެން ސިންކުގެ ގާތަށް ޖެހިލީމެވެ. އެޒުވާނާވެސް މަޑުމަޑުން އައިސް އަހަރެންގެ ގާތުގައި ހުއްޓިލީ ސިންކުހަރުކޮށްފައިވާ ފާރުބުރީގައި ލެގިލައިގެން ކާމޭޒާ ދިމާލަށް ކުރިމަތިވާގޮތަށެވެ.\nއެކުވެރިޔާއެވެ. އޭނަ އަމިއްލައަށް އަހަންނަށް ތައާރަފު ވެލިއެވެ. ނިތްކުރިމަތިން ވެއްޓިފައިވާ އިސްތަށިކޮޅު ކަންފަތުގައި އަޅުވާލިތަން އަހަންނަށް ފެނުނެވެ. އޭނަ އަހަންނަށް އަތްދިއްކޮލީ ދެން ރަހުމަތްތެރިވެވުނީ ނޫންހޭ ބުނަމުންނެވެ. އަދި އޭނައަށް ކިޔަނީ ހައިކަލް ކަމުގައި ބުނަމުންނެވެ. އަހަރެން އޭނަގެ އަތުގައި ނުހިފީ ގަސްތުގައެވެ. އިސްކުރުދޫކޮއްލުމަށްފަހު ދެއަތްތިލަ ތެތްމާލީމެވެ. އޭނަ އަހަރެންގެ ކަންފަތްކައިރިއަށް ގުދުވެލަމުން ކެއްކީ އަހަރެންތޯ ސުވާލު ކޮއްލިއެވެ. އަހަރެން އާއެކޭ ބުނުމުގެ ގޮތުން ހޫ ލައްވާލީމެވެ. އޭނަ އަނެއްކާވެސް ކަންފަތްކައިރިއަށް ގުދުވެލާފައި ވަރަށް މީރޭ ބުންޏެވެ. އަހަރެން ފޮނިވެފައި އެއްވެސް އެއްޗެއް ނުބުނެ ސިންކުގައި ހުރި ތަށިތަށް ދޮންނަމުން ދިޔައީމެވެ.\nހައިކަލް އަހަރެން ގާތުގައި ޕާޓީއިން ދިމާވިރޭ އޭނާ ދިން ފިނިފެންމާ ކޮބާތޯ އެހިއެވެ. އަހަރެން ލާނެތްގޮތަކަށް އެމާވީތަނެއް ނޭގެއޭ ބުނީމެވެ. ހައިކަލް އެއްޗެއް ބުނަންއުޅެފަވެސް އަހަރެން ބުނި ޖުމްލައަޑުއިވިފައި އިތުރު އެއްޗެއް ނުބުނެވެ. އަހަރެން ހައިކަލްއަށް ބަލާލީމެވެ. އެ މޫނުގައި ކުރިންވި ހިނިތުންވުމެއް ނެތެވެ. އެމޫނުން ފެންނަނީ ސީރިއަސްކަމެވެ. އަހަރެން ހައިކަލްއާއި ސުވާލުކުރީމެވެ. އެފިނިފެންމާ އަހަންނަށް ދިނީ އަނބުރާ އަތުލާގޮތަށްތޯއެވެ. އޭނަ އަހަންނަށް ބަލާވެސް ނުލާ ނޫނެކޭ ބުންޏެވެ. އަހަރެން އެފިނިފެންމާ އެބައޮތޭ ބުނެފިއްޔާ ހައިކަލް ހަދާނީ ކިހިނެތްތޯ ސުވާލުކުރީމެވެ. ހަމައެއާއެކު ކުއްލިއަކަށް އޭނަ ހޭންފެށިއެވެ. އަހަރެން ހައިރާން ކަމާއެކު އޭނައަށް ބަލާލީމެވެ. ހައިކަލް އަނެއްކާވެސް އަހަރެން ގާތު އެމާ އޮތްތޯ އެހިއެވެ. އަހަރެން އެއްބަސްވަމުން، އެމަލުގެ ޙާއްސަކަމަކީ ކޮބާތޯ އޭނައާއި ސުވާލުކުރީމެވެ. އޭގެ ޖަވާބު އޭނަ ދިނެވެ. ހައިކަލް ބުނިގޮތުގައި އެރަތް ފިނިފެންމަލަކީ އެރޭ އޭނަގެ ހިތާ އެންމެ ކައިރީގައި އިންއެއްޗަށްވެފައި، އެނަގާ ދެވެން އޮތީމައެވެ. އެމާ އަހަންނަށް ހައިކަލް ދިނީ ވަރަށް ލޯބިން ކަމުގައި ބުންޏެވެ. މިފަހަރު ހޭން ފެށީ އަހަންނެވެ. އަޅެ ހައއިކަލް މޮޔައެއްނޫންހެއްޔެވެ. އެމަލާ ހިތާ ހުރީ ކޮންގުޅުމެއްހެއްޔެވެ. (ނުނިމޭ)


Enme gina candidates. enme bodu budget, enme bodu inthikhaabu, adhives jeheynee faskuran baa?? - One Online\nލޯކަލް ކައުންސިލް އިންތިހާބުގެ ގާނޫނުގައި ބުނާ ގޮތުން، ކައުންސިލްގެ އިންތިހާބު ބާއްވަން ޖެހެނީ ހުސްވި 2020 ވަނަ އަހަރުގެ އޭޕްރީލް މަހުގެ ހަތަރުވަނަ ދުވަހުއެވެ.\nނަމަވެސް ކޮވިޑް 19 ގެ ސަބަބުން ލޯކަލް ކައުންސިލް އިންތިހާބާއި އަންހެނުންގެ ތަރައްގީއަށް މަސައްކަތްކުރާ ކޮމެޓީތަކުގެ އިންތިހާބު އެމަހުގެ 18 އަށް ފަސްކޮށްގެންވެސް އިންތިހާބެއް ނުބޭއްވުނެވެ. އެއީ ކޮވިޑްގެ ހާލަތު އިތުރަށް ގޯސްވެ ސިއްހީ ކުއްލި ނުރައްކަލުގެ ހާލަތު އިއުލާން ކުރުމުންނެވެ.\nއެހާހިސާބުން އިންތިހާބު ފަސް ކުރުމަށް އިލެކްޝަންސް ކޮމިޝަނަށް ލިބިގެންވާ ގާނޫނީ ބާރުގެ މުއްދަތު ހަމަވުމާއި ގުޅިގެން، އިންތިހާބު ކުރިއަށްގެންދާނެ ދުވަސްވަރެއް ދެން ކަނޑައަޅަން ޖެހުނީ ގާނޫނަކުންނެވެ. ސަރުކާރުގެ ފަރާތުން ރައްޔިތުންގެ މަޖިލީހަށް "ލޯކަލް ކައުންސިލްތަކުގެ އިންތިހާބުގެ ހާއްސަ ބިލު 2020" ހުށަހަޅައި ފާސްކުރިއެވެ.\nއެ ބިލުގައި ބުނެފައި ވަނީ ކައުންސިލް އިންތިހާބު ބޭއްވުމުގެ މަސައްކަތް އިލެކްޝަންސް ކޮމިޝަނުން ދެން ފަށަން ޖެހޭނީ އިންތިހާބާ ގުޅޭ ކަންކަން ކުރިއަށް ގެންދިއުމަކީ އާއްމު ސިއްހަތަށް ނުރައްކަލެއް ކުރިމަތިވާނެ ކަމެއް ނޫން ކަމަށް، ދައުލަތުގެ ކަމާބެހޭ ފަރާތްތަކުން ކަނޑައެޅުމުން ކަމަށެވެ. ނަމަވެސް އެ ގާނޫނަށް އަމަލު ކުރަން ފަށާތާ އަހަރު ދުވަހުގެ ތެރޭގައި އިންތިހާބު ބާއްވަން ޖެހޭނެ ކަމަށްވެސް ގާނޫނުގައި ބުނެފައިވެއެވެ.\nއެ ގާނޫނަށް އަމަލު ކުރަން ފެށީ، 2020 ވަނަ އަހަރުގެ މެއި މަހުގެ 10 ގައެވެ. އެހެން ކަމުން އެ ގާނޫނަށް އަމަލުކުރާ ނަމަ މިއަހަރުގެ މެއި މަހުގެ 10 ގެކުރިން އިންތިހާބު ބާއްވައި ނިންމަން ޖެހޭނެ އެވެ. އަނެއްކޮޅުން، އިންތިހާބު ލަސް ވުމުގެ ސަބަބުން، މުއްދަތު ހަމަވާ ކައުންސިލަރުންނަށްވެސް ގޮތެއް ހޯދައިދޭން ޖެހުނެވެ. އެ ކައުންސިލަރުންގެ މުއްދަތު ހަމަވާން 24 ގަޑިއިރަށް ވެފައި ވަނިކޮށް، އިންތިހާބު ބާއްވައި އާ ކައުންސިލަރުން މަގާމާ ހަވާލުވަންދެން މިހާރު ތިބި ކައުންސިރުން މަގާމުތަކުގައި ތިބޭގޮތަށް، ގާނޫނުއަސާސީއަށް ސަރުކާރުން އިސްލާހު ހުށަހަޅައި މަޖިލީހުން ފާސްކުރިއެވެ. އެއީ މިދިޔަ އަހަރުގެ ޖޫން މަހުގެ ދޭއްގައެވެ.\nރައްޔިތުންގެ މަޖިލީހުގެ ދައުރު ދަންމާލައިގެންނާއި ދައުރުން ބޭރުން ޖަލްސާތައް ބާއްވައިގެން، އެ ހުރިހާ މަސައްކަތްތަކެއް ކުރި ނަމަވެސް މިއަހަރުގެ ޖެނުއަރީމަހާ ކުރިމަތިލީވެސް ކުއްލި ނުރައްކަލުގެ ހާލަތާ އެކުގައެވެ. އަދި ކޮވިޑްގެ ހާލަތު ކޮންމެވެސް ވަރަކަށް މައިތިރި ވުމަށްފަހު، ކޮވިޑްގެ އާ ވޭރިއަންޓާއެކު ކޮވިޑްގެ ނުރައްކާ އިތުރުވާން ފެށިއެވެ. ކައުންސިލް އިންތިހާބަށް ކުރިމަތިލެއްވި ކެނޑިޑޭޓުންނަށް އެކަމާ ގުޅިގެން ދިމާވަމުންދިޔަ އެކިއެކި މައްސަލަތަކާ ގުޅިގެން، އިންތިހާބު އިތުރަށް އަވަސް ކުރުމަށާއި ކުއްލި ނުރައްކަލުގެ ހާލަތުގައިވެސް އިންތިހާބު ބޭއްވޭނެ ގޮތެއް ހަދަން ޖެހުނެވެ.\nއެހެންކަމުން އަނެއްކާވެސް ޖެހުނީ ގާނޫނު އިސްލާހު ކުރާށެވެ.\nއެ ފަހަރު ސިއްހީ ކުއްލި ނުރައްކަލުގެ ހާލަތުގައި ވެސް ލޯކަލް ކައުންސިލް އިންތިހާބު ބޭއްވޭނެ ގޮތަށް، "ލޯކަލް ކައުންސިލްތަކުގެ އިންތިހާބުގެ ހާއްސަ ބިލު 2020" ހާއްސަ ގާނޫނަށް އިސްލާހު ގެނައެވެ. އެއީ ހުސްވި ޖެނުއަރީ މަހުގެ 19 ގައެވެ. މި ފަހަރު ގެނައި އިސްލާހުގައި، އިންތިހާބު އަވަހަށް ބޭވުމަށް ބާރު އެޅުމުގެ ގޮތުން ކަންތައްތަކެއް ހިމެނިއެވެ.\nއެގޮތުން އެ ގާނޫނަށް އަމަލު ކުރަން ފަށާތާ ހަތް ދުވަހުގެ ތެރޭގައި އަލުން އިންތިހާބު ބޭއްވުމަށްޓަކައި ކުރަން ޖެހޭ މަސައްކަތްތައް އިލެކްޝަންސް ކޮމިޝަން (އީސީ) އިން ފަށަން ޖެހޭނެ ކަމަށް ހިމެނިއެވެ. އަދި އަންނަ މެއި މަހުގެ 10ގެ ކުރިން އިިންތިހާބު ބޭއްވުމަށް ހުރަސް އެޅޭ ފަދަ އެއްވެސް ހާލަތެއް މެދުވެރިވެއްޖެ ނަމަ 30 ދުވަހުގެ ކުރިން ސަބަބު ބަޔާންކޮށް އީސީން އެކަން މަޖިލީހަށް އަންގަންވާނެ ކަމަށްވެސް ކަނޑައެޅިއެވެ.\nއެ އިސްލާހުން ގެނައި އެންމެ ބޮޑު ބަދަލަކީ މިހާރު މިއޮތް ސިއްހީ ކުއްލި ނުރައްކަލުގެ ހާލަތުގައި އިންތިހާބު ބޭއްވޭނީ އާއްމު ސިއްހަތު ރައްކާތެރި ކުރުމުގެ ގާނޫނުގެ ދަށުން ޑިރެކްޓާ ޖެނެރަލް އޮފް ޕަބްލިކް ހެލްތުން ކަނޑައަޅާ ފިޔަވަޅުތަކާއި އުސޫލުތަކާއި އިރުޝާދުތަކާ އެއްްގޮތްވާ ގޮތުގެ މަތިންކަމަށް ކަނޑައެޅުމެވެ.\nއެ ގާނޫނަށް އަމަލު ކުރަން ފެށީ ހުސްވި ޖެނުއަރީމަހުގެ 21 އިން ފެށީގެންނެވެ. އެހެންކަމުން ގާނޫނުގައި ކަނޑައަޅާފައިވާ ގޮތަށް ކައުންސިލް އިންތިހާބު ބާއްވާނީ، އަންނަ އޭޕްރީލް މަހުގެ 10 ގައި ކަމަށް ކަނޑައަޅައި އީސީން އިންތިހާބުގެ ތައްޔާރީ މަސައްކަތްތައް ފެށިއެވެ.\nނަމަވެސް އަދިވެސް އިންތިހާބު ބޭއްވުމަށް ކުރިމަތިވެފައިވާ ގޮންޖެހުންތަކާއި ދަތިތަކެއް ކުޑައެއް ނޫނެވެ.\nއެކަމަށް ދިމާވެފައިވާ އެންމެބޮޑު އެއް ގޮންޖެހުމަކީ، ގާނޫނުގައި ބުނެފައިވާ ގޮތަށް މިހާރު މިއޮތް ކުއްލި ނުރައްކަލުގެ ހާލަތުގައި އިންތިހާބު ބޭއްވުމަށް ޓަކައި އަޅަން ޖެހޭ ރައްކާތެރި ކަމުގެ ފިޔަވަޅުތައް ކަނޑައަޅައި ނެރެފައިވާ އެޗްޕީއޭގެ ގައިޑްލައިނެވެ. މީގެ އިތުރުން އެ ގައިޑްލައިނުގައި ބުނާގޮތަށް ރައްކާތެރިކަމާއެކު ބާއްވަން ކުރަން ޖެހޭ ކަންތައްތައް ކުރުމަށްޓަކައި ބޭނުންވާ ބަޖެޓް އަދިވެސް ނުލިބިވާ މައްސަލައަކީވެސް ކުޑަ މައްސަލައެއް ނޫނެވެ.\nކައުންސިލް އިންތިހާބުގެ ގާނޫނުގައި ބުނެފައިވާ ތާރީހު (4 އޭޕްރީލް 2020) ގައި އިންތިހާބު ބޭއްވުމަށް 51 މިލިޔަން ރުފިޔާގެ ބަޖެޓެއް ވަނީ ދީފައެވެ. ނަމަވެސް އެޗްޕީއޭގެ ގައިޑްލައިނާ އެއްގޮތަށް އިންތިހާބު ބޭއްވުމަށް އިތުރު 42.8 މިލިއަން ރުފިޔާގެ ބަޖެޓެއް ބޭނުންވާ ކަމަށް މިމަހުގެ ދެވަނަ ދުވަހު އިލެކްޝަންސް ކޮމިޝަނުން ރައްޔިތުންގެ މަޖިލީހުގެ މާލިއްޔަތު ކޮމިޓީއަށް ހުށަހެޅިއެވެ.\nއެދުވަހުގެ ކޮމިޓީ ބައްދަލުމުގައިވެސް އަވަހަށް ބަޖެޓު ލިބުމުގެ މުހިއްމު ކަން އީސީގެ ރައީސް އަހުމަދު ޝަރީފް ފާހަގަ ކުރެއްްވިއެވެ. އަދި ވީހާ އަވަހަކަށް ބަޖެޓް ލިބޭނެ ގޮތް ހައްދަވައިދެއްވުމަށް ވެސް އެދިވަޑައިގެންނެވިއެވެ.\nޝަރީފް ވިދާޅުވީ، ގައިޑްލައިންގައި ބުނާ ބެކަޕް ފޯސް ގާއިމްކުރަން ގްރޭޓާ މާލޭ ސަރަހައްދަށް އެކަނިވެސް އިތުރު 2300 އޮފިޝަލުން ބޭނުންވާ ކަމަށާއި، މާލޭގައި ވޯޓުލާން އިތުރު 135 މަރުކަޒު ގާއިމް ކުރަން ޓެންޓް ޖަހަން ޖެހޭ ކަމަށެވެ.\nއޭގެ ތެރެއިން ރައްކާތެރިކަމަށް ބޭނުންވާ ފޭސް ޝީލްޑާއި އެހެނިހެން ތަކެތީގެ އިތުރުން، ވޯޓިން މަރުކަޒުތައް ހެދުމަށް ބޭނުންވާ ޓެންޓްތައް ހޯދުމަށް މިހާރު އިއުލާން ކޮށްފައިވާ ކަމަށް ޝަރީފް ވިދާޅުވިއެވެ. ނަމަވެސް އެތަކެތި ހޯދޭނީ ބަޖެޓް ދިނުމުން ކަމަށްވެސް ވިދާޅުވިއެވެ. އެހެންކަމުން އީސީއަށް މިހާރު ލިބިފަިއވާ 51.1 މިލިޔަން ރުފިޔާގެ ބަޖެޓް ހުސްވަންދެން އިންތިހާބަށް ކުރަން ޖެހޭ ކަންތައްތައް ކުރިއަށް ގެންދަވާނެ ކަމަށާއި އެއަށްފަހު ކަންތައް ކުރާނެ ގޮތް އެނގޭނީ މަޖިލީހަށް ކަމަށްވެސް ވިދާޅުވިއެވެ. އެއީ ކޮންމެ ކަމެއް ދިމާވިޔަސް މިހާރު އިންތިހާބު ފަސްކުރުމުގެ ބާރު އީސީއަށް ނޯންނާނެތީއެވެ.\nއެންމެ ފަހުން އެ ބަޖެޓުން ކިރިޔާވެސް މަދު ކުރެވެން ހުރި ކަންކަން މަދު ކުރުމަށް، ކޮމިޓީން އެދިފައިވާތީ، 42.8 މިލިޔަނުން 29.8 މިލިޔަނަށް ބަޖެޓު ކުޑަކޮށް މިހާރު އެ ބަޖެޓް ވަނީ އަލުން ކޮމިޓީއަށް ހުށަހަޅާފައެވެ.\nއިސީގެ ރައީސް ޝަރީފް ވިދާޅުވެފައި ވަނީ ވިދާޅުވީ ކޮމިޓީގެ އެދުމުގެ މަތިން، މަދުކުރެވެން ހުރި ކަންތައްތައް މަދުކޮށް، ކުރަން ހުރި ކަންތައް ރަނުން ރަނަށް ހިމަނައި މިދިޔަ ބުރާސްފަތި ދުވަހު ކޮމިޓީއަށް ހުށަހަޅާފައިވާ ކަމަށެވެ.\n"ވަން އޮންލައިން" އަށް މައުލޫމާތު ދެއްވަމުން ޝަރީފް ވިދާޅުވީ، އިންތިހާބަށް ބޭނުންވެގެން ހުށަހަޅާފައިވާ ބަޖެޓް އަދިވެސް އީސީއަށް ނުލިބޭ ކަމަށެވެ. ނަަމަވެސް އެކަމަށް ބޭނުންވާ ބަޖެޓް، ރައްޔިތުންގެ މަޖިލީހުން ފިނޭންސް މިނިސްޓްރީއަށް ފޮނުވާފައިވާ ކަމަށް ވެސް ވިދާޅުވިއެވެ.\nއިންތިހާބަށް ބަޖެޓްގެ ކަންބޮޑުވުން އޮތް އިރު، އެޗްޕީއޭގެ ގައިޑްލައިންގައި ހުރީ އަދި މާބޮޑެތި ގޮންޖެހުންތަކެކެވެ.\nއިލެކްޝަންސް ކޮމިޝަންގެ ރައީސް ޝަރީފް ވިދާޅުވީ ވޯޓުލާ މީހުން ތިބީ ކޮންތާކުތޯ ބަލައި ވޯޓުލާ މަރުކަޒުތަކަށް އުފުލުމަކީ އެއްވެސް އިރެއްގައި އިލެކްޝަންސް ކޮމިޝަނުން ކުރި ކަމެއްނޫން ކަމަށާއި އެއީ އެ ފަރާތުގެ ގާނޫނީ މަސްއޫލިއްޔަތެއްވެސް ނޫން ކަމަށެވެ.\nޝަރީފް މިހެން ވިދާޅުވީ ކޮވިޑަށް ޕޮސިޓިވް ވެފައިވާ މީހުން ވޯޓުލުމަށްޓަކައި މަރުކަޒަށް ގެންގޮސް ގެނައުމުގެ އިންތިޒާމު އިލެކްޝަންސް ކޮމިޝަންގެ މަސްއޫލިއްޔަތެއްކަމަށް އެޗްޕީއޭގެ ގައިޑްލައިގައި ހިމަނާފައިވާތީ އެކަން ފާހަގަކޮށެވެ.\n"އަޅުގަނޑުމެން ތަނަވަސްމި ކޮށްދެނީ ރާއްޖޭގެ ހުރިހާ ރައްޔިތުންނަށް ވޯޓު ލެވޭނެ ގޮތް، ޖަލުގައި ތިބޭ މީހުންނަށްވެސް ތަނަވަސް ކޮށްދެނީ އެކަން، އެއީ އެމީހުންނަށް ނާދެވޭނެތީ، ޖަލު ބަލަހައްޓާ ފަރާތްތަކުން ޖަލުގައި އެ މީހުންނަށް ވޯޓުލެވޭނެ އިންތިޒާމު ހަމަޖައްސައިދެނީ،" ޝަރީފް ވިދާޅުވިއެވެ.\nޝަރީފް ވިދާޅުވީ، ވޯޓުލާ ބަޔަކު ވަކި ތަނެއްގައި ނުނިކުމެވޭ ގޮތަށް އެޗްޕީއޭއިން ބައިތިއްބާފައި ތިބޭނަމަ އެމީހުން ވޯޓުލާން ގެނައުމަކީ އެޗްޕީއޭގެ ޒިންމާއެއް ކަމަށެވެ.\n"އެޗްޕީއޭގެ އިއުލާނެއް ނުވަތަ ގައިޑްލައިން ނުވަތަ އުސޫލެއްގެ ދަށުން ވޯޓުލާ ބަޔަކު ވަކި ތަނެއްގައި ބަންދުކޮށްފައި ބައިތިއްބާ ކަމަށް ވަންޏާ، ނުވަތަ ވަކި ތަނަކަށް ނުނިކުތުމަށް އަންގާފައިވާ ކަމަށް ވަންޏާ އެއީ އެޗްޕީއޭގެ ޒިންމާއެއް، އެމީހުން ގެނައުމަކީ އެއީ އަޅުގަނޑުމެންގެ ޒިންމާއެއް ނޫން، އެހެންވީމާ އަޅުގަނޑުމެން ދަންނަވާލާނީ އަޅުގަނޑުމެން މިތިބި ތައްޔާރު ވެގެންނޭ، އެފަދަ ބަޔަކު އަންނަކަން އެޗްޕީއޭގެ ފަރާތުން ނުވަތަ އެކަމާ ބެހޭ ފަރާތަކުން އަޅުގަނޑުމެންނަށް އަންގައި ފިއްޔާމު އަޅުގަނޑުމެނަށް، ރައްކާތެރި ކަުމުގެ ފިޔަވަޅު އަޅައިގެން އެމީހުންނަށް ވޯޓު ލެވޭނެ ފުރުސަތު ތަނަވަސްކޮށްދޭނަން، އެއީ ކިތަންމެ ގިނަ އަދަދެއް ކަމަށް ވިޔަސް،" ޝަރީފް ވިދާޅުވިއެވެ.\nގައިޑްލައިނާ ގުޅިގެން ޝަރީފް ދެން ފާހަގަ ކުރެއްވީ، އިލެކްޝަންސް ކޮމިޝަނަށްވެސް އެކަމުގެ މައްޗަށް ބާރު ނުފޯރުވޭ ކަމެއްގެ ވާހަކައެވެ.\n"އެޗްޕީއޭގެ ގައިޑްލައިންގައި އެބައޮތް އަޅުގަނޑުމެނަށް ނުކުރެވޭނެ ކަމެއް، ސަބަބަކީ ވޯޓާސް ރަޖިސްޓްރީ، ވޯޓުލާ މީހުންގެ ރަޖިސްޓްރީ އަކީ ރީ ރަޖިސްޓްރީ ނިމުމާ އެކީ ފައިނަލް ކުރާނެ އެއްޗެއް. ފައިނަލް ކުރުމަކީ ކެންޑިޑޭޓުންނާއި ކެންޑިޑޭޓުންގެ މަންދޫބުން ނުވަތަ އެފަރާތްތަކުން ކަނޑައަޅާ ބަޔަކު ސޮއި ކުރަނީ، ސޮއިކުރުމާއެކީގައި އީސީއަކަށްވެސް އިހުތިޔާރު ލިބިގެން ނުވޭ އެ ބަދަލު ކުރާކަށް، އެހެންވީމާ މިސާލަކަށް ޕޮޒިޓިވްވާ ބަޔަކު ތިބޭ ފެސިލިޓީއެއްގައި އަޅުގަނޑުމެން ވޯޓު ފޮއްޓެއް ބަހައްޓާ ކަމަށްވަންޏާމު އެތައް ދުވަހެއް ކުރިން އެތާ ތިބޭނެ މީހުންގެ އަދަދު އަޅުގަނޑުމެނަށް އެނގެން ޖެހޭ، ކޮންބައެއްތޯ ތިބޭނީ، ނުވަތަ އަނެއްހެން ދަންނަވާ ނަމަ އޭޕްރީލް 10 ގައި ޕޮޒިޓީވްވާނެ މީހުންގެ ލިސްޓެއް އަޅުގަނޑުމެންނަށް ދެއްވަން ޖެހޭ،" ޝަރީފް ވިދާޅުވިއެވެ.\nމި ހުރިހައި ކަމަކަށް ބަލައި، ކައުންސިލް އިންތިހާބު ބާއްވަން ކުޑަތަންވެފައިވާއިރު، އިންތިހާބަށް ބޮޑެތި ގޮންޖެހުންތަކެއް ވަނީ ކުރިމަތިވެފައެވެ.\nމިއީ ބޮޑު އިންތިހާބެކެވެ، އަދި މިއީ މިހާތަނަށް ރާއްޖޭގައި ބޭއްވޭ މިހާބޮޑު ފުރަތަމަ އިންތިހާބެވެ. އަދި މިއީ އިންތިހާބު ބާއްވަން އޮތް ދުވަހަށްވުރެ އަހަރު ދުވަސް ފަސްކޮށް ބާއްވާ އިންތިހާބެއްވެސް މެއެވެ.\nއިލެކްްޝަންސް ކޮމިޝަންގެ ރައީސް ވިދާޅުވީ، ޕެންޑަމިކް ތެރޭގައި ގައިޑްލައިނާ އެއްގޮތަށް އިންތިހާބު ބާއްވަން ޖެހޭތީ 540 ފޮށީގެ ބަދަލުގައި މިހާރު މި އިންތިހާބަށް 711 ފޮށި ބަހައްޓާން ޖެހޭނެ ކަމަށެވެ. އެއީ މާލެ ހުޅުމާލެ ވިލިމާލެ ހިމެނޭ ގޮތަށް މާލެ ސަރަހައްދުގައި، 242 ފޮށި، ކުޅުދުއްފުށި ސިޓީ ފުވައްމުލަކު ސިޓީ އައްޑޫ ސިޓީ ހިމެނޭ ގޮތުން އަތޮޅުތަކުގެ ތެރޭގައި 325 ފޮށި، އަދި ރިސޯޓުތަކުގައި މިހާތަނަށް ބަހައްޓާން އެދިފައިވާ 135 ފޮއްޓާއި، ޖަލުގައި4ފޮށީ އިންޑިއާގައި 1 ފޮށި އަދި ލަންކާގައި4ފޮއްޓެވެ.\nޝަރީފް ވިދާޅުވީ މި އިންތިހާބުގައި ޖުމުލަ 3936 ކެންޑިޑޭޓުން ވާދަ ކުރާ ކަމަށެވެ. އެއީ ކައުންސިލްގެ 983 މަގާމަށް ވާދަކުރާ 2266 ކެނޑިޑޭޓުންނާއި އަންހެނުންގެ ތަރައްގީއަށް މަސައްކަތް ކުރާ ކޮމިޓީތަކުގެ 930 ސްލޮޓަށް ވާދަ ކުރާ 1670 ކެންޑިޓުން ހިމެނޭ ގޮތުންނެވެ.\nއެހެންކަމުން މިހާތަނަށް އެންމެ ގިނަ ކެންޑިޑޭޓުން ވާދަ ކުރާ، އެންމެ ގިނަ ވޯޓު ފޮށިތައް ބަހައްޓާ އަދި އެންމެ ބޮޑު ބަޖެޓެއް ހަރަދުވާ މި އިންތިހާބަށް ކުރިމަތިވެފައިވާ ގޮންޖެހުންތައް ގިނަވެފައި ބޮޑެއްޗެވެ. ސިއްހީ ބޮޑު ކާރިސާއެއްގެ ސަބަބުން އިގުތިސޯދީ ބޮޑު ވަޅުގަނޑެއްގެ ތެރޭގައި ގައުމު އޮތުމުން އިންތިހާބުގެ ހުރިހައި ކަމެއް އެ ދެ ސަބަބަށް ބަލައި ބެލެންސްވެސް ކުރާން ޖެހެ އެވެ. ހުރިހައި ކަމަކަށްވުރެ ރައްޔިތުންގެ ސިއްހީ ރައްކާތެރިކަން ބޮޑުތަނުން ކަށަވަރުކުރާން ޖެހެ އެވެ. ކެމްޕޭނަށް ދޫކޮށްލެވޭ ފުރުސަތުގެ ހަމަހަމަކަން ކަށަވަރުކުރާ އިރު، އޭގެން ދެވޭ ލުޔެއްގެ ތެރެއިން ލާފައި ރައްޔިތުންގެ ތެރެއިން ބަޔަކު ކޮވިޑުގެ ރިސްކުގެ ތެރެއަށް ވެއްޓިގެން ނުދާނެކަން އަމުދުން މާބޮޑަށް ވެސް ކަށަވަރުކުރާން ޖެހެ އެވެ.\nއީސީގެ ރައީސް ޝަރީފް ވިދާޅުވީ އެޗްޕީއޭގެ ގައިޑްލައިންގައިވާ ކަންތައްތައް ބަދަލު ނުކޮށްފިނަމަ އިންތިހާބު ލަސްކުރަން ޖެހުމަކީވެސް އެކަށީގެންވާ ކަމެއް ކަމަށެވެ. އަދި އެ ގައިޑްލައިނަށް ބަދަލު ނުގެނެސް އިންތިހާބު ބާއްވާ ނަމަ އިންތިހާއަށް ހަރަދު ބޮޑުވެގެން ވެސް ދާނެ ކަމަށް ވިދާޅުވިއެވެ.\nކޮންމެ ގޮތެއްވިޔަސް އިންތިހާބަށް މި އޮތީ މަހަކަށް ކައިރިވެފަ އެވެ. ކެމްޕޭނަށް ދޭން ޖެހޭ 28 ދުވަހުގެ ހަމަހަމަ މުއްދަތު ޖެހެނީ އެވެ. ސުވާލު އޮތީ އަދިވެސް އޮތް ގޮތަށެވެ. އެޗްޕީއޭގެ ބަސް އަދި ނިންމުވެސް ވަރަށް ސާފެވެ. އެންމެ ބޮޑު އިސްކަމެއް ދެވޭނީ ސިއްހީ ރައްކާތެރިކަން ކަށަވަރު ކުރުމަށެވެ. ދެން ހުރި ކަންކަމަށް ލުއިދީ، ފަސޭހަ ކުރެވޭނީ ސިއްހީ ނިޒާމަށް ތަކާ ވަރަށް ބަލައިގެންނެވެ. އަމުދުން އަތޮޅުތަކުގައި ފަސޭހަ މިންވަރެއްގައި ކޮންޓްރޯލު ވެފައި އޮތް ކޮވިޑަށް ބާރަށް ދުއްވައިގަނެ ފެތުރިގަންނަން ލިބޭ ފުރުސަތަކަށް ވެދާނެ އެއްވެސް ސަބަބެއް މެދުވެރިވިޔަ ނުދިނުމަކީ އެޗްޕީގެ ޒިންމާއެކެވެ. އެހެން ކަމުން ސުވާލަކީ ދެން ވާނެ ގޮތެކެވެ. އޭޕްރީލް 10 ގައި ވެސް އިންތިހާބު އޮންނާނެ ހެއްޔެވެ؟ ނުވަތަ އަދިވެސް ޖެހޭނީ ފަސްކުރާން ހެއްޔެވެ؟\nގުޅޭ ޓެގު ރިޔާސީ އިންތިހާބު ރައްޔިތުންގެ މަޖިލިސް ހެލްތު ޕްރޮޓެކްޝަން އެޖެންސީ (އެޗްޕީއޭ) ލޯކަލް ކައުންސިލް އިންތިޚާބު ލާމަރުކަޒީ ނިޒާމް ގާނޫނާއި ގަވައިދު


Medianet ge bodu chutty promotion gai hafthaa aku iPhone eh!\nމީޑިއާނެޓްގެ ބޮޑު ޗުއްޓީ ޕްރޮމޯޝަންގައި ހަފުތާއަކު އައިފޯނެއް\nމި ޕްރޮމޯޝަން ކުރިއަށްދަނީ މި އަހަރުގެ ނިޔަލަށް ފޮޓޯ: މުހައްމަދު އަނަމް/އަވަސް --\nކޮންމެ އަހަރަކުވެސް ބޮޑުޗުއްޓީ އާ ދިމާކޮށް މީޑިއާނެޓުން ކުރިއަށްގެންދާ ބޮޑު ޗުއްޓީ ޕްރޮމޯޝަން ފަށާ ހާއްސަ އިނާމުތަކެއް އިއުލާން ކޮށްފި އެވެ.\nމިއަހަރުގެ ޕްރޮމޯޝަން ގައި ކޮންމެ ހަފްތާއަކުވެސް ގުރުއަތުން ހޮވޭ ނަސީބުވެރި ފަރާތަކަށް ހާއްސަ އިނާމެއް ވަނީ ދޭން ހަމަޖައްސާފަ އެވެ. މީޑިއާނެޓުން ބުނި ގޮތުގައި، ކޮންމެ ހަފްތާއަކު ކުރިއަށްގެންދާ މި ޕްރޮމޯޝަންގައި ގުރުއަތުން ހޮވޭ ފަރާތަކަށް އައިފޯން 11 އެއް ލިބޭނެ އެވެ.\n"ކޮންމެ ހަފްތާ އެއް ނިމޭ ދުވަހަކު އައިސް ޓީވީން ލައިވް ކޮށް ގުުރުއަތުން ހޮވޭ ނަސީބުވެރި ފަރާތް ހޮވާ އިއުލާން ކުރެވޭނެ" މީޑިއާނެޓްގެ ޕީއާރް އެންޑް މާކެޓިން އެގްޒެކެޓިވް، ޝްވޭޚާ ޝަރީފް ބުންޏެވެ.\nބޮޑު ޗުއްޓީ ޕްރޮމޯޝަން އާ ބެހޭ ގޮތުން މީޑިއާނެޓުން މައުލޫމާތު ދެނީ -- ފޮޓޯ: މުހައްމަދު އަނަމް/އަވަސް --\nމުޅި ރާއްޖެ އަށް ހުޅުވާލައިގެން ކުރިއަށްގެންދާ މި ޕްރޮމޯޝަން ގައި ބައިވެރި ވުމަށް މީޑިއާނެޓްގެ ޕެކޭޖްތަކުގެ ތެރެއިން "ވޯންޓް އިޓް އޯލް" ޕެކޭޖް އަށް ސަބްސްކްރައިބް ކުރަން ޖެހޭނެ ކަމަށްވެސް އެ ކުންފުނިން ބުނެ އެވެ. އެ ޕެކޭޖަކީ ހުރިހާ ޗެނަލް އެއް ލިބޭ ގޮތަށް ހަދާފައިވާ ޕެކޭޖް އެކެވެ.\nމީގެ އިތުރުން، މީޑިއާނެޓްގެ ފްރަންޓް އޮފީސް އާއި ކުއިކް ޕޭ އަދި ބިސްނަސް ޕާޓްނަރުން މެދުވެރިކޮށް މި ޕެކޭޖަށް ސަބްސްކްރައިބް ކުރެވޭނެ ކަމަށްވެސް ބުންޏެވެ. އަދި މިހާރުގެ ކަސްޓަމަރުންވެސް "ވޯންޓް އިޓް އޯލް" ޕެކޭޖަށް އަޕްގްރޭޑް ކުރުމުން މި ޕްރޮމޯޝަން ގައި ބައިވެރިވެވޭނެ ކަމަށް އެ ކުންފުނިން މައުލޫމާތު ދެ އެވެ.\nމި ޕްރޮމޯޝަން ކުރިއަށްގެންދަނީ މިއަދުން ފެށިގެން މި އަހަރުގެ ނިޔަލާ ހަމައަށެވެ.\nމީޑިއާނެޓް ރޯދަ ޕްރޮމޯޝަނުގައި އިތުރު އަށް ނަސީބުވެރިން\nނިކް ޖޫނިއާގެ މާޗަންޑައިޒް މީޑިއާނެޓުން


"Council Inthihaabuga DRP In Vaadha Kureveynee 100 Form Aai Eku" - Vaguthu\n"ކައުންސިލް އިންތިޙާބުގައި ޑީއާރުޕީން ވާދަކުރެވޭނީ 100 ފޯމާއި އެކު"\nކުރިއަށް އޮތް ލޯކަލް ކައުންސިލް އިންތިޚާބުގައި ޑީއާރުޕީގެ ޓިކެޓުގައި ވާދަކުރައްވަން ބޭނުންނުވާ ފަރާތްތަކަށް އެ ފުރުޞަތު ލިބޭނީ، މަދުވެގެން 100 މެމްބަރުން އެ ޕާޓީއަށް ވެއްދުމުން ކަމަށް އެ ޕާޓީން ބުނެފިއެވެ.\nއަންނަ އަހަރުގެ އެޕްރީލް މަހު، ބޭއްވުމަށް ހަމަޖެހިފައިވާ ކައުންސިލް އިންތިޚާބުގައި އެ ޕާޓީން ވާދަކުރުމާއި ގުޅޭގޮތުން ކޮށްފައިޗާ ޓުވީޓެއްގައި ބުނެފައިވަނީ، 2020 ވަނަ އަހަރުގެ ލޯކަލް ކައުންސިލް އިންތިޚާބުގައި ވާދަކުރެއްވުމަށް ޝަޢުޤުވެރިވާ ފަރާތްތަކަށް އެ ފުރުޞަތު ހުޅުވާލުމަށް ކައުންސިލުން ވަނީ ނިންމާފައި ކަމަށާއި، ޓިކެޓު ދިނުމުގައި ބެލޭނީ، މަދުވެގެން 100 އާ މެމްބަރުންގެ ފޯމު ހުށަހެޅުމާއި އެކު ޝަރުތު ފުރިހަމަވާ ފަރާތްތަކަށް ކަމަށެވެ.\nޑީއާރުޕީން އަންނަ ކައުންސިލް އިންތިޚާބަށް ތައްޔާރު ވަމުން އަންނަ އިރު، ސަރުކާރު ހިންގާ އެމްޑީޕީންނާއި، އިދިކޮޅު ކޯލިޝަންގައި ހިމެނޭ ޕީޕީއެމް އިންވެސް ވަނީ ކައުންސިލް އިންތިޙާބުގައި އެ ޕާޓީތަކުން ވާދަކުރަން ބޭނުންވާ ފަރާތްތަކަށް އެ ފުރުޞަތު ހުޅުވާލާފައެވެ.\nއެގޮތުން ޕީޕީއެމް އިން މިއަދު ކޮށްފައިވާ އިއުލާނެއްގައި ބުނެފައި ވަނީ ޕީޕީއެމްގެ ޓިކެޓުގައި ކައުންސިލް އިންތިހާބުގައި ވާދަކުރުމުގެ ފުރުސަތު ހުޅުވާލައިފައި ވާކަމަށެވެ. އެހެން ކަމުން އެޕާޓީގެ ޓިކެޓުގައި ކައުންސިލް އިންތިހާބުގައ ވާދަކުރުމަށް ޝައުގުވެރިވާ ފަރާތްތަކުން އެޕާޓީގެ މައި އޮފީސް ހ.ހުރަފައަށް ނުވެތަ [email protected] އަށް މެއިލްގެ ޒަރިއްޔާއިން ފޯމު ހުށަހެޅުމަށް އެދޭ ކަމަށް މިއަދު ނެރުނު އިއުލާންގައި ވަނީ ބުނެފައެވެ.\nމީގެ އިތުރުން އެ އިއުލާނުގައި ބުނެފައި ވަނީ ޕީޕީއެމް ޓިކެޓުގައި ކުރިމަތިލުމަށް ބޭނުންވާ ފަރާތްތަކުން ފޯމު ހުށަހެޅޭނެ އެންމެ ފަހު ވަގުތަކީ އަންނަ ޖެނުއަރީ މަހުގެ7ވަނަ ދުވަހުގެ 22:00 ކަމަށެވެ.\nޑިސެމްބަރު 13, 2019 21:11\nޑިސެމްބަރު 13, 2019 22:50\nމޮޔަ އަކާ ޕާޓީ ހަވާލުކުރީމަ ވާނެގޮތްތީ.\nޑިސެމްބަރު 14, 2019 02:10\nމޮޔަވެގެން އުޅެނީ ކާކު؟


IUM in 2018 January ga Fashaa Course Thakah Kurimathi Lumuge Furusathu Hulhuvaalaifi | #Dhiislam\nއައިޔޫއެމްއިން 2018 ޖެނުއަރީގައި ފަށާ ކޯސްތަކަށް ކުރިމަތިލުމުގެ ފުރުޞަތު ހުޅުވާލައިފި\nއިސްލާމީ ޔުނިވަރސިޓީ އޮފް މޯލްޑިވްސް (އައިޔޫއެމް) އިން 2018 ވަނަ އަހަރުގެ ފުރަތަމަ ސެމިސްޓަރގައި ހިންގުމަށް ހަމަޖެހިފައިވާ ކޯސްތަކަށް ކުރިމަތިލުމުގެ ފުރުޞަތު ހުޅުވާލައިފިއެވެ.\nމިކަމާއި ގުޅޭގޮތުން އެޔުނިވަރސިޓީއިން ކޮށްފައިވާ އިޢުލާނެއްގައި ބުނެފައިވަނީ 2018 ޖެނުއަރީގައި ފެށުމަށް ހަމަޖެހިފައިވާ ކޯސްތަކަށް ކުރިމަތިލުމުގެ ފުރުޞަތު އެޔުނިވަރސިޓީއިން ހުޅުވާލާފައިވާ ކަމަށާއި ކޯހަށްއެދި ފޯމް ހުށަހެޅުމުގެ އެންމެ ފަހު ތާރީޚަކީ ޑިސެމްބަރ މަހުގެ 14 ވާ ބުރާސްފަތި ދުވަހުގެ 13:00 ކަމަށެވެ.\n2018 ވަނަ އަހަރު ޖެނުއަރީގައި އައިޔޫއެމްއިން ސެޓްފިކެޓް ލެވެލް 1 ން ފެށިގެން ޕީއެޗްޑީއާއި ހަމައަށް ޖުމްލަ 46 ހަ ކޯހަކުން 1397 ޖާގަވަނީ ހުޅުވާލާފައެވެ. ނަމަވެސް ޝަރީއަތާއި ޤާނޫނުގެ ޑިޕްލޮމާ އަދި ޑިގްރީ ކޯހަށް ކުރިމަތިލުމަށް ފަހުން ހުޅުވާލެވޭނެ ކަމަށް އިޢުލާނުގައި ފާހަގަކޮށްފައިވެއެވެ.\nއައިޔޫއެމްގެ ކޯސްތަކަށް ކުރިމަތިލުމަށް އެދޭ ފޯމް އައިޔޫއެމްގެ ރިސެޕްޝަނުން ގަންނަން އަދި ވެބްސައިޓުން ޑައުންލޯޑް ކުރެވެން ހުންނާނެކަމަށާއި ފޯމް ބަލައިގަތުން ކުރިއަށްދާނީ ސަރުކާރު ބަންދު ނޫން ކޮންމެ ދުވަހެއްގެ ހެނދުނު 10:00 ގައި ކަމަށް އެފަރާތުން މައުލޫމާތު ދެއެވެ.


ޒިޔާ(9 ) – Esfiya\nއޭނާ އެންމެ ލޯބިވީ ފަރާތާއި މުޅިއުމުރަށް ވަކިވެވިދާނެ ހެއްޔެވެ ؟ މަލްހާގެ އެއްވެސް ކުށެއްނެތި އޭނާގެ ހިތުގައި ޖެއްސުމަކީ ލޫތުއަށްކުރެވިދާނެ ކަމެއްބާވައެވެ؟ މިއީ އިންސާފެއް ހެއްޔެވެ. ؟\nފަތިސް ނަމާދު ބަންގީގެ އަޑާއިއެކު ލޫތުއަށް ހޭލެވުނެވެ. އަބަދުވެސް ފަތިސްނަމާދަށް ހޭލަން އާދަވެފައިވާ ލޫތު އަށް މިއަދުވެސް ހަމަ އެގަޑިއަށް ހޭލެވުނީއެވެ. ކުޑައިރުކޮޅަކަށްނަމަވެސް ރޭގައިވި އެއްވެސް ކަމެއް ހަނދާނެތްވެސް ނެތް ކަހަލައެވެ. ލޫތު ފެންވަރާލާ ތާޒާވެލައިގެން މިސްރާބުޖެހީ މިސްކިތާއި ދިމާއަށެވެ. ޖަމާއަތުގައި ފަތިސް ނަމާދު ކުރުމަކީ އަބަދުވެސް ލޫތު ވަރަށް ފަރުވާތެރިވެ ކުރާކަމެކެވެ. ހަމަ އެހެންމެ އެއީ ދުވަހުގެ ފެށުމެވެ. ލޫތުގެ މަންމަ ޒަރީނާ ގެ ފުރިހަމަ ތަރުބިއްޔަތެވެ.\nފިނިފިނި ފަތިހެކެވެ. ރޭގައި ވެހުނު ވާރޭގެ ތެތްފިނި ފަޒާގައި ހަރުލާފައި ހުރިކަހަލަ އެވެ. ހުޅަނގުފަރާތުން ޖެހެނީ އެއައްވުރެ ވެސް ފިނި ވައިރޯޅިއެކެވެ. ގަސްތަކުން ފުރޭނިގެންއައިސް ކޮކާ ހަނދުވަރުގެ އަލި ބިންމައްޗަށް އެޅިފައިވާ އިރު ޤުދުރަތުގެ ފުރިހަމަކަން ހިތްތަކަށް ވަޒަންކުރެވޭވަރަށްވުރެ މާ ފުރިހަމައެވެ.\nލޫތު އެއްވެސް ޚިޔާލެއްފިކުރެށް ނެތި ރަށުގެ ބޮޑުމަގުން ހިގާލާފައި އެދަނީ ރަސްފަންނާއި ދިމާލަށެވެ. ހަމަ ހިމޭން ފަތިހުގެ ހަމަހިމޭންކަން ކަނޑުވާލަނީ ދޭތެރެއަކުން ގޮވާލާ ކާޅާއި ކޮވެލީގެ އަޑެވެ.އޭގެ އިތުރުންމަދުންނަމަވެސް ދެކޮޅަކަށް ދުއްވާފައިއެދާ އެއްގަމުއުޅަނދުފަހަރުތަކުގެއަޑެވެ. ލޫތުއަށް އެހިސާބަށް އާދެވުނު އިރު އިރުމަތިފަރާތު އުދަރެހުން ރަންކުލަ ފާއްދާލައިފިއެވެ. ކިރުކުލައިގެ އެދޮންވެލި ގަނޑުގެ މެދާއިހަމަޔަށް އާދެވުމާއިއެކު ލޫތުއަށް މަޑުޖެހިލެވުނެވެ. ކުއްލިއަކަށް މިފެނުނީ ލޫތު އުއްމީދުވެސް ނުކޮށް ހުރި ކަމެކެވެ. ހައިރާންވެފައި ބަލަހައްޓައިގެން ހުރެވުނީއެވެ. އޭނާގެ އެ ފަން ދިގު އިސް ތަށިގަނޑު މިނިވަން ކަމާއިއެކު ދޫކޮށް ލެވިފައިވާއިރު ވާޔާއިއެކު ވިހުރިލާމަންޒަރު ވަރަށްވެސް ފުރިހަމައެވެ. ގަދަ ރަތް ކުލައިގެ ކަކުލާއިހަމަޔަށްދާ ހެދުމާއިއެކު ،ލައިގެން ހުރި ކަޅުކުލައިގެ ފަޔަށް ހިފާފައިހުރި ސްކިނީ ގެ ފައިކުރި މާކަޅުވާއާއި ހަމަޔަށް މައްޗަށް އަރުވާފައި ހުރިއިރު އެރީތި ދޮންދެފައިއެއޮތީ ރީތިކޮށް ފެންނާށެއެވެ. އެދިމާ ތަންކޮޅެއް ދުރުގައި ރާޅު ޖަހާފަށުގައި އިރުއަރާ މަންޒަރު ބަލާލަން އެހުރީ ޒިޔާ ފިޔަވައި ދެވަނަ މިހެއްނޫނެވެ.\nމި ވަގުތު މިތަނުން ޒިޔާ ފެނުމުން ލޫތު ގެ ހައިރާންކަން އިތުރުވިއެވެ. ދުވަހަކުވެސް ޒިޔާ މިފަދަ ގޮތަކަށް ހުއްޓާ ލޫތުއަކަށް ފެނިފައެއްނުވެއެވެ. އަބަދުވެސް ފެންނަނީ އޭނާގެ އިސްތަށިގަނޑު ގަތާލާފައި އޮންނަތަނެވެ. އެހެންކަމުން ފުރަތަމަ ލޫތު ހީކުރީ ކޮންމެވެސް އެހެން ކުއްޖެއްކަމަށެވެ. ލޫތު ބަލާކަށްނުހުރެ ކުރިއަށް ދިޔައެވެ. ޒީޔާ ސިއްސުވާލުމުގެ ބޭނުމުގައެވެ. ނަމަވެސް އޭނާއަށް ޒިޔާއާއި ދާދި ކައިރިއަށް ދެވުނު ތަނާ ފަސްއެނބުރި ބަލާލި އެވެ. އޭނާގެ ފަހަތުން މީހެއްގެ ފިޔަވަޅުގެ އަޑުއިވުނުހެން ހީވެގެންނެވެ. އެއާއެކު ޒިޔާއަށް ވެސް މިވީ ހަމަ ލޫތަށް ވީވަރެވެ. ކުއްލިއަކަށް ލޫތު ފެނުމުން އޭނާވެސް ހައިރާންވިއެވެ.\nއެހެނަސް ޒިޔާގެ އެ ސަކަ މިޒާޖުން ލޫތު ސިއްސުވާލިއެވެ. ކުއްލިއަކަށް ގުދުވެފައި މޫދަށް އަތް ކޮއްޕާލުމަށްފަހު ލޫތުގެ މޫނާއި ދިމާއަށް ހޫރާލިއެވެ. ލޫތުހުރީ މިކަހަލަ ކަމަކަށް ތައްޔާރުވެގެން ނޫންކަމުން ޒިޔާ ގެ މި އަމަލުން ލޫތު ދިޔައީސިއްސައިގެންނެވެ. ޒިޔާ އޭ ކިޔާ ބާރަށް ގޮވާލެވުނެވެ. އެއާއެކު ޒިޔާގެ ލާނެތް ގޮތަކަށް ހީލަމުން ލޫތުގެ ކައިރިއަށް އައެވެ. ” މިއޮތް ފަތިހާ ހޭލައިގެން މިތަނަށް އަންނަންޏާ ވާނީ ތިހެން . ލޫތު މިގަޑީގައި ކީއްކުރަން މިތަނަށް ތިއައީ؟ ޒިޔާ ސުވާލު ކުރިއެވެ.\n“ވަރަށް ރަނގަޅެއްނުން.. އެއްމެފުރަތަމަ ޒިޔާ ތިސުވާލަށް ޖަވާބު ދީބަލަ ..ނަސީބެއްނުން މަށަށް މިތަނަނަށް އާދެވުނު ކަން … އެހެންނޫންނަމަ ތި ރީތި ކުއްޖާ މީހަކު ވަގަށްގެންގޮސްފާނެ.. މިކަހަލަ ތަންތަނަށް ، މި ގަޑީގައި ޒިޔާ އެކަނިމާއެކަނި އަންނާކަށް ބިރެއްވެސް ނުގަނޭތަ ؟ މި ފަދަ ޒަމާނެއްގައި ތިކަހަލަ ރީތި ކުދިން އެކަނިމާއެކަނި މިފަދަ ތަންތަނަށް އައުމަކީ އެހާ ބުއްދިވެރި ކަމެއްނޫން..އަހެރެންވެސް ހީކުރީ ހަންޑިކުއްޖެއްކަމަށް.. ބިރުންމިހުރީވެސް..” …ވާއު! .. ބަލާބަލަ މިއޮއްރީތި ފަން އިސްތަށިގަނޑެއް.. ލާނެތް ހިނިތުންވުމަކާއިއެކު ވާހަކަ ދައްކަމުން ލޫތު ޒިޔާގެ އެ ފަށުވި ކޮޅެއްހާ މަޑު އިސްތަށި ގަނޑާއި ކުޅެލިއެވެ. ޒިޔާ ކުއްލިއަކަށް ކަމެއް ހަނދާންވީހެން އެއިސްތަށިގަނޑު އެއްކޮށްލަމުން އޮޅާލުމާއެކު ހުޅިއެއްޖަހާލިއެވެ. ލޫތު ހެވިފައި ޒިޔާއަށްބަލަހައްޓައިގެން ހުއްޓެވެ. ޒިޔާގެ މައުސޫމު ކަން ފެނިފައި ލޫތުގެ ހިތަށްއެރިއެވެ. ޔަގީނެވެ. އަދި ޒިޔާއަކަށް އަހަރެމެންގެ ދިރިއުޅުމަށް މިއަންނަން އުޅޭ ބޯވިލާގަނޑުގެ އެއްވެސް އަސަރެއްނުކުރެއެވެ. އެހެންނޫންނަމަ މިގޮތަކަށް އޭނައަށް ނުއުޅެވޭނެއެވެ. ކުޑަ އިރުކޮޅެއްގެ ތެރޭގައިއޭނާގެ ޚިޔާލުތަށް އޭނާއަށް ކުރިމަތިވެފައިވާ މައްސަލައާއި ދިމާއަށް ދަތުރުކުރިއެވެ.”މިއީ ބޭބެ ލޫތުގެ ފަރާތުން އެދިލައްވާ އެންމެފަހުގެ އެދުން ކަންނޭނގެ”ލޫތުގެ ކަންފަތަށް އެޖުމްލަ އަލުން އަޑުއިވުނު ކަހަލައެވެ.\nކުއްލިއަކަށް ލޫތު އެދިޔައީ ސިއްސައިގެންވެ. ޒިޔާ ގޮވާލުމުންނެވެ. ކޮން ކަމަކަށް ގެއްލިފަ.. މިހާރު ހޭލާ ހުރެގެންވެސް ހުވަފެން ބަލަނީތަށް..؟ ޒިޔާ ލޫތުއާއި ވަރަށް ގާތުގައި ހުރެ ވާހަކަ ދެއްކިއެވެ. އިރުގެ ރަން ދޯދި އޭނާގެ އެ ދޮންމޫނަށް އެޅިފައިވާއިރު އެރީތިކަމަށް އިތުރުފުރިހަމަ ކަމެއް ގެނުވައެވެ. ލޫތު ޒިޔާގެ މޫނަށް ބަލާލަމުން ފުންނޭވާއެއް ދޫކޮށްލިއެވެ. ހިގާ ގެއަށްދާން ލޫތު ބުނެލިއެވެ.\nޔަގީނެވެ. ލޫތުގެ އެހާރަނގަޅެއްނޫނެވެ. “ކޮންމެވެސް ކަމެއްވެއްޖެއް..އަޅެ ބުނެބަލަ..!” ޒިޔާ ލޫތުގެ އަތުގައި ހިފާލަމުން ބުންޏެވެ. އަނެއްކާ މަލް އާއި ދެމީހުން މައްސަލައެއްޖެހުނީތަ ؟ޒިޔާ މަޑުމަޑުން އަހާލިއެވެ. ނޫން އެކަހަލަ ކަމެއް ނުވޭ.. ލޫތު ގަދަކަމުން ކަހަލަ ގޮތަކަށް ހީލިއެވެ. މިހާރު މާ ލަސްވެއްޖެ.. ދެންހިގާ ގެއަށް ދާން. ”\n“އަދިވެސް ޒިޔާ މިތަނަށް ތިއައީ ކީއްވެގެންކަން ބުނެނުދެމެއްނުން.. ” ލޫތު އޭނާގެ ވާހަކަ ކިޔައިދޭން ބޭނުމެއްނުވިއެވެ. ޒިޔާ ހިނިތުންވެލާފައި ވާހަކަދައްކަން ފެށިއެވެ. “ގެއާއި އެހާކައިރިވީމަ އަބަދުވެސް ޒިޔާ މިތަނަށް އަންނަން.. ފަތިސްނަމާދު ކޮއްލައިގެން ކުޑާއްތައާއި އެކު ވަރަށްގިނައިން މިތަނަށް އަންނަން..އެކަމަކު މިއަދު މިއީ ޒިޔާ އެކަނި މިތަނަށްއައި ފުރަތަމަދުވަސް.. “ޒިޔާ ކުޑަކުއްޖަކުހެން ވާހަކަދެއްކިއެވެ. މިހާރު އޭލެވެލް ނިމިފައި ވިޔަސް އަދިވެސް ޒިޔާ އެކޭ ކުޑަކުއްޖެކޭ އެއްވެސް ތަފާތެއްނެތެވެ. ޒިޔާ އަކީ އޭނާގެ އުމުރުގެ މިވީ ހިސާބަށް ދިރިއުޅުމުގެ އެއްވެސް ކަމާކާއި އެހާ ސީރިއަސް ކޮށް ވިސްނާހަދާ ކުއްޖެއް ނޫންކަން ލޫތު ރަނގަޅަށް ދަނެވެ.\nއަނެއްކާވެސް ޒިޔާ ވާހަކަދައްކަން ފެށިއެވެ.” ލޫތު ޒިޔާއަށް ފާރަލަނީ ދޯ..! ޒިޔާ އެކަނި އައި ފުރަތަމަ ދުވަހުވެސް ތިޔައައީވިއްޔަ ..! ދެން ހިގާދާން .. މިހާރު ކުޑާއްތަ ހުންނާނެ ޒިޔާ ދިޔަތަނެއްނޭގިގެން ކަންބޮޑުވެފަ. ކުޑާއްތަ ފާހާނައިގަ އުޅެނިކޮށް ނުވެސްބުނެ މިނުކުތީ .. ! ” ޒިޔާ ހީލާފައި ބުނެލިއެވެ. ލޫތު އާއި ޒިޔާ ވާހަކައިގައި ތިބެގެން ގެއާއި ދިމާލަށް ހިގައިގަތެވެ. ބަންދު ދުވަހެއްކަމުން މަގުމަތި ފެންނަނީ ވަރަށްވެސް އަމާންކޮށެވެ.\nޒިޔާ އާއިއެކު އެގެއަށް ދިއުމަށްފަހު ލޫތު ދެން ދިޔައީ ގެއަށެވެ. ހޮނިހިރުދުވަހަކީވެސް ލޫތު އަށް ރަސްމީދުވަހެކޭއެއްފަދައެވެ. އަލަށްހުޅުވި ފިހާރައިގެ ކަންތައްތަކުގައި މިދުވަސްކޮޅު އުޅެންޖެހެނީ ވަރަށް ބުރަކޮށެވެ. ލޫތު ފިހާރައަށްދިއުމަށްޓަކާ ތައްޔާރުވެލިއެވެ. އެވަގުތު މަންމަ އައިސް ސައިބޯން އަންނާށޭ ބުނެފައި ބަދިގެފަރާތަށް ދިޔައެވެ. ލޫތު އަނެއްކާވެސް މަންމަ ގެ އިތުރު ވާހަކަތަކާއި ކުރިމަތި ލާން ޖެހިދާނެކަމަށް ކުޑަގޮތަކަށް ސައިގެ ކަންތައްތައް ނިންމާލުމަށްފަހު ގެއިންނުކުމެ ސައިކަލަށްއަރާ ދުއްވާލިއެވެ.\nލޫތު އޮފީހަށްވަދެ އޭނާގެ ކެބިންއަށް ދިއުމަށްޓަކާ ލިފްޓާއި ދިމާއަށް ދިޔައެވެ. މިއީ ލޫތުގެ ނަސީބުގައި ލިޔެވިފައިވާ ގޮތްކަންނޭގެއެވެ. ލިފްޓުގެ ދޮރުމަތިން ލޫތުއާއި އެބައްދަލުވީ ދޮންބައްޕަ އާއިއެވެ. އެވަގުތު ދޮންބައްޕަވެސް މިހޯދަނީ ލޫތު ކަމަށް ބުންޏެވެ. ލޫތުގެ ހިތްތެޅިލިއެވެ. އަނެއްކާ ދޮންބައްޕަ މިއުޅެނީ ޒިޔާގެ ވާހަކަ ދައްކަންބާވައޭ ލޫތުގެ ހިތަށް އެރިއެވެ. ލޫތު ދޮންބައްޕައާއިއެކު އޭނާގެ ފަހަތުން ހިނގާލާފައި ގޮސް އެމަޑުކޮއްލީ މީޓިންގ ރޫމްގެ ދޮރުމައްޗަށެވެ. އަވަގުތު ދޮންބައްޕަގެ ފޯނު ރިންގްވާންފެށުމުން ފޯނުނަގާފަ ވަހަކަދައްކަމުން އެތެރެއަށް ވެދެ ގޮނޑީގައި ހަމަޖެހިއެވެ. ދޮންބައްޕަގެ ވާހަކަ ހުރިގޮތުން އެއީ މަންމަގެ ކޯލް އެއްކަން ލޫތު ދަނެގަތެވެ.އިރުކޮޅަކު ވާހަކަ ދެއްކުމަށް ފަހު މިހާރު ބައްދަލުވެއްޖެ އޭ ބުނެ ފޯނު ބާއްވައިފިއެވެ.\n“ލޫތު . ކިހިނެތްތައް އަލަށް ހުޅުވި ފިހާރައިގެ ކަންތައްތަށް ކުރިޔަށް ދަނީ ؟ ލޫތުގެ މޫނަށް ފަރުވާތެރިކަމާއެކު ބަލާލަމުން އަލީ ޔޫނުސް ވާހަދެއްކިއެވެ. އެއާއިއެކު ލޫތު ހިނިތުންވެލާފައި ބުންޏެވެ.” އިރާދަކުރެއްވިއްޔާ އަދި ދަނީ ރަނގަޅަށް.މިވީ ދެތިންދުވަސް ތެރޭ ގައި ހަމަ ވަރަށް ރަނގަޅު …” މިހާހިސާބަށް ވާހަކަދިޔަތަނާ ދޮންބައްޕަ ބުންޏެވެ. “އަސްލު ބޭބެ މިއަދު ބޭނުމެއް ނުވޭ ވިޔާފާރީގެ ވާހަކަ ދައްކާ ކަށް . ބޭބެއަށް އިނގޭ ލޫތު ބޭބެއަށްވުރެ މާރަނގަޅަށްވެސް ވިޔަފާރީގެ ކަންތަށްތަށް ކުރިޔަށް ގެންދާނެ ކަން . އަބަދުވެސް ބޭބެ ދެކެން ބޭނުންވަނީ ލޫތު ބޭބެގެ ހުރިހާކަމެއް ކޮށްދޭނެ ދުވަހެއް. މިއީ ބޭބެ އަށް ލޫތު އެންމެ ފުރަތަމަ ފެނުނު ދުވަހުވެސް ކުރެވުނު އުއްމީދެއް . ދެން އޮތީ ބޭބެ ލޫތު ގެ ކިބައިން އެދޭ އެންމެފަހުގެ އެދުން . އެވާހަކަ ދައްކަން އަސްލުމިއަދު ބޭބެ ބޭނުންވަނީ.. ރޭގައި މަންމަ އެވާހަކަ ދައްކާފަދޯ އޮތީ ؟ ބޭބެ ގެ ދަރިފުޅު ޒިޔާ ގެ ވާހަކަ .” ދޮންބައްޕަ ހުރި ހާ ވާހަކައެއް އެއްފަހަރާ ދައްކާ ނިންމާލިއެވެ. އެއާއެކު ލޫތު މިކަމާއިމެދު ބުނަނީ ކީކޭތޯ އަހާލިއެވެ..\n” ބޭބެ ! އަޅުގަނޑު ޒިޔާދެކެ ވަރަށްލޯބިވަން.. އަޅުގަނޑު ޒިޔާ ބަލަހައްޓާނަން . ދުވަހަކުވެސް އޭނާއަށް ދެރަގޮތެއް ވިޔަކަ ނުދޭނަން.” އެއަޑު އިވުމުން ދޮންބައްޕަ ހިނިތުން ވެލިއެވެ. ތިޔަ ދެކުދިން ބޮޑުވަމުން އައިދުވަސްވަރު އަހަރެންގެ ހިތަށްއަރާ ތިޔަކުދިންގެ މެދުގައި އެފަދަ ގުޅުމެއް އުފެދޭނެ ނަމައޭ..”\n” އަޅުގަނޑަށް ޔަގީން ޒިޔާވެސް އަޅުގަނޑުދެކެ ވަރަށް ލޯބިވާކަން … އެކަމަކު ބޭބެ…… . ކައިވެނި ކުރާނީ ކިހިނެތް ؟ އަޅުގަނޑަށް ޔަޤީން ޒިޔާވެސް މިކަމާއި ދެކޮޅުހަދާނެކަން. ” ލޫތު މިހެން ބުނުމާއިއެކު ދޮންބައްޕަގެ މޫނު ގެ ކުލަވަރު ބަދަލުވެގެން ދިޔައެވެ.\nދެކޮޅު ހަދާނެޔޭ ..! އަހަރެން ކުރިމަތީގައި ދެކޮޅުހެދުން ކަލޭމެންނަށް އޮތީ ކޮން ހައްޤެއް ؟ ލޫތު ގެންގުޅެ ތިވަރު ކޮށްފައި ތިހުރީދެވަނަ ކަމަކު ނޫން .. އަހަރެންގެ ހުރި ހަމައެކަނި އަންހެން ދަރިފުޅައްޓަކާ.. ރަނގަޅު ފިރިޔަކު ހޯދައިދިނުމަށްޓަކާ..ލޫތު އަށް އެވަރު ނުވިސްނޭތަ ؟ ދޮންބައްޕަ ތަން ކޮޅެއް ބާރަށް ވާހަކަ ދެއްކިއެވެ. ލޫތު އެއްވެސް ޖަވާބެއްނުދީ އިސްދަށަށް ޖަހާލިގޮތަށް އިނީއެވެ. އަހަރެން ލޫތުގެ މަންމަ އާއި އިނީ ތިބުނާހެން ލޯބިވެގެނެއްނޫން … އެކަމަކު ބަލާބަލަ މިއޮއް އުޅެވެނީއެއްނުން.. ދުވަހަކުވެސް ދެމީހުން އަރާރުންވެ ޒުވާބު ކުރާތަނެއް ލޫތު އަށް ފެނުނުތަ ؟ ދުނިޔެގައި އަހަންނަށް އެންމެ މުހިއްމީ ޒިޔާ.. އެއީ ޒިޔާ ގެ މަންމަ ގެ ހަމައެކަނި ހަނދާން.” ދޮންބައްޕަ ދުރުބަލަހައްޓައިގެން ގެއްލިފައި ކަހަލަގޮތަކަށް އިދެ ވާހަކަދެއްކިއެވެ. އެހެން އިރުކޮޅަކު އިނުމަށްފަހު އަނެއްކާވެސް ވާހަކަދެއްކިއެވެ. އަހަންނަށް އެންމެ ފުރަތަމަ ލޫތު ފެނުނު ދުވަހުވެސް ހިތަންއެރި ، އަހަރެންގެ އަންހެން ދަރިފުޅާއި ހަވާލު ވާނޭ ފަރާތެއް ލިބިއްޖެއޭ.. އޭރު ލޫތު ވަރަށްކުޑަ…”\nލޫތުއަށް ބުނާނެ އިތުރު އެއްޗެއް ނުވިސްނުނެވެ. އޭނާ އަށް ނޭނގި މާކުރިންވެސް މިކައިވެނި މިއޮތީ ހަމަޖެހި ނިމި ފައެވެ. ކުރިން އެކަން އެގިފައި އޮތްނަމަ އޭ ލުތުގެ ހިތަށްއެރިއެވެ. …. މަލްހާ ގާތު އޭނާގެ މިމަޖުބޫރީ ހާލަތު ކިޔައިދޭނީވެސް ކިހިނެތް ހެއްޔެވެ.؟ މިއީ ދޮންބައްޕަ އޭނަ ބަލާބޮޑުކުރުމުން އެކަމުގެ އަގު އަދާކުރަން ޖެހޭ ގޮތް ބާވައެވެ.؟ މަލްހާ މަތިން ހަނދާންވުމާއިއެކު އިތުރަށް ލޫތުގެ ބޯ ހާސްވިއެވެ.\nމަދަމާ އަހަރެން ޒިޔާއާއި މިވާހަކަ ދައްކާނަން… އަހަރެން ޔަޤީން ކުރަން ލޫތު މިކަމާއި ދެކޮޅު ހަދަން ޒިޔާ އަށް ހިތްވަރު ނުދޭނެކަމަށް… ދޮންބައްޕަ މިހެން ބުނެފައި ތެދުވަމުން ބުނެލިއެވެ. ލޫތުވެސް އެގަޑީގައި ގޭގައި ހުންނާނެ ކަމަށް އުއްމީދު ކުރަން. …………………………..\nwooooooooow…vvv reethi…waiting for the next 🙂 🙂\nvaa loabi engeynama kalaa mi ?. change the story name too\nNice bt I think name story as gulhey hen mibuny kuriyah vara gotheh neygey thee mi story belong to xiyaa so reader iny mivagutha ekani visnaafa then u know what to do if I want change so change I think xiyaa is better waiting for nxt part\nMeege hurin vaahakayah film hadhanee mifaharu miyothee film balaagen vaahaka liyefa.. varah fake..\nVarah salhi mi part ves…waitting for next part\nMee vaaloabi egeynama kalaaeflim balaan liyaa storyeh fake dhn dho\nލޯބި January 18, 2017\nހިތާމަ މަޖާ ލޯބި November 27, 2016\nހިތާމަ ބިރުވެރި ކުރުވާހަކަ އުފެއްދުންތެރި ލިޔުން އެހެނިހެން ލޯބި May 19, 2019


ކުޅުދުއްފުށީގައި އާއްމުންގެ ތެރޭގައި ބަލި ފެތުރިފައިވޭތޯ ބެލުމަށް ރެންޑަމް ސާމްޕަލް ނަގަން ފަށައިފި ކުޅުދުއްފުށީގައި އާއްމުންގެ ތެރޭގައި ބަލި ފެތުރިފައިވޭތޯ ބެލުމަށް ރެންޑަމް ސާމްޕަލް ނަގަން ފަށައިފި\nކުޅުދުއްފުށީ ހޮސްޕިޓަލް --\nކުޅުދުއްފުށި ސިޓީގައި އާއްމުންގެ ތެރޭގައި ކޯވިޑް-19 ފެތުރިފައިވޭތޯ ބެލުމަށްޓަކައި ގިނަ އަދަދެއްގެ ރެންޑަމް ސާމްޕަލް ނަގަން ފަށައިފިއެވެ.\nރެންޑަމް ސާމްޕަލް ނަގަން ފަށާފައި މިވަނީ ކުޅުދުއްފުށި ސިޓީގައި ކޮވިޑް-19 ލޯކަލް ޓްރާންސްމިޝަނެއް ހިނގާފައިވާތީ، އެރަށުގައި ކޮވިޑް-19 ފެތުރިފައި ވަނީ ކިހާވަރަކަށްތޯ އާއި ކޮމިއުނިޓީ ސްޕްރެޑެއް އޮތްތޯ ބެލުމައްޓަކައެވެ. މިކަމަށް ރައްޔިތުންގެ ފަރާތުން ފުރިހަމަ އެއްބާރުލުން ދިނުމަށް އެ ހޮސްޕިޓަލުން ވަނީ އެދިފައެވެ. އަދި މިވަގުތު ރައްކާތެރިކަމުގެ ފިޔަވަޅު ތަކާއެކު އުޅުމަކީ ވަރަށް މުހިންމު ކަމެއް ކަމަށާއި، ހާއްސަ ގޮތެއްގައި ބޭރަށް ނުކުންނައިރު މާސްކު އެޅުމާއި، ސާފުތާހިރު ކަމަށް ސަމާލުކަން ދިނުމަކީ، ބަލި ކޮންޓްރޯލް ކުރުމަށްޓަކައި ވަރަށް މުހިންމު ކަމެއް ކަމަށްވެސް އެ ހޮސްޕިޓަލުން ވަނީ ބުނެފައެވެ.\nކުޅުދުއްފުށީ ސިޓީގެ ޕޮލިސް ކްލަސްޓަރ އާއި ގުޅިގެން އެންމެ ފަހުން ނެގުނު 93 ސާމްޕަލް ނެގެޓިވް ވެފައި ވާއިރު ޑައިރެކްޓް ކޮންޓެކްޓުންގެ ގޮތުގައި ފާހަގަވި އެންމެންގެ ސާމްޕަލްވެސް މިހާރު ވަނީ ނަގާފައެވެ.\nކުޅުދުއްފުށި ސިޓީގައި ކޮވިޑް-19 ގެ ޕޮޒިޓިވް ކޭސްތައް ފެންނަމުންދާތީ ހެލްތު އެމަޖެންސީ އޮޕަރޭޝަން ސެންޓަރު (އެޗްއީއޯސީ) ގެ ހާއްސަ ޓީމެއް ކުޅުދުއްފުއްޓަށް ފޮނުވުމަށް ވަނީ ނިންމާފައެވެ. މައުލޫމާތު ލިބޭގޮތުގައި ކުޅުދުއްފުއްޓަށް އައުމަށް ހަމަޖެހިފައިވާ އެޗްއީއޯސީގެ ޓެކްނިކަލް ޓީމުގެ އޮފިޝަލުން މާދަމާ ކުޅުދުއްފުއްޓަށް ވަޑައިގަންނަވާނެ އެވެ.\nކުޅުދުއްފުށި ސިޓީގައި ކޮވިޑް-19 ލޯކަލް ޓްރާންސްމިޝަނެއް ހިނގާފައިވާކަމަށާއި އެހެންކަމުން ރައްޔިތުން ޒަރޫރީ ބޭނުމެއްގައި މެނުވީ ބޭރަށް ނުކުމެ ނޫޅުމަށް އެޗްއީއޯސީގެ ތަރުޖަމާނު ޑރ ނަޒްލާ ރަފީޤު ވަނީ އިލްތިމާސް ކުރައްވާފައެވެ.


ދަރަންވަންދޫ އެއާޕޯޓް ހިންގައިގެން ކުންފުންޏަށް ރަނގަޅު ފައިދާތަކެއް ހޯދިދާނެ: އައިއޭއެސް\n24 އޮގަސްޓު 2012\nކޯސްޓްލައިން ހޮޓެލް އެންޑް ރިސޯޓްސް އިން ދަރަވަންދޫގައި ތަރައްގީކުރަމުން އަންނަ އެއާޕޯޓް ހިންގައި ބަލަހައްޓަން ހަވާލުވެފައިވާ އައިލެންޑް އޭވިއޭޝަން ސާވިސަސް (އައިއޭއެސް) އިން އެއާޕޯޓް ހިންގައިގެން އެ ކުންފުންޏަށް ރަނގަޅު ފައިދާތަކެއް ހޯދިދާނެ ކަމަށް ދިރާސާތަކުން ދައްކާ ކަމަށް އެ ކުންފުނިން ބުނެފި އެވެ.\nގައުމީ ވައިގެ އުދުހުންތަކުގެ ކުންފުނި، އައިލެންޑް އޭވިއޭޝަންގެ މެނޭޖިން ޑިރެކްޓާ އަބްދުލް ހާރިސް ސަން އޮންލައިނަށް ދީފައިވާ އިންޓަވިއުއެއްގައި ވިދާޅުވެފައިވަނީ އައިއޭއެސް އިން އެއާޕޯޓެއް ހިންގަން ހަވާލުވި މިއީ ފުރަތަމަ ފަހަރު ކަމަށާއި، ދަރަވަންދޫ އެއާޕޯޓް ނަގާފައިވަނީ ސްޓަޑީތައް ހެދުމަށް ފަހު ކަމަށެވެ. އަދި ވިދާޅުވީ އެއާޕޯޓް ހިންގައިގެން އެ ކުންފުންޏަށް ރަނގަޅު ފައިދާތަކެއް ހޯދިދާނެ ކަމަށް ދިރާސާތަކުން ވެސް ދައްކާ ކަމަށެވެ.\n“އެ ސަރަހައްދުގައި އަށް ރިސޯޓް އެބަ އޮތް، އަޅުގަނޑުމެން އެތަނަށް ހަމަގައިމުވެސް ދަތުރުކުރަން ޖެހޭނެ. އަޅުގަނޑުމެން އެތަން ނުނަގައިފިއްޔާމު އެބަޖެހޭ އެހެން ހުރިހާ ފީތަކެއް ދައްކައިގެން އޮޕަރޭޓްކުރަން، އެކަމަކު އަޅުގަނޑުމެން އެތަން އޮޕަރޭޓް ކުރަން ފެށީމާ އެ ލޯޑް ކުޑަވާނެ،” ހާރިސް ވިދާޅުވި އެވެ. “ފީސިބިލިޓީ ސްޓަޑީއެއް ނެތި އަޅުގަނޑުމެން މިވަރުކަމެއް ނުކުރާނަން،”\nދަރަވަންދޫ އެއާޕޯޓް ކޯސްޓްލައިނާ ހަވާލުކޮށްފައި ވަނީ ޓްރާންސިޓް ހޮޓަލަކާއި ޔޮޓް މެރީނާއެއް ތަރައްގީކުރުމުގެ ފުރުސަތު އެ ކުންފުންޏަށް ލިބޭ ގޮތަށެވެ. ދަރަވަންދޫ ކައުންސިލުން މިދިޔަ މަހު ބުނެފައިވަނީ އެ އެއާޕޯޓުގައި ޓެސްޓް ޕްލައިޓްތައް މިމަހު ޖައްސަން މަސައްކަތްކުރަމުން އަންނަ ކަމަށެވެ.


United ge coach kamaai havaalu vumah Zidane ah oih hurahaky anhenun - vNews.mv\nމިވަގުތު ޒިދާން ހުރީ އެއްވެސް ކުލަބަކާ ހަވާލުނުވެ- ފޮޓޯ:- ގެޓީ އިމޭޖަސް / ގްރެފިކްސް: ވީނިއުސް\nޔުނައިޓެޑްގެ ކޯޗުކަމާ ހަވާލުވުމަށް ޒިދާނަށް އޮތް ހުރަހަކީ އަންހެނުން\nއައްފާން މުހައްމަދު 17 November 2021, 23:50\nނަތީޖާ ނެރުމަށް ގޮންޖެހުންތަކަކާއި ކުރިމަތިވެފައިވާ އިނގިރޭސި ޕްރިމިއަރ ލީގުގެ މެންޗަސްޓަރ ޔުނައިޓެޑްގެ ކޯޗުކަމާއި ހަވާލުވުމަށް، ރެއާލް މެޑްރިޑަށް ދެފަހަރެއްގެ މަތިން ކޯޗުކަން ކޮށްދީފައިވާ ޒައިނެއްދީން ޒިދާން އަށް އޮތް ހުރަހަކީ އޭނާގެ އަންހެނުން، ވެރޯނިކް ޒިދާންކަމަށް ރިޕޯޓުތައް ބުނެފިއެވެ.\nސްޕެއިންގެ މީޑިއާއަކުން ރިޕޯޓުކޮށްފައިވާ ގޮތުގައި ޔުނައިޓެޑުން އަންނަނީ އެކުލަބުގެ މިހާރުގެ ކޯޗު، އޮލެ ގުނަ ސޯލްޝެއާ މަގާމުން ވަކިކުރުމަށް މަޝްވަރާކުރަމުންނެވެ. އަދި ދެން އެކުލަބުގެ ހުންގާނުގައި ހިފާނެ ކޯޗެއް ހޯދުުމަށް މަސައްކަތް ކުރަމުން އަންނައިރު، ކުލަބުގެ ވެރިން އެންމެ ބޭނުންވާ ކޯޗަކީ، ޒިދާންކަމަށްވެސް ރިޕޯޓުކޮށްފައިވެއެވެ.\nއެހެންނަމަވެސް ރިޕޯޓުތައް ބުނާގޮތުން ޔުނައިޓެޑްގެ ކޯޗުކަމާއި ޒިދާން ކިތަންމެ ހަވާލުވާން ބޭނުންވީ ނަމަވެސް، އޭނާގެ އަންހެނުން އަންނަނީ އެކަމާއި ދެކޮޅު ހަދަމުންނެވެ. ވެރޯނިކް މިކަމާ ދެކޮޅުހަދާ ސަބަބެއް ކަމުގައި ބުނެފައިވަނީ އޭނާ މެންޗަސްޓަރ ގައި ދިރިއުޅެން ބޭނުން ނުވުން ކަމަށާއި، ޔުނައިޓެޑްގެ ކޯޗުކަމާއި ޒިދާން ހަވާލުވުމުުގެ ބަދަލުގައި، ކޯޗިންގ ކެރިއަރުން ކުޑަ ބްރޭކެއް ނެގުމަށް ވެރޯނިކް އަންނަނީ ޒިދާން އަށް ބާރު އަޅަމުންނެވެ.\nއެހެންނަމަވެސް ޔުނައިޓެޑްގެ ވެރިން ތިބީ އެކުލަބުގެ ކޯޗުކަމަށް ޒިދާން ގެނެވޭނެކަމުގެ އުންމީދުގައި ކަމަށްވެއެވެ. މިކަން ހާސިލްވާނެ އެންމެ ބޮޑު ސަބަބަކީ، އެކުލަބުގައި ޒިދާންގެ އިރުޝާދުގެ ދަށުން މީގެކުރިން ރެއާލް މެޑްރިޑަށް ކުޅެފައިވާ ކްރިސްޓިއާނޯ ރޮނާލްޑޯ އާއި ރަފައެލް ވަރާން ހުރުމެވެ. ހާއްސަކޮށް ރޮނާލްޑޯ އަކީވެސް އަދި ވަރާން އަކީވެސް ޒިދާންގެ "ފޭވަރިޓުން" ކަމުގައިވުން މިއީ، މި ޑީލް ކާމިޔާބުވުމުގައި ބޮޑު ދައުރެއް އަދާކުރާނެކަމެއް ކަމުގައި ރިޕޯޓުތައް ބުނެއެވެ.\nޔުނައިޓެޑްގެ ކޯޗުކަމުގެ މަގާމުން ސޯލްޝެއާ ވަކިކުރުމަށް ޔުނައިޓެޑްގެ ވެރިން ވިސްނަމުން ދަނީ، އެކުލަބުން މި ސީޒަނުގައި ނެރެމުންދާ ދަށް ނަތީޖާތަކުގެ ސަބަބުންނެވެ. އެގޮތުން ޕްރިމިއަރ ލީގުގައި ލަދުުވެތިގޮތަކަށް ލިވަޕޫލް އަތުންވީ ބައްޔާއި، ވާދަވެރި މެންޗަސްޓަރ ސިޓީ އަތުންވީ ބަލީގެ ސަބަބުން، ޔުނައިޓެޑްގެ ވެރިން މިހާރު ބުރަވަނީ ސޯލްޝެއާ ވަކިކުރުމަށް ކަމަށްވެއެވެ.\nޔުނައިޓެޑުން ޒިދާން އަށް ފާރަލަމުން އަންނަކަމަށް ރިޕޯޓުތައް ބުނާއިރު، މިހާތަނަށް ޒިދާން ކޯޗުކޮށްދީފައިވަނީ ހަމައެކަނި ރެއާލް މެޑްރިޑަށެވެ. އެންމެފުރަތަމަ ޒިދާން އަދާކުރީ ރެއާލްގެ އެސިސްޓަންޓް ކޯޗުގެ މަގާމެވެ. އެއްއަހަރު އެމަގާމުގައި ހުރުމަށްފަހު، ރެއާލްގެ ޖޫނިއަރ ޓީމަށް ހެޑްކޯޗެއްގެ ގޮތުގައި ޒިދާން އިރުޝާދުދިންއިރު، އެކުލަބުގެ ސީނިއަރ ޓީމާއި އޭނާ ހަވާލުވީ 2016 ވަނަ އަހަރުއެވެ. ދެއަހަރު ހެޑް ކޯޗެއްގެ ގޮތުގައި ރެއާލް އަށް އިރުޝާދުދިނުމަށްފަހު އެއްއަހަރުގެ މެދުކެނޑުމެއް އައިސް، ދެން ޒިދާން އެކުލަބާ ހަވާލުވީ 2019 ވަނަ އަހަރުއެވެ.\nޒިދާން ރެއާލްގެ ކޯޗުކަމުން ވަކިވީ މިއަހަރުގެ މެއި މަހުގެ 27 ވަނަ ދުވަހުއެވެ. އެއަށްފަހު އަދި މިހާތަނަށް އޭނާ އެހެން ކުލަބަކަށް އިރުޝާދު ދީފައެއް ނުވެއެވެ.\nކޯޗެއްގެ ގޮތުގައި ޒިދާން ހޯދާފައިވާ ކާމިޔާބީތަކަށް ބަލާލާއިރު، ރެއާލާއެކު އޭނާވަނީ ދެފަހަރެއްގެ މަތިން ސްޕެނިޝް ލަލީގާ ކާމިޔާބު ކޮށްފައެވެ. އަދި ސުޕާ ކޮޕާ ދެފަހަރު، ޗެމްޕިއަންސް ލީގު ތިންފަހަރު، ޔޫއެފާ ސުޕާ ކަޕް ދެފަހަރު އަދި ފީފާ ކްލަބް ވޯލްޑް ކަޕް ދެފަހަރަށް ކާމިޔާބު ކޮށްފައިވެއެވެ.\nމެންޗެސްޓަރ ޔުނައިޓެޑް ކުޅިވަރު


Dhiyavi dhoanin lakudithakeh kan'dah dhookohfaivaathee ekamah samaaluvumah MNDF in ilthimaas kohfi Dhiyavi dhoanin lakudithakeh kan'dah dhookohfaivaathee ekamah samaaluvumah MNDF in ilthimaas kohfi\nދިޔަވި ދޯނިން ލަކުޑިތަކެއް ކަނޑަށް ދޫކޮށްފައިވާތީ އެކަމަށް ސަމާލުވުމަށް އެމްއެންޑީއެފުން އިލްތިމާސްކޮށްފި\nމާލެއިން މުދާ ބަރުކޮށްގެން ބ.އަތޮޅަށް ދަތުރުކުރަމުންދަނިކޮށް ކާށިދޫ ކަނޑަށް ދިޔަވި "ވީނަސް" ދޯނި- ފޮޓޯ: އެމްއެނ\nމާލެއިން މުދާ ބަރުކޮށްގެން ބ.އަތޮޅަށް ދަތުރުކުރަމުންދަނިކޮށް ކާށިދޫ ކަނޑަށް ދިޔަވެ އަރިއަޅާލި ދޯނިން ލަކުޑި ތަކެއް ކަނޑަށް ދޫކޮށްފައިވާތީ އެ ސަރަހައްދުން ދަތުރުކުރާ އުޅަނދުތަކުން ސަމާލުވުމަށް އެމްއެންޑީއެފުން އިލްތިމާސް ކޮށްފިއެވެ.\nހިލައާއި ލަކުޑި ބަރުކޮށްގެން ބ.އަތޮޅުގައި ހަދަމުންދާ ރިސޯޓަކަށް ދަތުރުކުރަމުންދަނިކޮށް ދިޔަވެ އަރިއަޅާލާފައިވަނީ "ވީނަސް" ނަމަކަށް ކިޔާ 78 ފޫޓުގެ ދޯންޏެކެވެ. އެމްއެންޑީއެފުން ބުނީ މި ދޯނި ދިޔަވުން ކޮންޓްރޯލް ކުރެވުނީ މި ދޯނީގައި ހުރި ބައެއް ލަކުޑިއާއި ފިލާތައް ކަނޑަށް ދޫކޮށްލުމުގެ ސަބަބުން ދޯންޏަށް ލުއިވުމުން ކަމަށެވެ.\nމި ހާދިހާ ހިނގިއިރު ދޯނީގައި ދިވެއްސަކާއި3ބިދޭސީން ތިބި ނަމަވެސް، އެއްވެސް މީހަކަށް ކަމެއް ވެފައި ނުވާކަމަށް އެމްއެންޑީއެފުން މަޢުލޫމާތުދެއެވެ.\nދޯނި ދިޔަވުން ކޮންޓްރޯލް ކުރެވިފައިވާއިރު، ޕަމްޕު ޖައްސައިގެން ދޯނީގެ ދިޔަގަނޑު ހިއްކުމުގެ މަސައްކަތް ކޯސްޓްގާޑްގެ ސިފައިން މިހާރު ކުރަމުންދާ ކަމަށް އެމްއެންޑީއެފުން ބުނެއެވެ.\nއެމްއެންޑީއެފުން ބުނީ، މި ދޯނި ދިޔަވުން ކޮންޓްރޯލް ކުރުމަށްޓަކައި ދޯނިން ކަނޑަށް ދޫކޮށްލި ލަކުޑިއާއި ފިލާތައް ކ.ގާފަރާއި ކ.ކާށިދޫއާއި ދޭތެރެއިން އިރުމައްޗަށް އޮޔާ ދަމުދާ ކަމަށާ އެހެންކަމުން، މިސަރަޙައްދުން ދަތުރު ކުރާ ފަރާތްތަކުން މިކަމަށް ސަމާލުކަން ދިނުމަށް އިލްޠިމާސްކުރާކަމަށެވެ. އަދި ރޭގަނޑު ދަތުރުކުރާ ފަރާތްތަކުން މިސަރަހައްދުން ދަތުރު ކުރުމުގައި ހާއްސަ ސަމާލުކަމެއްދިނުމަށްވެސް އިލްތިމާސް ކުރާ ކަމަށެވެ.\nމިދޯނި ކ.ގާފަރަށް ގެންދިއުމަށް ދޯނީގެ ވެރިފަރާތާއި ގުޅިގެން އެމްއެންޑީއެފް މާލޭ އޭރިއާ ކޯސްޓްގާޑް ސްކޮޑްރަން އިން އެހީތެރިކަން ފޯރުކޮށްދެމުންދާ ކަމަށްވެސް އެމްއެންޑީއެފުން ބުނެއެވެ.\nމި ދޯނި ދިޔަވާންފެށިކަމުގެ މަޢުލޫމާތު އެމް.އެން.ޑީ.އެފުގެ ކޯސްޓް ގާޑަށް ލިބިފައިވަނީ މި ރޭ ގަޑިން 7:45 ހާއިރު ކަމަށް އެމް.އެން.ޑީ.ފުން ބުނެއެވެ.


މި މިނިސްޓްރީ އާއި މިނިސްޓްރީގެ ދަށުން ހިނގަމުންދާ އޮފީސްތަކުގައި މަސައްކަތް ކުރެއްވުމަށް ޝައުޤުވެރިވާ ފަރާތްތަކަށް މަރުޙަބާ ދަންނަވަމެވެ. މި ވަޒީފާތަކަށް ބޭނުންވަނީ މަސައްކަތަށް ޝައުޤުވެރިކަން ހުރި، ޤާބިލު މީހުންނެވެ.\nމިނިސްޓްރީ އޮފް ލޯ އެންޑް ޖެންޑަރ (ކުޑަކުދިންގެ ހިޔާ، ވިލިމާލެ)\nކުދިންބަލަހައްޓާ (ވަގުތީ)3މަސް ދުވަހަށް\nލިޔަންކިޔަން ދަތުމާއެކު މަޤާމުގެ މަސައްކަތް ކުރުމުގެ ހުނަރު /ޤާބިލުކަން ލިބިފައިވުން\nކުޑަކުދިންގެ ހިޔާ/ އަމާން ހިޔާގައި، ތިބޭ ކުދިންގެ އެންމެހައި ކަންތައްތައް (ކާންބޯންދިނުމާއި، ފެންވެރުވުމާއި، ސްކޫލަށް ގެންދިއުން ފަދަ) ބެލެހެއްޓުން.\nލިބިފައިވާ ތަޢުލީމީ ސެޓްފިކެޓްތަކުގެ ކޮޕީ (އެކްރެޑިޓް ކޮށްފައިވާ )އެކްރިޑިޓް ނުކުރާ ސެޓްފިކޭޓް ހުށަހެޅި ކަމުގައިވިއަސް ބާޠިލުވާނެއެވެ.\nދިވެހިރައްޔިތެއްކަން އަންގައިދޭ ކާޑުގެ ކިޔަންއެނގޭ ސާފު ކޮޕީ\nސިވިލް ސަރވިސް އަށް/ ސަރުކާރަށް ޚިދުމަތް ކުރުމުގެ އެއްބަސްވުމެއް އޮތް މުވައްޒަފުން، ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާ މެދު އިއުތިރާޒެއްނެތްކަމަށް، އެ މުވައްޒަފު ވަޒީފާ އަދާކުރާ އޮފީހުގެ ލިޔުން.\nވަޒީފާގެ ދާއިރާއާއިގުޅޭ ކުރުމުއްދަތުގެ ކޯހާއި ވާރކްޝޮޕް، ސެމިނަރ ފަދަ ތަމްރީނު ޕްރޮގްރާމްތަކުގެ ސެޓްފިކެޓް ނުވަތަ ބައިވެރިވި ކަމުގެ ލިއުންތައް.\n2015 މޭ 05 ވާ އަންގާރަ ދުވަހުގެ 14:30 ގެ ކުރިން މިނިސްޓްރީ އޮފް ލޯ އެންޑް ޖެންޑަރ (ހުރަވީ ބިލްޑިންގު ގެ ފުރަތަމަ ފަންގިފިލާ)/ ކުޑަކުދިންގެ ހިޔާއަށް\nމިނިސްޓްރީ އޮފް ލޯ އެންޑް ޖެންޑަރ (ހުރަވީ ބިލްޑިންގ ގެ ފުރަތަމަ ފަންގިފިލާގައި/ މޭ މަހުގެ ތެރޭގައި)\nމިވަޒީފާތަކަށް މީހުން ނެގުމުގައި 25 އަހަރާއި 45 އަހަރާއި ދެމެދުގެ އުމުރުފުރައިގެ މީހުންނަށް އިސްކަން ދެވޭނެއެވެ.\nސުންގަޑި: 05 މޭ 2015 1430


ފައުންޑޭޝަންގެ މެންބަރުންނަށްވުން ބާރަށް ކުރިއަށްދަނީ – EPS School\nފައުންޑޭޝަންގެ މެންބަރުންނަށްވުން ބާރަށް ކުރިއަށްދަނީ\nEPS School > ޚަބަރު > ފައުންޑޭޝަންގެ މެންބަރުންނަށްވުން ބާރަށް ކުރިއަށްދަނީ\nއީ.ޕީ.އެސް ފައުންޑޭޝަންގެ ފުރަތަމަ ޢާއްމު ބައްދަލުވުން 10 ނޮވެމްބަރ 2018 ވާ ހޮނިހިރު ދުވަހުގެރޭ 20:30 ގައި ބިލަބޮންގް ހައި އީ.ޕީ.އެސް އިންޓަނޭޝަނަލް ސްކޫލް ގައި ބޭއްވުމަށް ހަމަޖެހުމާއި ގުޅިގެން ފައުންޑޭޝަންގެ މެމްބަރުންނަށްވުމުގެ ކަންތައް ބާރަށް ހިނގަން ފަށައިފިއެވެ. މިގޮތުން 29 އޮކްޓޯބަރ 2018 ވީ ހޯމަދުވަހުގެރޭ އީ.ޕީ.އެސް ގެ އެކިއެކި އެކްޓިވިޓީ ގްރޫޕް ތަކުގެ މެދުގައި ފައުންޑޭޝަންގެ މެންބަރަކަށް ވުމުގެ ފޯމް ފުރުމަށްޓަކައި އޭ.ޑީ.ކޭ ކެފޭ ގައި ޚާއްޞަ ބައްދަލުވުމެއް ބޭއްވުނެވެ. މި ބައްދަލުވުމުގައި ފަންސަވީހަކަށް ފަރާތުން މެންބަރުކަމަށް ސޮއި ކުރިއެވެ.\nމެންބަރުކަމަށް ވުމަށްޓަކައި އީ.ޕީ.އެސް ސްކޫލްގެ ދަރިވަރުންނާއި ހެޔޮއެދޭ އެންމެހާ ފަރާތްތަކަށްވަނީ ދަޢުވަތުދީ ހުޅުވާލާފައެވެ.3ގޮތަކަށް މެންބަރުންނަށް ވެވެއެވެ. ފުރަތަމަ ގޮތަކީ އީ.ޕީ.އެސް ސްކޫލް ވެބްސައިޓުން މެންބަރު ކަމަށް އެދޭ ފޯމް ޑައުންލޯޑްކޮށް ފުރިހަމަކޮށް admin@epsfoundation.org.mv އަށް ފޮނުވުމެވެ. އަދި ބޭންކް އޮފް މޯލްޑިވްސް ގައިވާ ފައުންޑޭޝަންގެ އެކައުންޓަށް އަހަރީ ފީ ކަމުގައިވާ 300 ރުފިޔާ ޖަމާ ކުރުމެވެ. ދެވަނަ ގޮތަކީ އޮންލައިންކޮށް ފޯމް ފުރާ އެޕްލިކޭޝަން ބޭނުންކޮށް މެންބަރަކަށް ވުމެވެ. ތިންވަނަ ގޮތަކީ އީ.ޕީ.އެސް ފައުންޑޭޝަންގެ އޮފީސް (ހ. ދިވެހިގެ) އަށް ޙާޟިރުވެ ފޯމް ފުރައި ފައިސާ ދެއްކުމެވެ.\nއީ.ޕީ.އެސް ފައުންޑޭޝަންގެ އޮފީސް4ނޮވެމްބަރ 2018 ވާ އާދީއްތަ ދުވަހުންފެށިގެން ހެނދުނު 8:00 އިން ފެށިގެން މެންދުރު ފަހުގެ 2:00 އަށް ހުޅުވާފައި ބެހެއްޓުމުގެ އިންތިޒާމް ފައުންޑޭޝަނުން މިހާރު ގެންދަނީ ހަމަޖައްސަމުންނެވެ.\nއީ.ޕީ.އެސް ގެ ނަން ދިވެހި ވުޖޫދުން ފުހެވިގެން ދިޔަ ނުދެއްވުމަށް ސަރުކާރަށް އިލްތިމާސް ކުރައްވައިފި އީ.ޕީ.އެސް ފައުންޑޭޝަނުން ޔުނިވަރސިޓީ ދަރިވަރުންނަށް ސެމިނާރެއް ބާއްވައިދީފި\nމެމްބަރުންނަށް ވުމަށް ފުރުޞަތު ހުޅުވާލައިފި\nކޮރޯނާ ވައިރަސް އިން ރައްކާތެރިވުމަށް ފަރުދީ ޒިންމާގެ ގޮތުގައި ކުރެވިދާނެ ކަންކަން


4 vana burin vettunu 14 mahuge dharifulhu, maru nuve salaamaiy vee gahehge sababun!\nހަތަރު ވަނަ ބުރިން ވެއްޓުނު 14 މަހުގެ ދަރިފުޅު މަރުނުވެ ސަލާމަތްވީ ގަހެއްގެ ސަބަބުން!\nއުސް އިމާރާތެއްގެ މަތިން މީހަކު ވެއްޓި ސަލާމަތް ވުމަކީ ނާދިރު ކަމެކެވެ. ހާއްސަކޮށް ހަތަރު ވަނަ ފުލޯ އިން ވެއްޓޭ މީހަކު ސަލާމަތްވާނެ ކަމަކަށް އެއްވެސް މީހަކު ހިތަކަށް ނާރާނެ އެވެ. ސަލާމަތްވިޔަސް އެތަކެއް އަނިޔާއެއް އޭނާއަށް ލިބޭނެކަން ޔަގީނެވެ.\nއެހެންނަމަވެސް އިންޑިއާގެ މުމްބާއީގައި ހުންނަ އިމާރާތެއްގެ ހަތަރު ވަނަ ފަންގިފިލާއިން ވެއްޓުނު ކުއްޖަކު އަޖައިބު ކުރުވަނި ގޮތަކަށް މިވަނީ ސަލާމަތްވެފައެވެ.\nއިންޑިއާގެ ގޯވަންޑީގެ އިރުމަތީ ހިސާބުގައި ހުންނަ އިމާރާތެއްގައި އިއްޔެ ހެނދުނުގެ ވަގުތެއްގައި ހިނގި ހާދިސާގައި ވެއްޓުނީ އުމުރުން އެންމެ 14 މަހުގެ ތުއްތު ފިރިހެން ކުއްޖެކެވެ.\nކުއްޖާ ދިރިއުޅޭ އެޕާޓުމަންޓުގެ ކުޑަ ދޮރު ރަނގަޅަށް ނުލެއްޕި ހުރުމުން ކުޅެން އުޅުމުގެ ތެރޭގައި ކުޑަ ދޮރުން ވެއްޓުނު އެ ކުއްޖާ ސަލާމަތްވީ އިމާރާތުގެ ބޭރުގައި އިންދާފައިހުރި ގަހެއްގެ އޮފިގަނޑެއްގެ މައްޗަށް ވެއްޓުމުންނެވެ.\nއެގޮތުން ކުއްޖާ ސަލާމަތްވީ އެ އޮފިގަނޑު ގާތްގަނޑަކަށް ބިމާ ހަމައަށް ތިރި ވުމުގެ ސަބަބުން ކަމަށްވެއެވެ. ކުއްޖާއަށް ބޮޑެތި އަނިޔާތަކެއް ނުލިބުނު ނަމަވެސް ތުންފަތާއި ފައި އަދި ފުރަމެއަށް ގެއްލުންތަކެއް ލިބިފައިވަ ކަމަށް ހަބަރުތައް ބުނެއެވެ.\nމުމްބާއީގައި ހުންނަ ފޯޓިސް ހޮސްޕިޓަލުގައި އެ ކުއްޖާއަށް ފަރުވާ ދެމުންދަނީ އައިސީޔޫގައެވެ.


މަނަދޫ ކާސިންހާޖީ - ވިކިޕީޑިއާ\nޤާސިމް ހާރޫނު ( މަނަދޫ ކާސިންހާޖީ )\nއޭޕްރީލް 04، 1920\nމަނަދޫ (ނ. އަތޮޅު) ގައި\nމަރީނާ މޫސާ ( އަވަހާރަވިރު އިންނެވި\nނ. މަނަދޫ ކާސިންހާޖީ އަސްލު ނަންފުޅަކީ ޤާސިމް ހާރޫނެވެ. ކާސިންހާޖީއަކީ މަނަދޫއަށް އެކިގޮތްގޮތުން ވަރަށް އަގުހުރި ޚިދުމަތްތަކެއް ކޮށްދެއްވާފައިވާ ފަޚުރުވެރި ދަރިއެކެވެ. ރާއްޖެއަށް ކުރިމަތިވި ދެވަނަ ބޮޑު ހަނގުރާމައިގެ ދުވަސްވަރު މަނަދޫއަކީ ވަރަށް ގިނަ ބަޔަކު މަރުވެފައިވާ ރަށެކެވެ. ވަރަށް ބޮޑަށް ހާލުގައި ޖެހުނު ރަށެކެވެ. ސަރުކާރުން އެހީގެ ކާޑު ފޮނުއްވި ރަށްތަކުގެ ތެރެއިން އެއްރަށެވެ. އޭރު ސަރުކާރު ހިންގެވުމާއި ޙަވާލުވެވަޑައިގެން ހުންނެވި ސުމުއްވުލް އަމީރު މުޙަންމަދު އަމީން ދޮށިމޭނާ ކިލަގެފާނު މަނަދުއަށް ޒިޔާރަތް ކުރެއްވިއެވެ. އަމީންދީދީ ލިޔުއްވާފައިވާ ގޮތުގައި މަނަދޫގައި ރަށުގެ ޙާލަށް ލޯހުޅުވި ހޭލުންތެރިހުރީ އެންމެ މީހެކެވެ. އެއީ އޭރު މަނަދޫ ކުޑަކަތީބު ކަމުގައި ހުންނެވި ކާސިންހާޖީއެވެ. ކާސިން ހާޖީވަނީ މަނަދޫގެ ވެރިކަމާއި މުދިންކަމާއި އިމާމްކަން ކުރައްވާފައެވެ. މުޅި އަތޮޅުގައި ނެތްވަރުގެ ތަނަވަސްވެރިއެކެވެ. ސީދާ ކޮޅުބަށް ވަޑައިގެން ވިޔަފާރިކަން ކުރެއްވިއެވެ. ރައްޔިތުންގެ މުހުތާދުތައް ފިލުވައި ހެއްދެވިއެވެ. މަސްދޯނިފަހަރު ދުއްވާ ހެއްދެވިއެވެ. ކާސިން ހާޖީއަކީ ދީނަށް ލޯބިކުރެއްވި ބޭފުޅެކެވެ. ހައްޖުގެ މަތިވެރި އަޅުން ކަނޑުމަގުން ކުރެއްވިއެވެ. މި މަޒުމޫނުގައި ބަލާލާނީ އެމަނިކުފާނުގެ ޙަޔާތަށެވެ. ކާސިން ހާޖީގެ އުފަން ރަށަކީ މިލަދުންމަޑުލު ދެކުނު ބުރީ މަނަދޫއެވެ. ކާސިން ހާޖީ އުޅެ ބޮޑުވީ މަނަދޫގައެވެ. ކާސިން ހާޖީގެ ބައްޕާފުޅަކީ މަނަދޫ ހާޖީބެ އެވެ. ފުރިހަމަ ނަމަކީ ހާރޫނެވެ. ކޮލީ ނަންފުޅަކީ ހާރޫނު ހާޖީ ކަލޭފާނެވެ. މަންމާފުޅުގެ ފުރިހަމަ ނަންފުޅަކީ އައިޝަތު ޤާސިމެވެ. މަނަދޫ މީހުން ޢާންމުކޮށް އައިޝަތު ޤާސިމަށް ކިޔަނީ ކަމަނަ ދައިތައެވެ. ހާޖީބެއަކީ މަނަދޫގައި އެދުވަސްވަރު އުޅުއްވި އެންމެ މުއްސަދި އެކަކު ކަމުގައި ވިއެވެ. ހާޖީބެ ގެ ގެކޮޅު ހުރިތަނުގައި މިހާރު ހުރީ މަނަދޫ ދިލްބަހާރު ގެއެވެ. އެގޭގައި ކުރީގެ މަސައްކަތްތެރިކަން ފެންނަން އެބަހުއްޓެވެ.\n2 ތުއްޕުޅު އިރުގެ ޙަޔާތް\n3 ޒުވާން ދުވަސްވަރުގެ ދިރިއުޅުއްވުން\n4 ކައިވެނީގެ ޙަޔާތް\n5 ކާސިން ހާޖީގެ އާއިލާ\n6 ދުނިޔޭގައި ތިބި ކާފަދަރިން\n7 އަދާކުރެއްވި ވަޒީފާތައް\n8 ދިރިއުޅުއްވުމަށް ކުރެއްވި މަސައްކަތްތައް\n11 މުސަންނިފުގެ ގަލަމުން:\nޢައިޝަތު ޤާސިމް ( ކަމަނަ ދައިތަ)\nޤާސިމް ހާރޫނު ( މަނަދޫ ކާސިންހާޖީ)\nތުއްޕުޅު އިރުގެ ޙަޔާތް[އުނިއިތުރު ގެންނަވާ]\nކާސިން ހާޖީ އުފަންވީ " ހާޖީބެގެ ގޭގައި ( ދިލްބަހާރުގެ ) ގައެވެ. އުފަންތާރީޚަކީ ---- އެވެ.\nޒުވާން ދުވަސްވަރުގެ ދިރިއުޅުއްވުން[އުނިއިތުރު ގެންނަވާ]\nކާސިން ހާޖީއަކީ ހެދިހުރި ހަށިގަނޑެއްގެ ވެރި ޒުވާނެކެވެ. ބުރުސޫރަ ރީތި ބޮލުގެ އިސްތަށިގަނޑު ވަރުގަދަ ހަށިގަނޑުކުލަ ދޮން މީހެކެވެ. އިސްކޮޅާ ރޫފަ ގުޅޭ ވަރުގަދަ ޅަނބާޅަ ބޭފުޅެކެވެ. ސަމައްތަރު ހެޔޮ މުލައްދަނޑިތަކެއްގެ ވެރިއެކެވެ. ޒުވާން ދުވަސްވަރު ކުޅިވަރު ކުޅެއްވުމުގައި އަވަދިނެތި އުޅުއްވިއެވެ. ދަނޑިޖެހުމާއި ސަގާފީ ކުޅިވަރު ކުޅުއްވިއެވެ. ފުޓްބޯޅަ ކުޅުއްވިއެވެ. ކާސިން ހާޖީއަކީ ޒުވާން ދުވަސްވަރުވެސް ނުފޫޒުގަދަ ހަރުދަނާ ޝަހުސިއްޔަތެކެވެ. ޖަރުބާތީ ބޭފުޅެކެވެ.\nކައިވެނީގެ ޙަޔާތް[އުނިއިތުރު ގެންނަވާ]\nކާސިން ހާޖީ ޖުމުލަ5މީހަކާ ކައިވެނީގެ ގޮތުން ގުޅިވަޑައިގެންނެވިއެވެ. އެއީ 1- ދަލޭކަ2- އައިޝަތު މޫސާ ( ކަތީބުގެ މޫސަބޭގެ ދޮން ދައިތަ )3- ދޮން އައިސަ ( ހައްވަދައިގެ ދޮންއައިސަ) 4- މަރިޔަމް މޫސާ ( މޫސާ މަނިކުބޭގެ މަރިޔަ )5- މަރީނާ މޫސާ ( ބޮޑިބަތް މޫސަބޭގެ މަރީނާ ) އެވެ.\nކާސިން ހާޖީ ކައިވެނި ބައްލަވައިގެން ބޭފުޅުންގެ ތެރެއިން އެންމެ ފުރަތަމަ ކައިވެނި ބައްލަވައިގެންނެވި ދަލޭކައަކީ ވަރަށް ބުރުސޫރަ ރީތި އަންހެނެކެވެ. އޭނާއަށް ދަރިކަލަކުވެސް ލިބިވަޑައިގެންނެވިއެވެ. އެކަމަކު ޅަފަތުގައި އަވަހާރަވީއެވެ. މަރިޔަމް މޫސާއަށް9ކުދިން ލިބިވައިގަތެވެ. އެއީ7ފިރިހެން ކުދިންނާއި2އަންހެން ކުދިންނެވެ. އޭގެ ތެރެއިން ދުނިޔޭގައި މިހާރު ތިއްބެވީ3ފިރިހެން ބޭފުޅުންނާއި 1 އަންހެން ބޭފުޅެކެވެ. އެއީ ސަޢީދު ޤާސިމް ، ޢަބްދުލްއަޒީޒު ޤާސިމް، އަޙްމަދު ހަނީފް އަދި ހައްވާ ގާސިމެވެ. މަރިޔަމް މޫސާ އަވަހާރަވީ ދަރިކަލަކު ރައްކާވުމަށްފަހު އެބަލިން ގަދަނުވެއެވެ. އެއަށްފަހު ކާސިން ހާޖީ ކައިވެނި ބައްލަވައިގެންނެވީ މަރީނާ މޫސާ އާއެވެ. ކާސިން ހާޖީ އަވަހާރަވީއިރުވެސް އަނބިކަނބަލަކަށް އިންނެވީ މަރީނާ މޫސާއެވެ. އެބަނޑަށް4ފިރިހެން ބޭފުޅުންނާއި4އަންހެން ބޭފުޅުން ލިބިވަޑައިގެންފައިވެއެވެ. ދުނިޔޭގައި ތިއްބެވީ2ފިރިހެން ބޭފުޅުންނާއި3އަންހެން ބޭފުޅުންނެވެ. އެއީ މުޙަންމަދު ނާސިހާއި އަބޫބަކުރު ޖައުހަރީ އާއި ފަޒުނާ ޤާސިމާއި ބަދޫރާ ޤާސިމާއި ފަޒީލާ ޤާސިމެވެ. ކާސިން ހާޖީގެ އެންމެ ދޮށީ ދަރިކަލަކީ ސައީދު ޤާސިމެވެ. އެންމެ ހަގު ދަރިކަލަކީ ފަޒީލާ ޤާސިމެވެ\nކާސިން ހާޖީގެ އާއިލާ[އުނިއިތުރު ގެންނަވާ]\nދުނިޔޭގައި ތިބި އުފަން ދަރިން\n1- ސަޢީދު ޤާސިމް ( 16 ފެބްރުއަރީ 1945 ) ( ވަނަން: ދޮންތުއްތު )\n2- ޢަބްދުލްޢަޒީޒު ޤާސިމް ( ވަނަން: ތުއްތު )\n3- ޙައްވާ ޤާސިމް ( ވަނަން: ދޮންކަނބުލޮ )\n4- އަޙްމަދު ހަނީފް ( ވަނަން: މަންމަނު )\n5- މުޙަންމަދު ނާސިޙް\n6- އަބޫބަކުރު ޖައުފަރީ\n7- ފަޒުނާ ޤާސިމް\n8- ބަދޫރާ ޤާސިމް\n9- ފަޒީލާ ޤާސިމް\n1- ޒުލޭޚާ އިބްރާހިމް ( ބޮޑުކާށި ކަނބުލޮ ) މާލްރޯޑް / ނ. މަނަދޫ ( ސަޢީދު ޤާސިމް ގެ އަނބިކަނބަލުން )2ކައިވެނި\n2- ޚާޖަރާ ޢުމަރު ( ކަމަނަ އުމަރުބޭގެ ޚާޖަރާ ) ޖޭމުގަސްދޮށުގެ / ނ. މަނަދޫ ( ޢަބްދުލްޢަޒީޒު ޤާސިމް އާ ކައިވެނި ބައްލަވައިގެންނެވި )3 ކައިވެނި\n3- ޛުލައިޚާ މޫސާ ( މޫސަ ދަލޭ ) ތަނޑިރަތްމާގެ / ނ. މަނަދޫ ( ޢަބްދުލްޢަޒީޒު ޤާސިމް އާ ކައިވެނި ބައްލަވައިގެންނެވި ) 1 ކައިވެނި ( ނޯޓް: ޛުލައިޚާ މޫސާ އާއި ޢަބްދުލްޢަޒީޒު ކައިވެނި ބައްލަވައިގަތީ ޚާޖަރާ ޢުމަރާ ދެއަނތްބަށެވެ. )\n4- ޚަދީޖާ ޔޫސުފް ( ކެލާހަދީ ) ޕެރިސްގެ / ނ. މަނަދޫ ( ޢަބްދުލްޢަޒީޒު ޤާސިމް އާ ކައިވެނި ބައްލަވައިގެންނެވި ) 1 ކައިވެނި\n5- އައިމިނަތު މުޙަންމަދު ( އައިމިނަކޮއި ) ސޯސަންގެ / ނ. މަނދޫ ( ޢަބްދުލްޢަޒީޒު ޤާސިމް ގެ އަނބިކަނބަލުން )1 ކައިވެނި\n6- އައިމިނަތު ޤާސިމް ( ރާއައިމިނަ ) މިދިލިމާގެ / ނ. މަނަދޫ ( އަޙްމަދު ޙަނީފް ކައިވެނި ބައްލަވައިގެންނެވި ) 1 ކައިވެނި\n7- ޒުހުރާ ( ގާފަރު ޒުހުރާ ނުވަތަ ފަލަކުބޭ ޒުހުރާ ) ( އަޙްމަދު ޙަނީފް ކައިވެނި ބައްލަވައިގެންނެވި )1 ކައިވެނި\n8- އައިމިނަތު ޢަބްދުއްސަމަދު ( ކޮޅުބޭގެ އައިމިނަތު ) ކުރިކީލަގެ / ނ.މަނަދޫ ( އަޙްމަދު ޙަނީފް ކައިވެނި ބައްލަވައިގެންނެވި )1 ކައިވެނި\n9- ނަބީސާ ( އިންޑިއާ ނަބީސާ ) ( އަޙްމަދު ޙަނީފުގެ އަނބިކަނބަލުން ) 1- ކައިވެނި\n10- ޢައްބާސް ނޫޙް ފިތުރޯނުގެ ( ޙައްވާ ޤާސިމް ގެ ފިރިކަލުން )4ކައިވެނި\n11- ޢުމަރު ޢަބްދުއްރަޙުމާން ( ލޯލިބޭ ) ޗާނދަނީވިލާ / ނ.މަނަދޫ ( ޙައްވާ ޤާސިމް އާ ކައިވެނި ބައްލަވައިގެންނެވި ) 1 ކައިވެނި\n12- ވަފިއްޔާ ( މުޙަންމަދު ނާސިޙްގެ އަނބިކަބަލުން ) ށ.މަރޮށި\n13- ޢުންމު ކްލުސޫމާ ރޭނިގެ / ނ.މަނަދޫ ( އަބޫބަކުރު ޖައުހަރީ އަލަތު ކައިވެނި ކުރެއްވި ) 1 ކައިވެނި\n14- އައިޝަތު ޝީނީޒް ސުންދުރަ / ކ. މާލެ ( އަބޫބަކުރު ޖައުހަރީގެ އަނބިކަނބަލުން ) 1 ކައިވެނި\n15- އިބްރާހިމް ޔޫސުފް ޅ. ކުރެންދޫ ( ފަޒުނާ ޤާސިމްގެ ފިރިކަލުން ) 1 ކައިވެނި\n16- ޢަބްދުއްރަޙްމާނު ޢަބްދުލްޤައްޔޫމް ގުލްޒާރުގެ / ނ. މަނަދޫ ( ބަދޫރާ ޤާސިމުގެ ފިރިކަލުން )\n17- އަޙްމަދު ޢާތިފް ފިތުރޯނުގެ / ނ.މަނަދޫ ( ފަޒީލާ ޤާސިމުގެ ފިރިކަލުން )\nދުނިޔޭގައި ތިބި ކާފަދަރިން[އުނިއިތުރު ގެންނަވާ]\nގާސިމް ހާރޫނުގެ ފުތް ސަޢީދު ޤާސިމް ގެ ދަރިން\n1- މުޙަންމަދު ސަޢީދު ( ސައީދު ޤާސިމާއި ޒުލޭޚާ އިބްރާހިމަށް ލިބިފައިވާ )\n2- ޢަބްދުﷲ ސަޢީދު ( ސައީދު ޤާސިމާއި ޛުލައިޚާ އިބްރާހިމަށް ލިބިފައިވާ )\n3- ޢަލީ ޒާހިރު ( ސައީދު ޤާސިމާއި ޛުލައިޚާ އިބްރާހިމަށް ލިބިފައިވާ )\n4- ޢަބްދުއްރަޙުމާން މުބާރިކް ( ސައީދު ޤާސިމާއި ޛުލައިޚާ އިބްރާހިމަށް ލިބިފައިވާ )\n5- ޢައިޝަތު ފަރަހަނާޒް ( ސައީދު ޤާސިމާއި ޛުލައިޚާ އިބްރާހިމަށް ލިބިފައިވާ )\n6- އައިމިނަތު ފަހަރަދީބާ ( ސައީދު ޤާސިމާއި ޛުލައިޚާ އިބްރާހިމަށް ލިބިފައިވާ )\n7- މަރިޔަމް ފަރަހާނާ ( ސައީދު ޤާސިމާއި ޛުލައިޚާ އިބްރާހިމަށް ލިބިފައިވާ )\n8- ފަސީހާ ހަނާނު ( ސައީދު ޤާސިމާއި ޛުލައިޚާ އިބްރާހިމަށް ލިބިފައިވާ )\nޤާސިމް ހާރޫނުގެ ފުތް ޢަބްދުލްޢަޒީޒުގެ ދަރިން\n9- މުޙަންމަދު ޢަރީފް ( ޢަބްލްޢަޒީޒާއި ޙާޖަރާ ޢުމަރަށް ލިބިފައިވާ )\n10- އަޒުރާ ޢަބްދުލްޢަޒީޒް ( ޢަބްދުލް ޢަޒީޒާއި ޛުލައިޚާ މޫސާ އަށް ލިބިފައިވާ )\n11- ފަޒީލާ ޢަބްދުލްއަޒީޒް ( ޢަބްލްޢަޒީޒާއި ޙާޖަރާ ޢުމަރަށް ލިބިފައިވާ )\n12- މައިމޫނާ ޢަބްދުލްޢަޒީޒް ( ޢަބްލްޢަޒީޒާއި ޙާޖަރާ ޢުމަރަށް ލިބިފައިވާ )\n13- މަޢުރޫފް ޢަބްދުލްޢަޒީޒު ( ޢަބްދުލް ޢަޒީޒާއި އައިމިނަތު މުޙަންމަދަށް ލިބިފައިވާ )\n14- ސަނާ ޢަބްދުލްޢަޒީޒް ( ޢަބްދުލް ޢަޒީޒާއި އައިމިނަތު މުޙަންމަދަށް ލިބިފައިވާ )\n15- ނަޒީފް ޢަބްދުލްޢަޒީޒު ( ޢަބްދުލް ޢަޒީޒާއި އައިމިނަތު މުޙަންމަދަށް ލިބިފައިވާ )\n16- ޝައްފާފު ޢަބްދުލް ޢަޒީޒް( ޢަބްދުލް ޢަޒީޒާއި އައިމިނަތު މުޙަންމަދަށް ލިބިފައިވާ )\nގާސިމް ހާރޫނުގެ ފުތް ހައްވާ ޤާސިމްގެ ދަރިން\n17- ސަލްމާ ޢައްބާސް ( ހައްވާ ޤާސިމަށާއި ޢައްބާސް ނޫހަށް ލިބިފައިވާ )\n18- ޢަލީ ނަޝީދު ( ހައްވާ ޤާސިމަށާއި ޢައްބާސް ނޫހަށް ލިބިފައިވާ )\n19- ޙުސައިން ނަޝީދު ( ހައްވާ ޤާސިމަށާއި ޢައްބާސް ނޫހަށް ލިބިފައިވާ )\n20- ޙަސަން ނަޝީދު ( ހައްވާ ޤާސިމަށާއި ޢައްބާސް ނޫހަށް ލިބިފައިވާ )\n21- އައިމިނަތު ސަރުމީލާ ( ހައްވާ ޤާސިމަށާއި ޢައްބާސް ނޫހަށް ލިބިފައިވާ )\n22- ފާތުމަތު ސަމާ ( ހައްވާ ޤާސިމަށާއި ޢައްބާސް ނޫހަށް ލިބިފައިވާ )\n23- މުޙަންމަދު ނާޝީދު ( ހައްވާ ޤާސިމަށާއި ޢައްބާސް ނޫހަށް ލިބިފައިވާ )\n24- ޝަޒުމާ އައްބާސް ( ހައްވާ ޤާސިމަށާއި ޢައްބާސް ނޫހަށް ލިބިފައިވާ )\nގާސިމް ހާރޫނުގެ ފުތް މުޙަންމަދު ނާސިޙުގެ ދަރިން\n25- ނަޒީޙް ( މުޙަންމަދު ނާސިޙަށާއި ވަފިއްޔާއަށް ލިބިފައިވާ )\nގާސިމް ހާރޫނުގެ ފުތް އަބޫބަކުރު ޖައުހަރީގެ ދަރިން\n26- މަރިޔަމް ޖާއިޝާ ޖައުހަރީ ( އަބޫބަކުރު ޖައުހަރީ އަށާއި އައިޝަތު ޝީނީޒް އަށް ލިބިފައިވާ )\n27- ޢަބްދުﷲ ޖައިޝާން ޖައުހަރީ ( އަބޫބަކުރު ޖައުހަރީ އަށާއި އައިޝަތު ޝީނީޒް އަށް ލިބިފައިވާ )\nގާސިމް ހާރޫނުގެ ފުތް ފަޒުނާ ޤާސިމްގެ ދަރިން\n28- އަމަން އިބްރާހިމް ( ފަޒުނާ ޤާސިމަށާއި އިބްރާހިމް ޔޫސުފަށް ލިބފައިވާ )\n29- އަނާނު އިބްރާހިމް ( ފަޒުނާ ޤާސިމަށާއި އިބްރާހިމް ޔޫސުފަށް ލިބފައިވާ )\n30- އާލާ އިބާރާހިމް ( ފަޒުނާ ޤާސިމަށާއި އިބްރާހިމް ޔޫސުފަށް ލިބފައިވާ )\nގާސިމް ހާރޫނުގެ ފުތް ބަދޫރާ ގާސިމްގެ ދަރިން\n31- އައިލަމް ޢަބްދުއްރަޙުމާން ( ބަދޫރާ ގާސިމަށާއި ޢަބްދުއްރަޙުމާން ޢަބްދުލްޤައްޔޫމަށް ލިބިފައިވާ )\n32- ލައްމަތު ޢަބްދުއްރަޙުމާން ( ބަދޫރާ ގާސިމަށާއި ޢަބްދުއްރަޙުމާން ޢަބްދުލްޤައްޔޫމަށް ލިބިފައިވާ )\nގާސިމް ހާރޫނުގެ ފުތް ފަޒީލާ ޤާސިމްގެ ދަރިން\n33- މަރިޔަމް އަފުނާނު އާތިފް ( ފަޒީލާ ޤާސިމާއި އަހުމަދު އާތިފަށް ލިބިފައިވާ )\nކާސިން ހާޖީ އަދާކުރެއްވި ސަރުކާރުގެ ވަޒީފާ ތަކުގެ ތެރޭގައި މުދިން ކަމާއި ޚަތީބުކަން ހިމެނެއެވެ. ކާސިން ހާޖީއަކީ އިމާމެކެވެ. ކަށުކަމާކެމީގެ ކަންތައްތައް ކުރެއްވި ބޭފުޅެކެވެ. ދެވަނަ ބޮޑު ހަނގުރާމައާއި ގުޅިގެން ރާއްޖެއަށް ކުރިމަތިވި ބޮޑުތަދުގެ ދުވަސްވަރު މަނަދޫ ކުޑަ ޚަތީބު ކަމުގެ މަގާމުގައި ހުންނެވީ ކާސިން ހާޖީއެވެ. ރާއްޖޭގެ އުތުރުގައި އެންމެ ބޮޑަށް ހާލުގައި ޖެހުނު އެއް ރަށް ކަމުގައިމާ ނ. މަނަދޫއަށް އެދުވަސްވަރު ދިމާވި ތަދުމަޑުކަމާއި ބަނޑުހައި ހޫނުކަމުގައި ރައްޔިތުންނަށް ދިމާވެފައިވާ ދަތި ހާލު ކުޑަކުރެއްވޭތޯ އެންމެ ބޮޑަށް މަސައްކަތްކުރެއްވި އެއް ބޭފުޅަކީ ކާސިން ހާޖީއެވެ.\nދިރިއުޅުއްވުމަށް ކުރެއްވި މަސައްކަތްތައް[އުނިއިތުރު ގެންނަވާ]\nޤާސިމް ހާރޫނު ( މަނަދޫ ކާސިންހާޖީ )ގެ ބްރިޓިޝް ޕާސްޕޯޓްގެ ކަވަރ\nކާސިން ހާޖީ ދިރިއުޅުއްވުމަށް ކުރެއްވި މައިގަނޑު މަސައްކަތަކީ ވިޔަފާރިއެވެ. ކޮޅުބުމަށް ހިކިމަހާއި ކުފުރާ ގެންދަވާ މުދާ ގެންނަވައެވެ. މަސްވެރިކަން ކުރެއްވިއެވެ. މަހަށްދާ ބޮޑެތި މަސްދޯނިތައް ދުއްވިއެވެ. ކާސިން ހާޖީ އަކީ އޭރު މުޅި ނ.އަތޮޅަށްވެސް މަޝްހޫރު ވިޔަފާރިވެރިއެކެވެ. މަނަދޫގައި ނެތްވަރުގެ މުއްސަދި ބޭފުޅެކެވެ. ރަށުގައި އޮޑިދޯނި ފަހަރުގެ ނަމުގައި ރުއްގަނޑުތައް އެޅުއްވިއެވެ.\nމަނަދޫ ކާސިން ހާޖީ ނިޔާވީ ވަރަށް ގިނަ ދުވަހު އާލާސްކަންފުޅާ އުޅުއްވާފައެވެ. ސްޓްރޯކެއް ޖެހިވަޑައިގެން ޕެރަލައިޒްވެ އެހާލުކޮޅުގައި ގާތްގަޑަކަށް 15 ވަރަކަށް އަހަރު އުޅުއްވިއެވެ. ބަލިވެ އުޅުއްވިއިރު އެބަލިހާލަށް ވަރަށް ބޮޑަށް ކެތްތެރިވެ ވަޑައިގެންނެވިއެވެ. އެއްވެސް ޝަކުވާއެއް ކުރައްވާ ރުޅި އިސްކުރައްވާ ހައްދަވާފައެއް ނުވެއެވެ. ސްޓްރޯކް ޖެހިވަޑައިގެންނެވުމާއެކު ފަރުވާ ދޭން ފެށުނެވެ. އެގޮތުން ދިވެހިބޭހާއި ޑޮކްޓަރީ ބޭސް ކުރެވުނެވެ. ފުރަތަމަ ސްޓްރޯކް ޖެހިވަޑައިގެންނެވުމުން މާލެ ގެންނަވާ އޭނާގެ ދަރިންގެ ބެލުމުގެ ދަށުން ޑޮކްޓަރީ ފަރުވާ ކުރެވުނެވެ. ކޮންމެވެސް ވަރަކަށް ލުއިކަން ލިބިވަޑައިގެންނެވިއެވެ. ގިނަ ދުވަސްތަކެއް އެބަލީގައި ހޭދަކުރެއްވުމަށްފަހު އަވަހާރަވީ އެބަލީގައެވެ.\nމަނަދޫ ކާސިންހާޖީ އަވަހާރަވީ ހިޖުރައިން ---- އެވެ. އެއީ މީލާދީން 1988 އެވެ. މަހަކީ މާރޗް މަހެވެ. އޭރު އެމަނިކުފާނުގެ އުމުރުފުޅަކީ -- އަހަރުފުޅެވެ. އަވަހާރަވީ އެދުވަހުރޭ އިރުއޮއްސި ގާތްގަޑަކަށް 7:15 ގައެވެ. ކަށުކަމާކެމީގެ ކަންތައްތައް ކުރެވުނީ ކާސިން ހާޖީގެ އަމިއްލަ ގެކޮޅު ކަމަށްވާ މަނަދޫ ފިނިވާގޭގައެވެ. މަނަދޫ ކުރީގެ ހުކުރުމިސްކިތް ( މަސްޖިދުލް ރިޟްވާން ) ގައި ކަށުނަމާދުކޮށް، ފަސްދާނަ ވެޑުވުނީ މަނަދޫ ސަހަރާގައެވެ.\nމުސަންނިފުގެ ގަލަމުން:[އުނިއިތުރު ގެންނަވާ]\nމަނަދޫ ކާސިން ހާޖީއަކީ އަޅުގަނޑުގެ ލޮބުވެތި ކާފައެވެ. ކާފަގެ ހަނދާނަކަށް އަޅުގަނޑު ހުންނަ އެންމެ ދުރު ހަނދާނަކީ މަނަދޫ މާފޮޅޭގޭ ގޯތިތެރޭގައި ހުންނަ ކާފަގެ ބޮޑު ޖަބްރޯލު ގަހަކުން ޖަބުރޯލު ބިންނަން ގެންދާ ހަނދާނެވެ. އޭރު ކާފަ ހުންނަވަނީ ހުދު މުންޑެއްގައެވެ. އަދި އަތްދިގު ހުދު ގަމީހެއްގައެވެ. އޭރުވެސް ބޮލުގެ އިސްތަށިގަނޑު ހުންނަނީ މުޅިންހެން ހުދު ނުރައަށް ވެފައެވެ. ކާފަގެ ދެން އެންމެ ދުރު ހަނދާނަކަށް ހުންނަނީ އަޅުގަނޑުގެ ބައްޕައާ އެކު ކާފަގެއަށް ސައިބޯންދާ ހަނދާނެވެ. ބައްޕަ އޭރު ހުންނަވަނީ މާލޭގައެވެ. ރަށަށް ވަޑައިގަތީމާ ކާފަގެއަށް ސައިބޯން ގެންދާނެއެވެ. އެދުވަހު ތަށިމަތީގައި ވަރަށް ގިނަ ވައްތަރުތައް ހުންނާނެއެވެ. އަޅުގަނޑުމެން ސައިބޮއި ނިމިގެން ކުޅެން އުޅެއުޅެފައި ދެވަނަ ފަހަރަށް ކާގެއަށް ދާއިރުވެސް ކާފައާއި ބައްޕަ އާ ދެކަލުން ސައިބެއްލެވުމުގައި ތިއްބަވާނެއެވެ. ކާފައަކީ ވަރަށް ލަސްލަހުން ވަރަށް ރަނގަޅަށް ހަފައިގެން ކޭންބައްލަވާ ބޭކަލެކެވެ.\nކާފައަށް ސްޓްރޯކް ޖެހިވަޑައިގެން ޕެރަލައިޒް ވެގެން މާލެ ގެންނެވި ދަތުރުގައި އަޅުގަނޑު މާލެ ދިޔައީމެވެ. ކާފައާއި އެއް ބަނޑުއެއްބަފާ އިބްރާހިމް ހާރޫނު ( އިބުރަބޭ ) ގެ މުތީ ބައްތެލީގައި އެކުރި ދަތުރު ނިންމާލެވުނީ ހަފުތާއެއްހާ ދުވަހުންނެވެ. އެއީ ވައި ނުބައިވެ ފަލިވެސް ޖަހައިގެންނެވެ. އެދަތުރުގައި އަޅުގަނޑުގެ ކޮއްކޮ ޢަލީ ޒާހިރުވެސް ބައިވެރިވިއެވެ. އަޅުގަނޑުމެން އައީ އަޅުގަނޑުމެންގެ ބޮޑުބޭބެ އަބްދުލްޢަޒީޒު ޤާސިމްގެ ބެލެނިވެރިކަމުގައެވެ. ކާފަ މާލޭގައި އޮންނެވީ އަޅުގަނޑުގެ ބައްޕަ އޭރު އުޅުއްވި މ. ދޫނިދޫގައެވެ. އަޅުގަނޑުގެ މަންމަ އާ އަޅުގަނޑުގެ އާއިލާ އޭރު އުޅެމުން ދިޔައީ އެގޭގައެވެ. ވަރަށް ގިނަ ދުވަހު މާލޭގައި ޑޮކްޓަރީ ފަރުވާ ކުރުމަށް ކާފަ އޮތެވެ. އޭރު ދިވެހި ބޭސްވެސް ކޮށްފައިވެއެވެ.\nރަށުގައި ކާފަ ބަލި ހާލުގައި އުޅުއްވިއިރު ގިނަ އިރު އިންނަވާނީ ރުންމަގު ހޮޅުއަށީގައެވެ. ކޮންމެ ދުވަހަކުވެސް ހެނދުނު ކާފަގެ ދަރިއެއް ކަމަށްވާ އަހުމަދު ހަނީފު ކާފަ މޫދަ ގެންގޮސްގެން އުނަގަނޑުތާ ފެނުގައި ބަހައްޓައިގެން ކަސްރަތު ކުރުވާތަން އަޅުގަނޑު ދެކެމެވެ. އަދި ގޮނޑު ދޮށުގައި ބާއްވައިގެން ވެލި މޮޑެ ހަދާތީވެސް ދެކެމެވެ. ކާފަ ބަލިވެގެން އަޙުމަދު ހަނީފު އެއްވެސް ފޫހިކަމެއް ވަރުބަލިކަމެއް ނެތި އެކުރި ހޭހަން ކުރުމަކީ އާދަޔާ ޚިލާފު ކަމެކެވެ.\nކާފަ ބަލިވެ އުޅުއްވި އިރު އެއްދުވަހަކު ކާފަ އަޅުގަނޑުމެންގެ ގެއަށް ވަޑައިގަތެވެ. އެއީ އެއޮތް ހުރިހާ ދުވަހު އާލާސްކަންފުޅުގައި އުޅުއްވިއިރުވެސް ކާފަ ޝަކުވާއެއް ކުރަނިކޮށް އަޅުގަނޑު ދެކުނު ހަމައެކަނި ފަހަރެވެ. އެދުވަހުވެސް ކުރެއްވީ ބަލީގެ ޝަކުވާއެއްނޫނެވެ. ކާފައަށް އަޅާނުލާ ޝަކުވާއެއްވެސް ނޫނެވެ. ކާފައަށް ފެންނަ ކަންތައްތަކާމެދު ހިތްހަމަޖެހިވަޑައި ނުގަންނަވާ ޝަކުވާއެވެ. އެދުވަހު ބައްޕައާއެކު ކާފަ ގެއަށްލާން އަޅުގަނޑު ދިޔައީމެވެ. ކާފަ ވަޑައިގަތީ އަޅުގަނޑުމެންގެ ގެއިން ސައި ބައްލަވައިގެންނެވެ. އެދުވަހު އަޅުގަނޑުމެންގޭގައި ހަދާ ސައި މީރު ވާހަކަ ވިދާޅުވުމުން ކޮންމެ ދުވަހަކު ކަހަލަ ގޮތަކަށް ކާފައަށް ސައިގެންދަމެވެ. އެކަން އޮންނަނީ އަޅުގަނޑަށާއި އަޅުގަނޑުގެ ކޮއްކޮ އަލީއަށެވެ. ސައިގެންދަނީ މާމުއި ހުސްކުރި ބިއްލޫރި ތައްޓެއްގައި މަތި ޖަހައިގެންނެވެ.\nކާފަ ނިޔާވި ކަމުގެ ޚަބަރު އަޅުގަނޑަށް ލިބުނީ ދެނަމާދު ދޭތެރޭގައި ފިހާރަ ހުޅުވައިގެން ފިހާރައިގައި އިންދައެވެ. އޭވާހަކަ އަޅުގަނޑުގެ ގާތުގައި ވިދާޅުވީ ބައްޕައެވެ. ފިހާރަ ބަންދުކޮށް ބައްޕައާއެކު އަޅުގަނޑު ދިޔައީ ކާފަގެ ގެއަށެވެ. އޭރު ކާފަ ބާއްވާފައި އޮތީ އެތެރިގޭ ތެރޭގައެވެ. އަހުމަދު ހަނީފު ރޮމުން ފާރުގައި ބޯތަޅާތަން އަޅުގަނޑު ދެކުނީމެވެ. އެކަން މަނާކުރީ އަޅުގަނޑުގެ ބައްޕައެވެ. އިޝާ ނަމާދުން ފައިބައިގެން އަންނައިރު އާދަވެގެން މަންމަ ހުންނާނީ ކާން ހަދާފައެވެ. އެރޭ އެއްގޮތަކަށްވެސް ކާހިތެއްނުވިއެވެ. ދެން ކާފަ ކައިރިއަށްގޮސް ޤުރުއާން ކިޔަވަން އިނީއެވެ. ހިނަވާ ހަދަން ފެށުމުން މަންމައާއެކު އަޅުގަނޑު އައީ ގެއަށެވެ. ކާފަ ވަޅުލަން ހަމަޖެހިފައިވަނީ ހެނދުނު ކަމަށްވާތީ މަންމައާއެކު އަޅުގަނޑުމެން އައީއެވެ. އޭރު އަޅުގަނޑު ހުރީ ވަރަށް ބޮޑަށް ދެރަވެ އަދި ވަރަށް ބޮޑަށް ބިރުވެސް ގެންފައެވެ. އެރޭ އަޅުގަނޑަށް އެއްގޮތަކަށްވެސް ނުނިދިގެން ނިދަން އޮތީ މަންމަގެ ކައިރީގައެވެ. އެކަމަކުވެސް ނުނިދެއެވެ. ބައްޕަ ގެއަށް ވަޑައިގަތީ މެންދަމުގެ ވަގުތެއްގައެވެ. އަޅުގަނޑުމެންނަށް ނުނިދިގެން އުޅޭތީ ވަރަށް އަސަރާއެކު ބައްޕަ ވާހަކަ ދެއްކެވިއެވެ. އަދިވެސް އެރޭ ބައްޕަ ދެއްކެވި ވާޙަކަ ކަންފަތުގައި އެބަހުއްޓެވެ. މީހަކު ނިޔާވެގެން އުޅޭ ކޮންމެ ތަނަކަށް ދެވުނަސް އެ ވާހަކަތައް ހަނދާން އާވެއެވެ. ބައްޕަ ވިދާޅުވިއެވެ. ކޮންމެ މީހަކީވެސް މަރުވާނެ މީހެކެވެ. ދަރިފުޅުގެ ބައްޕައާއި މަންމަވެސް މަރުވާނެއެވެ. ދަރިފުޅުވެސް މަރުވާނެއެވެ. މި ދުނިޔެއަކީ ވަގުތީ ތަކެކެވެ. ކޮންމެ މީހަކުވެސް ޖެހޭނީ މަރަށް ތައްޔާރުވާށެވެ. އަހަރެމެންނަކީ ﷲ ގެ އަޅުންނެވެ. އެކަލާނގެ މިންވަރުކުރެއްވި ވަގުތެއް ހަމަވުމުން އެކަލާނގެ ހަޟުރަތަށް ގެންދަވާނެއެވެ. އެކަމާ އެއްވެސް ޝަކުވާއެއް ނުކުރެވޭނެއެވެ. އަހަރެމެންނަށް ކާފައަށްޓަކައި ކޮށްދެވޭނެ ހަމައެކަނި ކަމަކީ ހެޔޮ ދުޢާ ކުރުމެވެ.\nއަޅުގަނޑުގެ ކާފައަށް ސުވަރުގޭގެ ދާއިމީ ރަޙުމަތް ލައްވާށިއެވެ. މަނަދޫ ކާސިން ހާޖީގެ ހަޔާތުގެ ނާމާ އަޅުގަނޑު ލިޔަން ގަސްތުކުޅަ ހިސާބަށް ލިޔެ މި ނިމުނީއެވެ. މައުލޫމާތު ދެއްވި ފަރާތްތަކަށް ޚާއްޞަ ކޮށް އަޅުގަނޑުގެ ލޮބުވެތި ބައްޕައަށް ވަރަށް ޚާއްޞަ ޝުކުރެއް ދަންނަވަމެވެ. މި ވަރުގެ މަސައްކަތެއް ކުރުމުގެ ހެޔޮ ތައުފީޤު ދެއްވި ކަމަށްޓަކައި ﷲ ސުބުހާނަހޫ ވަތަޢާލާއަށް ޙަމްދާ ޝުކުރު ކުރަމެވެ.\n--Allosaeed 05:30, 24 ޑިސެމްބަރު 2011 (UTC)\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 24 ޑިސެމްބަރު 2011، 10:30 ގައެވެ.


"ކަނޑިންމަ" ގެ ގޮނޑުދޮށުން މި ކިޔައިދެނީ ލޯބީގެ ދާސްތާއެއް!\n3 ޖުލައި 2021 - 10:22 0\nމެއި މަހުގެ 16 ވީ އާދީއްތަ ދުވަހު، ދެކުނު އެފްރިކާގެ ޖޮހަނެސްބާގުން 25 އަހަރުގެ ޖަމީލް އާއި ލަމީޒް (ޖަމީޒް)، ރާއްޖެއަށް އައީ އެ ދެމީހުންގެ ހަޔާތުގެ އެންމެ ތަފާތު އެއް ތަޖުރިބާ އަށް ފޮށި ތަންމަތި ބަނދެ، ހުރިހާ ތައްޔާރިއަކާ އެކުގަ އެވެ. އަހަރުގެ ބާކީ އޮތް ދުވަސްތައް "ސުވަރުގެ" އެއްގައި ހޭދަކޮށްލަން ލިބުމުން ކުރެވެމުންދިޔަ އުފަލާއި ހިތްހަމަޖެހުމުގެ އިހުސާސް ދުލުން ބަޔާންކޮށްދޭން ދަތިވެފައި ތިބި މި ދެމަފިރިން، މިދިޔަ ދެ މަހެއް ތެރޭގައި "ކަނޑިންމަ މޯލްޑިވްސް" ގެ ގޮނޑުދޮށަށް އޮއްސިފައި އެރި ކޮންމެ އިރެއް ބަލައިފި އެވެ.\nމި ކިޔައިދެނީ، ކަނޑިންމަ މޯލްޑިވްސް އިން މިދިޔަ އަހަރު ބޭއްވި "ގްލޯބަލް ޓްރެވަލް ކޮންޓެސްޓް - 365 ޑޭސް އިން ޕެރަޑައިސް" ކޮންޓެސްޓް ގައި ބައިވެރިވެ އެ ފުރުސަތުގެ ނަސީބުވެރިންގެ ގޮތުގައި، އަހަރު ދުވަހުގެ ހިލޭ ޗުއްޓީއެއް ލިބިގެން ރާއްޖެއަށް އައިސް ތިބި "ޖަމީޒް" ގެ ފުރާވަރުގެ ލޯބިން ފައްކާވި އިޝްގީ ލޯތްބާއި މި ދެމަފިރިންގެ މި އާދަޔާ ހިލާފު ޗުއްޓީއެއްގެ "ސަޅި" ވާހަކަ ތަކެވެ.\n"ރާއްޖެއަށް މި އާދެވުނީ ކައިވެނީގެ ހަނީމޫން ނިންމާފައި ގައުމަށް ދިޔަތާ ކުޑަ ދުވަސްކޮޅެއްގެ ތެރޭގައި. ވަރަށް މަދު ދުވަސްކޮޅަކަށް ހަނީމޫނަށް އައިސްފައި ހިތާ ދެކޮޅަށް ދާން ޖެހުނީ ގިނަ ދުވަހަށް ތިބެން އެފޯޑް ނުކުރެވިދާނެތީ. އެކަމަކު ޗުއްޓީ ނިންމާފައި ދިޔައިރު ދެމީހުން ވެސް ޕްލޭން ކުރިން ލާރި އެއްކޮށްގެން ކޮންމެވެސް ދުވަހަކުން ދިގު ޗުއްޓީއަކަށް އެނބުރި އަންނަން،"\nސްކޫލުގައި އުޅެމުން ރައްޓެހިވި ޒަމީލްގެ ދެމަފިރިންނަށް އެ ދެމީހުންގެ ހުވަފެން މިހާ އަވަހަށް ހަގީގަތަކަށްވުމުން އަދިވެސް ގަބޫލުކުރަން އުނދަގުލެވެ.\n"ހީވަނީ އަދިވެސް ހުވަފެނެއްގެ ތެރޭގައި އުޅެވޭހެން،" ޒަމީލް ބުންޏެވެ.\nޖަމީލް އާއި ޒަމީލް އަކީ ކޯޕަރޭޓް ފައިނެންސްގެ ދާއިރާއިން ޑިގްރީ ނިންމާފައި މާސްޓާސް އަށް ކިޔަވަމުން ވަޒީފާ އަށް ވެސް ދާ ދެ ޒުވާނުންނެވެ. މީގެ ދޮޅު އަހަރު ކުރިން މި ދެމީހުން ކައިވެނި ކުރީ ފުރާވަރުން ފެށިގެން ރައްޓެހިވެގެން އެކުގައި އުޅުމަށްފަހު ޑިގްރީ ނިންމާފަ އެވެ.\n"އެކުގައި ހުރިހާ އުންމީދެއް ހާސިލުކޮށް ވީހާވެސް ގިނައިން ދަތުރުކޮށް މެމަރީޒް ކްރިއޭޓް ކުރުމަކީ އަހަރެމެން ދެމީހުން އަބަދުވެސް ޕްލޭން ކުރި ގޮތް. މި ފުރުސަތު ލިބުމުން އަހަރެމެން މަސައްކަތްކުރީ ވަޒީފާ އާއި ކިޔެވުން ވެސް ކުރިއަށް ގެންދަމުން، ފުރުސަތުގެ ބޭނުން ވެސް އެންމެ ފުރިހަމައަށް ކުރެވޭތޯ ބަލަން،" ލަމީޒް ބުންޏެވެ.\nކަނޑިންމަ އިން މި ދެ ޒުވާނުން ދިރިއުޅުމަށް ދޫކޮށްފައި ހުރި އެއް ރޫމްގެ "ސްކައި ސްޓޫޑިއޯ" އެޕާޓްމަންޓް ގައި އޮފީސް މަސައްކަތާއި ކްލާސްތަކަށް އެޓެންޑް ކުރަމުން ލިބޭ ހުސް ވަގުތު ތަކުގައި މޫދު ކުޅިވަރު ކުޅުމާއި ސްނޯކްލިންގް ގައި ވަގުތު ހޭދަކުރެ އެވެ.\n"އަހަރެމެންގެ އެއްވެސް ކަމަކަށް ހުރަހެއް ނެތް. މަސައްކަތް ބަރާބަރަށް އެބަ ކުރެވޭ. ކިޔެވުން ވެސް އެބަ ކުރިއަށްދޭ. އަތުން އެއްވެސް އެއްޗެއް ނުގޮސް ދެމީހުން އެކުގައި ކޮންމެ ދުވަހަކު މި ކުރަނީ ހަނދާނުން ނުފިލާނެ ވަރުގެ އުފާވެރި ތަޖުރިބާ ތަކެއް،" ލަމީޒް ބުންނެވެ.\nޗުއްޓީގެ އަސްލު މުއްދަތަކީ އަހަރު ދުވަސް ކަމަށް ވިޔަސް، ޖެނުއަރީ އިން ފެށިގެން މޭ މަހާ ހަމައަށް މި ދެމަފިރިން މަސައްކަތް ކުރީ އެކޮޅުގައި އުޅުނު ދިރިއުޅުމުގެ ކަންކަން ހަމައަކަށް އަޅުވައި، އެއްވެސް ކަމަކަށް ބުރޫ އަރުވާ ނުލައި އަހަރުގެ ބާކީ އޮތް ބަޔަށް ދިރިއުޅުން ރާއްޖެއަށް ބަދަލުކުރުމަށް ކުރަންޖެހޭ ކަންކަން ކުރުމުގަ އެވެ.\n"އަހަރެމެން ދެމީހުން ވެސް ގަބޫލުކުރަނީ ހިތްވަރު ކޮށްފިނަމަ ބޭނުންވާ ހުރިހާ ކަމެއް ކުރެވޭނެ. ޒިންމާތަކެއް ހުރެގެން ހުވަފެންތަކުގައި ކުލަކޖެއްސުން ލަސް ކުރާ ނަމަ އަބަދު އޮންނާނީ ލަސްވެފައި. އޭގެ ބަދަލުގައި ޒިންމާތައް އުފުލަމުން ހުވަފެންތައް ވެސް ހަގީގަތަކަށް ހެދިދާނެ. ބޭނުންވަނީ ހިތްވަރެއް،" ލަމީޒް ބުންޏެވެ.\nމި ދެމަފިރިންގެ މި "ޖާނީ" އެއްގެ މަންޒަރާއި ވީޑިއޯތައް ގަވާއިދުން އިންސްޓަގްރާމް އާއި ޓިކްޓޮކް ގައި ޝެއާ ކުރެ އެވެ. ލަމީޒް ބުނީ، ކުރިއަށް އޮތް ތަނުގައި ބޭނުންވަނީ ލޮކްޑައުން ނިމިއްޖެ ނަމަ، ރަށްރަށަށް ދަތުރުކޮށް، ރިސޯޓް ތަކުގައި ޗުއްޓީ ހޭދަކުރަން އާދެވެން ނެތް ޒުވާން ބެކްޕެކާސް އަށް ރަށްތައް އެކްސްޕޯޒް ވާ ކަހަލަ މައުލޫމާތު މުއްސަނދި ވީޑިއޯ ތަކެއް ހެދުމަށް ކަމަށެވެ.\nއޭރުން މި ދެމަފިރިންގެ މި ދަތުރެއްގެ ހުރިހާ މަގްސަދެއް ހާސިލްވީ އެވެ.\n"އަހަރެމެން ރާއްޖެ ދެކެ އިންތިހާ އަށް ލޯބިވޭ. ދިވެހި މީހުން ދެކެ ލޯބިވޭ. ދިވެހި ކާއެއްޗެހި އަމިއްލަ ކާއެއްޗިއްސަށްވުރެ މީރު. މި ރީތި ގައުމުގެ ވާހަކަ ތަކާއި އަހަރެމެން ދެމީހުންނަށް ލިބިފައިވާ އުފާވެރިކަން ވީހާވެސް ގިނަ ބަޔަކަށް ކިޔައިދޭން ބޭނުންވަނީ މިހެންވެ،" ލަމީޒް ބުންނެވެ.\nކަނޑިންމަ ރިސޯޓުގެ ހިތްގައިމު ވިލާތަކާއި މޫދުގެ އަޑިއަށް ދަންދެން މި ދެމަފިރިން ޒިޔާރަތްކޮށް އުފާ ހޯދައިފި އެވެ. ދެން އޮތީ ލޮކްޑައުން ނިމެންދެން ކުރާ އިންތިޒާރެވެ.


Raajjeyge siyaasy masrahu amaan vaan beynunvaane eh beyfylhakee Qasim Ibrahim: Ali Solih - vNews.mv\nފާތިމަތު ނަހުދާ ފާއިޒް 02 November 2021, 18:51\nދިވެހިރާއްޖޭގެ ސިޔާސީ މަސްރަހް އަމާންކަމާއި ހަމަޖެހުމާއެކު އޮންނަން ބޭނުންފުޅުވާނެ އެއް ބޭފުޅަކީ ޖުމްހޫރީ ޕާޓީގެ ލީޑަރ ގާސިމް އިބްރާހީމް ކަމަށް އެޕާޓީގެ އިސް ތަރުޖަމާނު އަލީ ސާލިހް ވިދާޅުވެއްޖެއެވެ.\nއަލީ ސާލިހް މިހެން ވިދާޅުވީ ވީޓީވީގެ "ފަސްމަންޒަރު" ޕްރޮގްރާމްގައި ބައިވެރިވެވަޑައިގެން ވާހަކަ ދައްކަވަމުންނެވެ.\nއަލީ ސާލިހް ވިދާޅުވީ، ރާއްޖޭގައި މިހާރު ތިއްބެވި ސިޔާސީ ލީޑަރުންގެ ތެރެއިން ރާއްޖޭގެ ހަމަޖެހުމާއި އިގްތިސާދަށް ލޮޅުން އަރައިގެން ހިނގައްޖެނަމަ އެންމެ ބޮޑު ގެއްލުމާއި ކުރިމަތިލާން ޖެހިވަޑައިގަންނަވާނެ އެއް ބޭފުޅަކީ ގާސިމް އިބްރާހީމް ކަމަށެވެ.\nއަދި އެމަނިކުފާނަކީ އަމިއްލަ ފަސްގަނޑުގައި، އަމިއްލަ ވަޒަނުގައި އިންވެސްޓްކޮށްގެން މަސައްކަތް ކުރައްވާ ބޭފުޅެއް ކަމަށްވެސް އަލީ ސާލިހް ވިދާޅުވިއެވެ.\nއަޅުގަނޑު ދާދިފަހުން މާމިގިއްޔަށް ކުރި ދަތުރުގައިވެސް އަޅުގަނޑަށް ފެނިގެން ދިޔައީ އިންޓަނޭޝަނަލް އެއާޕޯޓަކަށް ލިބިގެންދާނަޖެހޭ ވަސީލަތައް. ދިވެހިރާއްޖޭގެ އެހެން އެއާޕޯޓް ތަކާއި އަޅާ ބަލާއިރު، ނަމޫނާ އެއާޕޯޓެއް. ރާއްޖޭގެ ހަލަބޮލިކަމުގެ ތެރޭގައި، ގެސްޓުން އައުމާ މިކަންކަން މަޑުޖެހިއްޖެ ހާލަތެއްގައި ކާކައްތޯ ގެއްލުން ވާނީ.\nޖުމްހޫރީ ޕާޓީގެ އިސް ތަރުޖަމާނު އަލީ ސާލިހް\nއަލީ ސާލީހް ވިދާޅުވީ މިގައުމުގެ ހަމަޖެހުމަށް އެންމެ ބޮޑަށް ލޯބިކުރައްވާނެ އެއް ބޭފުޅަކީވެސް ގާސިމް އިބްރާހީމް ކަމަށެވެ.\nއަދި، ފާޅުގައި ކުރިމަތިން ފެންނަން ނެތް ކަމުގައި ވީނަމަވެސް، ރާއްޖޭގެ މަސްރަހު އަމާންކަމާއި ފިނިކަމާއެކު ކުރިއަށް ގެންދިއުމަށްޓަކައި އެކި ގޮތްގޮތުން އެމަސައްކަތުގައި ދާއިމަށް ހުންނަވާނެ އެއް ބޭފުޅަކީވެސް ގާސިމް އިބްރާހީމް ކަމަށް އަލީ ވިދާޅުވިއެވެ.\nމީގެއިތުރުން، ސަރުކާރު ތެރެއިންވެސް ކަމެއް ގޯސްކޮށް ހިނގައިފިނަމަ އެމަނިކުފާނު ބަސްބުނަން ޖެހިވަޑައިގަންނަވާ ހިސާބުން ފަސްޖެހުމެއްނެތި އެކަން ކުރައްވާނެ ކަމަށް ވިދާޅުވިއެވެ.\nއަދި، އެހެން ސިޔާސީ ޕާޓީތަކަށް އެޕާޓީތަކުގެ އަމާޒު ސާފުވެފައި ނެތްނަމަވެސް، ޖުމްހޫރީ ޕާޓީގެ އަމާޒަކީ ކޮބައިކަން ވަރަށް ސާފު ކަމަށް އަލީ ސާލިހް ވިދާޅުވިއެވެ.\nއަޅުގަނޑުމެންނަށް ވަރަށް ރަނގަޅަށް އިނގޭ އަޅުގަނޑުމެން ކުރަން މިއުޅެނީ ކީއްކަން. އަދި އެހެން ޕާޓީތަކަށް އެމީހުންގެ އަމާޒު ސާފު ނުވިޔަސް ޖުމްހޫރީ ޕާޓީގެ އަމާޒު ވަރަށް ސާފު.\nޖޭޕީން ކޯލަޝަނެއް ތެރޭގައި ތިންއަހަރު ހޭދަކުރަމުން ގެންދާކަން ފާހަގަކުރައްވާ އަލީ ސޯލިހް ވިދާޅުވީ، ޖޭޕީއަކީ އަބަދުވެސް ޖުމްހޫރީ ރޫހުގައި އެކަތިގަނޑަކަށް ވެގެން މަސައްކަތްކުރާ ޕާޓީއެއް ކަމަށާއި، ކުރިއަށް އޮތް ތަނުގައިވެސް އެގޮތުގައި ކުރިއަށްދާނެ ކަމަށެވެ.\nއަލީ ސޯލިހު ޖުމްހޫރީ ޕާޓީ ރާއްޖެ ސިޔާސީ ޤާސިމް އިބްރާހިމް


Mi mas thereygai ithuru 100,000 dose ge vaccine gennanee | Jazeera\tރާއްޖެއަށް އިތުރު އެއް ލައްކަ ޑޯޒް ވެކްސިން - Jazeera\nމި މަސް ތެރޭގައި އިތުރު އެއް ލައްކަ ޑޯޒްގެ ވެކްސިން ގެންނަނީ\nޢަލީ ސަމާހު February 10, 2021 255 views0\nމި މަސް ތެރޭގައި އިތުރު އެއް ލައްކަ ޑޯޒް ވެކްސިން ލިބޭނެކަމުގެ އުއްމީދު އެބައޮތް ކަމަށް ރައީސް އޮފީހުން މިއަދު ބުނެފި އެވެ.\nމިއަދު ބޭއްވި ނޫސްވެރިންގެ ބައްދަލުވުމުގައި ނޫސްވެރިޔަކު ކުރި ސުވާލުތަކަށް ޖަވާބު ދެއްވަމުން ރައީސް އޮފީހުގެ ތަރުޖަމާނު މުހައްމަދު މަބްރޫކް އަޒީޒް ވިދާޅުވީ، ރާއްޖެ އަށް ބޭނުންވާ ވެކްސިން ހޯދުމުގައި އިތުރު ގައުމުތަކާއި އެކު ސަރުކާރުން މިހާރުވެސް މަޝްވަރާތަކެއް ކުރެވެމުންދާ ކަމަށެވެ. އެގޮތުން ކޮވެކްސް ފެސިލިޓީގެ ވެކްސިންގެ ހޯދުމުގެ މަސައްކަތް ކުރަމުންދާ ކަމަށް ވެސް އޭނާ ވިދާޅުވި އެވެ.\nއެއަށް ފަހު މަބްރޫކް ވިދާޅުވީ، މި މަސް ތެރޭގައި ވެކްސިންގެ އިތުރު އެއްލައްކަ ޑޯޒް ގެނެވޭނެ ކަމުގެ އުއްމީދު އެބައޮތް ކަމަށެވެ. އަދި މިއަދުގެ ވަގުތެއްގައި 5000 ޑޯޒް ލިބޭނެ ކަމަށް އޭނާ ވިދާޅުވިއެވެ. އެކަމުގެ ތަފްސީލެއް މަބްރޫކް ހާމައެއް ނުކުރައްވަ އެވެ.\nއެ މައުލޫމާތު ހާމަކުރައްވާނީ ހެލްތް އެމެޖެންސީ އޮޕަރޭޝަން (އެޗްއީއޯސީ) އިން ކަމަށް އޭނާ ވިދާޅުވި އެވެ.\nމީގެ ކުރިން ހެޔޮ އެދޭ ފަރާތަކުން ވަނީ ޗައިނާއިން އުފެއްދި ސިނޮފާމް ވެކްސިންގެ 5000 ޑޯޒް ހަދިޔާކޮށްފަ އެވެ. ކުރިޔަށް އޮތް ތަނުގައި އެސްޓްރާ ޒެނެކާގެ އިތުރުން ފައިޒާ ވެކްސިންގެ ވެސް ރާއްޖެ ގެންނާނެ ކަމަށް ހެލްތް މިނިސްޓަރު އަހުމަދު ނަސީމް ވަނީ ވިދާޅުވެފަ އެވެ. އަދި ޗައިނާއިންވެސް ވަނީ އެ ޤައުމުގެ އެއް ލައްކަ ވެކްސިން ހަދިޔާކުރުމަށް ނިންމާފައިވާކަން ހާމަކޮށްފަ އެވެ.\nރާއްޖޭގައި މިހާރު ޖަހަމުން ދަނީ އިންޑިއާއިން ހަދިޔާކުރި ކޮވީޝީލްޑް ވެކްސިނެވެ. އިންޑިއާއިން ހަދިޔާކުރީ އެއްލައްކަ ޑޯޒްގެ ވެކްސިނެވެ.\nރާއްޖޭގައި މިހާތަނަށް 16,251 މީހަކު ވަނީ ވެކްސިން ޖަހާފަ އެވެ.\nމުހައްމަދު މަބްރޫކް އަޒީޒް\nރާއްޖެއަށް އިތުރު އެއް ލައްކަ ޑޯޒް ވެކްސިން


SunOnline: Woman of Distinction ge award, MWSC ge Shaahidhaa ah\nވުމަން އޮފް ޑިސްޓިންކްޝަންގެ އެވޯޑް އެމްޑަބްލިއުއެސްސީގެ ޝާހިދާއަށް\nއަހުމަދު ޖައިޝަން 19 Jan 2020, 09:39\nވުމަން އޮފް ޑިސްޓިންކްޝަންގެ އެވޯޑު، އެމްޑަބްލިއުއެސްސީގެ ޝާހިދާ އަހުމަދަށް، ބްރޯޑްކާސްޓިން ކޮމިޝަންގެ ރައީސް މަރިޔަމް ވަހީދާ، ހަވާލުކުރައްވަނީ --- ފޮޓޯ : އެޗްއާރު މޯލްޑިވްސް\nހިއުމަން ރިސޯސްގެ ދާއިރާގައި ފާހަގަކުރެވޭ ފަރާތްތަކަށް ދެމުން އަންނަ "މޯލްޑިވްސް އެޗްއާރު އެވޯޑްސް"ގައި ވުމަން އޮފް ޑިސްޓިންކްޝަންގެ އެވޯޑު، މާލޭ ވޯޓާ އެންޑް ސުވަރޭޖް ކޮމްޕެނީ (އެމްޑަބްލިއުއެސްސީ)ގެ އެޗްއާރު މެނޭޖަރު ޝާހިދާ އަހުމަދަށް ދީފި އެވެ.\nޗަމްޕާ ސެންޓްރަލް ހޮޓެލްގައި ރޭގައި ބޭއްވި ރަސްމިއްޔާތުގައި އެޗްއާރުން ފާހާގަކުރެވޭ އަންހެން މުވައްޒަފުގެ އެވޯޑު ޝާހިދާއަށް ހަވާލުކުރައްވާފައި ވަނީ ބްރޯޑްކާސްޓިން ކޮމިޝަންގެ ރައީސް މަރިޔަމް ވަހީދާ އެވެ.\nރޭ އެވޯޑު ހާސިލުކުރި ޝާހިދާއަކީ ބިޒްނަސް މެނޭޖްމެންޓްގެ ދާއިރާއިން، އޮސްޓްރޭލިއާގެ ބިޒްނަސް އިންސްޓިޓިއުޓުން މާސްޓާސް ހާސިލުކުރައްވާފައިވާ ފަރާތެކެވެ. އޭގެ އިތުރުން ވެސް އޭނާ ވަނީ ހިއުމަން ރިސޯސް މެނޭޖްމެންޓުގެ ދާއިރާއިން ތަމްރީނުހަައްވާފަ އެވެ.\nވުމަން އޮފް ޑިސްޓިންކްޝަން އެވޯޑަކީ އެޗްއާރުގެ ދާއިރާގައި އަންހެނުން ކުރާ މަސައްކަތްތައް ބަލައި އެ ފަރާތްތަކުގެ އަގުވަޒަންކުރުމަށް ދެމުން އަންނަ އެވޯޑެކެވެ.\nވުމަން އޮފް ޑިސްޓިންކްޝަންގެ އެވޯޑަކީ ރަސްމިއްޔާތުގެ އެންމެ ޝަރަފުވެރި އެއް އެވޯޑެވެ. އޭގެ އިތުރުން ހާއްސަ ފަރާތްތަކަށް އަމާޒުކޮށްގެން ދެވޭ ފަސް އެވޯޑެއް ހިމެނެ އެވެ. އޭގެތެރޭގައި އަހަރުގެ އެޗްއާރު ޑިރެކްޓަރާއި އަހަރުގެ މެނޭޖަރުގެ އިތުރުން އަރަމުން އަންނަ ތަރިވެސް ހިމެނެ އެވެ.\nޝާހު ފެން ކުންފުންޏަށް، އާޒިމް އެމްޓީސީސީއަށް\nވުމަން އޮފް ޑިސްޓިންކްޝަންގެ އެވޯޑު ޝާހިދާއަށް\nރަސްފަންނު ޕެވީލިއަނުން ކެފޭތައް ބޭރުކޮށް ތަން ބަންދުކޮށްފި


ތަފާތު ޚިޔާލުތަކާއެކު ކޯލިޝަން ވެރިކަމުގެ ކާމިޔާބު 5އަހަރު ތަފާތު ޚިޔާލުތަކާއެކު ކޯލިޝަން ވެރިކަމުގެ ކާމިޔާބު 5އަހަރު\nތަފާތު ޚިޔާލުތަކާއެކު ކޯލިޝަން ވެރިކަމުގެ ކާމިޔާބު 5އަހަރު\nރާއްޖޭގައި ވެރިކަން ކުރާ ކޯލިޝަންގެ ބައިވެރިން،\n2007ވަނަ އަހަރު ރާއްޖެ ބަލައިގަތް ފެހި ޤާނޫނު އަސާސީއާއެކު އުފެދުނު އެއްވެސް ވެރިކަމެއް މިހާތަނަށް ވަކި ސިޔާސީ ޕާޓީއަކަށް އަދި ސިޔާސީ ފިކުރަކަށް އެކަނި ނިކުމެ ކާމިޔާބު ކުރެވިފައެއްނުވެއެވެ. މިހާރު އޮތް ވެރިކަމަކީވެސް ކޯލިޝަނެއްގެ ތެރެއިން 2018ވަނަ އަހަރު ރާއްޖޭގެ ރައްޔިތުންގެ ތާއީދާއިއެކު ވެރިކަމަށް އައި ސަރުކާރެކެވެ.\nއޭގެފަހުން ބޭއްވި3ރިޔާސީ އިންތިޚާބުގައިވެސް ރައްޔިތުން ކޯލިޝަން ވެރިކަމަކަށް ނޫނީ ފުރުސަތު ދީފައި ނުވެއެވެ. ރިޔާސީ އިންތިޚާބުގެ ފުރަތަމަ ބުރުން، ފާއިތުވި އެއްވެސް ރިޔާސީ އިންތިޚާބެއް އެއްވެސް ރިޔާސީ ކެނޑިޑޭޓަކަށް އިންތިޚާބު ކާމިޔާބު ވެފައި ނުވެއެވެ. 2008ވަނަ އަހަރުގެ ދިގު 30 އަހަރުގެ ވެރިކަން ނިމިގެން ދިޔައީ އޭރުގެ ރައީސް މައުމޫނާއި ދެކޮޅަށް ފުރަތަމަ ބުރުގައި ވާދަކުރެއްވި ޕާޓީތަކާއި، ލީޑަރުން ނިކުމެ ކުރި މަސައްކަތުގެ ނަތީޖާއިންނެވެ. ބޮޑު ކޯލިޝަނަކާއިއެކު ވެރިކަން ގާއިމް ކުރެވުނު ނަމަވެސް ވެރިކަމުގެ 19 ދުވަސް ތެރޭގައި ކޯލިޝަން ވަނީ ރޫޅިގެން ގޮސްފައެވެ.\n2008 ވަނަ އަހަރުގެ ރިޔާސީ އިންތިޚާބުގެ ކެމްޕެއިން ނިންމުން، - ފޮޓޯ: ސަން\nހަލޮބަލިކަން ބޮޑުވި ރައީސް ނަޝީދުގެ ވެރިކަން ބަދަލުކުރުމަށްފަހު ވެރިކަމުގެ ބާކީ އޮތް ދުވަސްތަކުގައި ވެރިކަން ކުރެއްވީ އޭރުގެ ނައިބް ރައީސް ޑރ.ވަހީދެވެ. މިތަޖުރިބާތަކަށް ބަލައި 2018ވަނަ އަހަރުގެ އިންތިޚާބުގައި އެމްޑީޕީން ވާދަކުރީ އެއިންތިޚާބުގައި އެކަނި ވާދަކޮށް އިންތިޚާބު ކާމިޔާބު ކުރުމަށެވެ. ނަމަވެސް އެކަން ކާމިޔާބުނުވީ އެމްޑީޕީ ނޫން ހުރިހާ ޕާޓީތަކެއް ކޯލިޝަން ހަދައި ވެރިކަން ހޯދުމަށް ކުރި މަސައްކަތުންނެވެ. 2018ވަނައަހަރުގެ އިންތިޚާބު ކާމިޔާބު ކުރީ ބޮޑު ކޯލިޝަނަކާއިއެކު ރައީސް ޔާމީނެވެ.\nރައީސް ނަޝީދުގެ ކޯލިޝަން ވެރިކަން ހިނގައިދިޔަ ގޮތަށް، ރައީސް ޔާމިންގެ ރިޔާސީ ދައުރުވެސް ފެށުނުތަނާ ކަހަލަގޮތަކަށް އޭރު އޮތް ވަރުގަދަ ކޯލިޝަން ރޫޅި ޕާޓީތައް ބައިބައިވިއެވެ. ނަތީޖާއެއްގެ ގޮތުން އޭރު ރާއްޖޭގެ ސިޔާސީ މަސްރަހުގައި އޮތް، ޕީޕީއެމް ފިޔަވާ އެހެން ހުރިހާ ޕާޓީތަކެއް ރައީސް ޔާމިންގެ ސިޔާސީ ހަތުރުންނަށް ބަދަލުވެ، ރައީސް ޔާމިންގެ5އަހަރުގެ ދައުރު ވެގެން ދިޔައީ، ސިޔާސީ ގޮތުން ހަލަބޮލި އަދި ގޮންޖެހުން ބޮޑު ދައުރަކަށެވެ.\nއެންމެ ފަހުން، 2018ގެ ރިޔާސީ އިންތިޚާބުގައިވެސް ތާރީޚު އިއާދަވެ، ރައްޔިތުން ރުހުން ދީފައިވަނީ ކޯލިޝަން ވެރިކަމަކަށެވެ. އޭރު ސަރުކާރުގައި ދައުލަތުގެ ހުރިހާ އާރަކާއި ބާރެއް އޮވެމެ، އިންތިޚާބުގައި ގިނިކަންޏާ ވާދަކޮށް، ޕީޕީއަށް ކުރިމަތިލާން ޖެހުނީ ނާކާމިޔާބީއާއެވެ. އޭގެ5އަހަރު ފަހުން މިއަދު މިވަނީ އަނެއްކަވެސް އާ ރިޔާސީ އިންތިޚާބަކާއި ކުރިމަތިލާން ޖެހިފައެވެ. އަދި މިވަގުތު ވެރިކަމުގައި އޮތް ކޯލިޝަންގެ ތެރެއިން ބައެއް ބޭފުޅުން 2023ގެ ރިޔާސީ އިންތިޚާބުގައި އެމްޑީޕީ ގިނިކަންޏާ ވާދަކުރުމަށް ވަކާލާތު ކުރައްވަމުން ގެންދަވާއިރު، މިހާރުގެ ރައީސުލްޖުމްހޫރިއްޔާ އިބްރާހިމް މުހައްމަދު ސާލިހު އެންމެ ފަހުން އެމަނިކްފާނު ބޭއްވި ޕްރެސް ކޮންފަރެންސްގައި ވިދާޅުވެފައިވަނީ، ވަކި ފަރުދަކަށް ގިނިކަންޏާ ނިކުންނަވާ ރައްޔިތުންގެ %50 ވޯޓު ލިބިދާނެކަމަށް އެމަނިކްފާނަށް ގަބޫލު ނުކުރެއްވޭ ކަމުގައެވެ.\nސަރުކާރު ކޯލިޝަންގައި ހިމެނޭ ސިޔާސީ ޕާޓީތަކުގެ ލީޑަރުންތައް ރައީސް ޞާލިޙާއި އެކު: ފޮޓޯ / މިހާރު\nކޯލިޝަންގެ ބައިވެރިންގެ ތެރޭގައި އެކިކަހަލަ ރައްދުތައް ދެއްވައި ބަހުގެ ހަމަލާ ބަދަކުރެއްވި ނަމަވެސް ރައީސް ޞާލިހު މިކަންކަން ހައްލުކުރައްވައި އެއްބައެއްގެ ގޮތުގައި ކޯލިޝަން ދެމެހެއްޓުމަށް ކުރައްވާ މަސައްކަތާއި، ގެންގުޅުއްވާ ވިސްނުންފުޅަކީ އެމަނިކުފާނުގެ ކެތްތެރިކަމާއި، ދުރުވިސްނުންފުޅުގެ މިސާލެއްގެ ގޮތުގައި ކޯލިޝަންގެ ލީޑަރުންވެސް ދެކެވަޑައިގަންނަވައެވެ.\nއެހެންކަމުން މާޒީވެދިޔަ ކޯލިޝަން ސަރުކާރުތަކާ ޚިލާފަށް، ރާއްޖޭގައިވެސް ކޯލިޝަން ސަރުކާރެއް ހިންގިދާނެކަން ރައީސް އިބްރާހިމް މުޙައްމަދު ޞާލިޙު މިވަނީ ސާބިތުކޮށް ދެއްވަފައެވެ. އަދި ކުރިއަށް އޮތް އިންތިޚާބުގައިވެސް ރައީސް ޞާލިހުގެ ވިސްނުން ފުޅަކީ މިހާރު އޮތް ކޯލިޝަނަކާއިއެކު އެއްބައިވަންތަ ސަރުކާރެއް ޤާއިމް ކުރުމެވެ. ކެތްތެރިކަމާއި، ހިކުމަތްތެރިކަމާއެކު ކޯލިޝަންގެ ވެރިކަމެއް ދަމަހައްޓައި، އެޔަގީންކަން އޮތް ހަމައެކަނި ލީޑަރަކީ ރައީސް ޞާލިހުކަން އެމަނިކުފާނު ވަނީ ސިޔާސީ ލީޑަރުންނަސް ކަށަވަރު ކޮށްދެއްވާފައެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ޞާލިހު، - ފޮޓޯ: ރައީސް އޮފީސް\nރާއްޖޭގެ ސިޔާސީ މަސްރަހު ތަރުތީބުވަމުން ދާގޮތުގެ މައްޗަށް ބަލާއިރު، މިއަދުގެ ހާލަތަކީވެސް އެކަނި އެއް ޕާޓީއަކަށް ވެރިކަން ހޯދިދާނޭ ހާލަތެއްކަމުގައި ގިނަބަޔަކު ގަބޫލު ނުކުރެއެވެ. އޭގެ އެންމެ ބޮޑު އެއްސަބަބަކީ ސިޔާސީ މަސްރަހުން ފެންނަމުންދާ ބޮޑެތި ބައިބައިވުންތަކާއި ކޯޅުންތަކެވެ. މިހަގީގަތްތަކަށް ބަލާއިރު، މިކޯލިޝަންގެ ވެރިކަން އިއާދަވުމަކީ ގާތްކަމެކެވެ.